REPORT: Tourism aai EPA ge ninmun thafaathu, EPA bunee kuni alahifiyya fiyavalhu alhaanamey! | ThePress\nޓޫރިޒަމާއި އީޕީއޭގެ ނިންމުން ތަފާތު، އީޕީއޭ ބުނީ ކުނިއަޅައިފިއްޔާ ފިޔަވަޅު އަޅާނަމޭ!\n12 May 2022, 16:04\nގާނޫނުން އުނިކުރި މާއްދާއަކަށް އަމަލު ކުރާކަށް ނުބުނެވޭނެ: އީޕީއޭ\nރިސޯޓްތަކަށް ކުނި މެނޭޖް ނުކުރެވެންޏާ ހުއްދަ ބާތިލް ކުރަން ޖެހޭ!\nގުދުރަތީ މުއްސަނދިކަމުން ފުރިފައިވާ މި ރާއްޖޭގެ މާހައުލުގައި ހިތްގައިމުކަމާއެކު ޗުއްޓީ ހޭދަކޮށްލުމަށް ކޮންމެ މަހަކު އެތައް ހާސް ފަތުރުވެރިންނެއް ޒިޔާރަތް ކުރެއެވެ. ގިނަ ރިސޯޓްތައް ހައުސްފުލްވެ ރިސޯޓްވެރިންގެ ޖީބު ފުރާލަމުން އަންނަ އިރު، ރިސޯޓްތަކުން ތިމާވެއްޓަށް ގެއްލުންވާ ގޮތަށް ކުރާ ކަންކަން ކުށްވެރިކޮށް އެތައް ބަޔަކު އަންނަނީ ޝަކުވާ ކުރަމުންނެވެ. މި ދައްކަނީ މޫދަށް ކުނި އެޅުމުގެ ސަގާފަތް ހުއްޓުވުމަށް ކުރި މަސައްކަތް މަޑުޖައްސާލައި މި އަހަރުގެ ނިޔަލަށް ރިސޯޓްތަކުން ކުނި އެޅޭ ގޮތަށް ޓޫރިޒަމް މިނިސްޓްރީން ނިންމައި ފޮނުވި ސާކިއުލާއާ މެދު ދެބަސްވާ ފަރާތްތަކުން ދައްކަމުންދާ ވާހަކަތަކެވެ.\nބުނެލާ ބަހަކުން ގާނޫނުން އުނިކުރި މާއްދާއަަކަށް އަމަލެއް ނުކުރެވޭނެ: އީޕީއޭ\nރިސޯޓްތަކުގެ ރެސްޓޯރަންޓްތަކާއި ބަދިގެތަކުން ދުވަހުން ދުވަހަށް އުފެދޭ ކާބޯތަކެތީގެ، ކުނި މޫދަށް އެޅުމަކީ ޓޫރިޒަމް މިނިސްޓްރީން 2006 ވަނަ އަހަރު ހެދި ގަވައިދަކުން ބާރު ލިބިގެން ކުރާ ކަމެކެވެ. އެކަން ހުއްދަ ކޮށްފައި އޮތީ "ފަތުރުވެރިކަމުގެ ދާއިރާގައި ތިމާވެށި ހިމާޔަތްކޮށް ރައްކާތެރިކުރުމުގެ ގަވައިދު"ގެ ނަމުގައި އޮންނަ ގަވައިދަކުންނެވެ. ނަމަވެސް މި ގަވާއިދަށް އަމަލުކުރާ ބައެއް ރިސޯޓްތަކުން ނާޖާއިޒް ފައިދާ ނަގައި ކަނޑަށް ކުނި އަޅާ މައްސަލަ މި ވޭތުވެ ދިޔަ އަހަރުތަކުގެ ތެރޭގައި އައީ އިތުރު ވަމުންނެވެ. އަދި އެފަދައިން ކުނި އަޅާ މަންޒަރު ފެންނަ ވީޑިއޯތައް ސޯޝަލް މީޑިއާގައި އާންމުކޮށް ގިނަ ބަޔަކު އައީ ޓޫރިޒަމް ދާއިރާއަށާއި ތިމާވެއްޓާ ބެހޭ އިދާރާތަކަށް ފާޑުކިޔަމުންނެވެ.\nއެ ގަވާއިދު އިސްލާހު ކުރުމުގެ މަސައްކަތް 2019 އިން ފެށިގެން ކުރަމުން އައިސް، މިހާރު ވަނީ އިސްލާހެއްގެ ގޮތުގައި އެ ގަވާއިދުގެ 5.3.3 ވަނަ މާއްދާ އުވާލާފައެވެ. ހަމައެއާއެކު ކުރިއަށް އޮތްތަނުގައި އިތުރު ބަދަލުތައް ވެސް ގަންނާނެ ކަމަށް އެންވާރަމަންޓް މިނިސްޓްރީން ވަނީ ބުނެފައެވެ. ނަމަވެސް އެ ބަދަލުގެ ސަބަބުން ރިސޯޓް ވެރިންނަށް ކުރިމަތި ވެދާނެ ދަތިތަކާ ގުޅިގެން އެ ސިނާއަތުގެ ސްޓޭކް ހޯލްޑަރުންނާ އެކު ބަންދު ކޮޓަރީގައި ކުރެވުނު މަޝްވަރާތަކަކަށް ފަހުގައި ރިސޯޓުތަކުން އެއްވެސް ބާވަތެއްގެ ކުނި ކަނޑަށް ނޭޅޭ ގޮތަށް ފަތުރުވެރިކަމުގެ ދާއިރާގައި ތިމާވެށި ރައްކާތެރި ކުރުމާ ބެހޭ ގަވާއިދަށް ގެނައި އިސްލާހަށް އަމަލުކުރުން އަންނަ އަަހަރަށް ވަނީ ފަސް ކޮށްފައެވެ.\nމޫދަށް ކުނިއަލާ މަންޒަރު ފެންނަ ވީޑިއޯގެ ސްކްރީން ޝޮޓެއް\nމި އަހަރުގެ ނިޔަލަށް ރިސޯޓްތަކުން މޫދަށް ކުނިއެޅޭނެ ކަމަށް ބުނެ ޓޫރިޒަމުން ނެރުނު ސާކިއުލާ އާ ގުޅިގެން "ދަ ޕްރެސް" އަށް މައުލޫމާތު ދެއްވަމުން އެންވާރަމަންޓް ޕްރޮޓެކްޝަން އެޖެންސީ (އީޕީއޭ) ގެ ޑިރެކްޓާ ޖެނެރަލް އިބްރާހިމް ނައީމް ވިދާޅުވީ، އިސްލާހަށް ބަދަލުތައް ގެނައުމަށާއި ލުއިތަކެއް ދިނުމަށް އެކި ފަހަރު މަތިން އެ އެޖެންސީއާ އެކު ޓޫރިޒަމް މިނިސްޓްރީން މަޝްވަރާ ކޮށްފައިވާ ކަމަށެވެ. ނަމަވެސް އަލަށް ގާނޫނަށް ގެނައި އިސްލާހު ތަންފީޒް ކުރުން ފަސްކުރުމާ ގުޅޭ ގޮތުން ޓޫރުޒަމުން ނިންމި އިރު އެކަމާ ގުޅިގެން އީޕީއާ މަޝްވަރާ ކޮށްފައި ނުވާ ކަމަށެވެ.\nޓޫރިޒަމް މިނިސްޓްރީން އެހެން ބުނެލާ ބަހަކުން ގާނޫނުން އުނިކޮށްފައިވާ މާއްދާއަކަަށް އަމަލު ކުރަން ބުނުމަކީ ހަމަޖެހޭ ކަމެއް ނޫން ކަމަށް ނައީމް ވިދާޅުވިއެވެ. އެހެންކަމުން ރިސޯޓްތަކުން މޫދަށް ކުނި އަޅާ ތަން ފެންނަ ނަމަ އެބައެއް ޖޫރިމަނާ ކުރާނެ ކަމަށް ނައީމް ވިދާޅުވިއެވެ. ގާނޫނުން ހުއްދަ ނުދޭ ކަމެއް ކުރުމަކީ މަނާ ކަމެއް ކަމަށާއި އެކަމަށް ފިޔަވަޅު އަޅާނެ ކަމަށް ވެސް ނައީމް ވިދާޅުވިއެވެ.\nޓޫރިޒަމް މިނިސްޓްރީގެ ނިންމުމާ ކައުންސިލްތަކުން ވެސް ދެކޮޅު!\nމި މައްސަލައިގައި ބައެއް އަތޮޅުތަކުގެ ކައުންސިލުން ވެސް ވަނީ ކަންބޮޑުވުން ފާޅު ކޮށްފައެވެ. އެ ގޮތުން ވ.އަތޮޅުގެ ކައުންސިލްގެ ރައީސް ޝުޖާއު އަލީ "ދަ ޕްރެސް" އާ ވާހަކަ ދައްކަމުން ވިދާޅުވީ، ރިސޯޓްތަކުން މޫދަށް ކުނިއަޅާ މައްސަލަ ސަރުކާރުގެ ސަމާލުކަމަށް ގެނައުމަށް ގިނަގުނަ މަސައްކަތްތަކެއް ކުރެއްވި ކަަމަށާއި ކުނިއެޅުމަށް ހުއްދަދީ ދާދިފަހުން ޓޫރިޒަމުން ނެރުނު ސާކިއުލާ ކުށްވެރި ކުރައްވާ ކަމަށެވެ.\n"ރާއްޖެ ކަހަލަ އަގު ބޮޑު ޓޫރިޒަމް، ތިމާވެށީގެ ގުދުރަތީ ރީތިކަމެއް އޮތް ތަނެއް "ނަލަނަލަ ރާއްޖެ" ގޮތުގައި ޕްރޮމޯޓްކުރާ ތަނެއްގައި، ތިމާވެށީގެ ވާހަކަ އަޅުގަނޑުމެން އެއް ފަރާތުން ވަރަށް ހަރުކޮށް ދައްކާފައި، އެތެރޭގައި ތިމާވެށި ހަލާކުކޮށްލަން ފުރުސަތު ދެނީ، އެހެންވީމަ މިތަނުގައި ކިޔާ އެއްޗަކާއި އަމަލަކާ ދިމައެއް ނުވޭ"\nރިސޯޓް އިހުތިސޯސްގެ ބޭރުވުމުން އެއީ އަތޮޅު ކައުންސިލްގެ އިހްތިސޯސްގެ ތެރޭގައި ހިމެނޭ ބައެއް ކަމަށާއި އެ ސަރަަހައްދު އެއްވެސް ކަމަކަށް ބޭނުން ކުރެވޭނީ އަތޮޅު ކައުންސިލްގެ ހުއްދަ ލިބިގެން ކަމަށް ޝުޖާއު ވިދާޅުވިއެވެ. ލާމަރުކަޒީ ގާނޫނަށް ބެލުމެއް ނެތި ޓޫރިޒަމް މިނިސްޓްރީން ނެރުނު ސާކިއުލާއަކުން ދީފައިވާ ހުއްދައަކީ ގާނޫނާ ހިލާފް ކަމެއް ކަމަށް އޭނާ ފާހަގަ ކުރެއްވިއެވެ.\nރިސޯޓްތަކުން ކުނި އަޅާ މައްސަލައިގައި ހުރި ކަންބޮޑުވުންތައް ހިއްސާ ކުރަމުން ބ.އަތޮޅު ކައުންސިލްގެ ރައީސް އަހްމަދު އަފްރާހް ވިދާޅުވީ، މިހާރު އެ އަތޮޅުގެ މީހުން ދިރިއުޅޭ ހަތް ރަށެއްގައި ކުނި މެނޭޖް ކުރުމުގެ ޕްރޮޖެކްޓެއް ފަށާފައިވާ ކަމަށާއި އަދި އަތޮޅު ކައުންސިލުން ވެސް އެ އަތޮޅުގެ ހުރިހާ ރަށެއްގައި ކުނި މެނޭޖްކުރުމުގެ ބޮޑު ޕްރޮޖެކްޓެއް ވަނީ ފަށާފައި ކަމަށެވެ. އާންމުން ދިރިއުޅޭ ރަށްރަށުގައި މިފަދަ މަސައްކަތްތަކެއް ކުރަމުންދާ އިރު، ވިޔަފާރީގެ ގޮތުގައި ހިންގާ ރިސޯޓްތަކުން ކުނި މެނޭޖް ކުރެވޭނެ ގޮތްތަކެއް ހަމަނުޖައްސާ މޫދަށް ކުނި އެޅުމަކީ ކަންބޮޑުވާ މައްސަލައެއްގެ ގޮތުގައި އަފްރާހް ފާހަގަ ކުރެއްވިއެވެ.\n"އަތޮޅު ކައުންސިލުން ވެސް ހުންނާނެ ވަރަށް ރެއިސްކޮށްފައި މައްސަލަތައް. ރިސޯތްތަކުން މޫދަށް ކުނި އެޅުމުން ބައެއް ފަހަރު ރަށްރަށުގެ ތިމާވެއްޓަށް ވެސް ގެއްލުން އެބަ ލިބޭ. ބ. އަތޮޅުގައި ފަޅަށް މި ހުންނަނީ މަދު ރަށްތަކެއް. އެ ރަށްރަށުގެ ގޮނޑުދޮށަށް ވެސް ރިސޯޓްތަކުން އުކާލާ ކުނިތައް ޖަމާވަމުން އެބަދޭ. ހަގީގަތުގައި މިކަމަށް އެދެވޭ އެއްބާރުލުމެއް ސަރުކާތުގެ ފަރާތުން ފޮރުކޮށް ނުދެވޭ."\nއަދި އެ ގޮތުން ކުނި އެޅުމުން ބައެއް ފަހަރު އޮއެވަރު ހުންނަ ގޮތުން ރަށްރަށުގެ ގޮނޑުދޮށަށް ކުނި ލައްވެ އެކަމުގެ ސަބަބުން ތިމާވެއްޓަށް ބޮޑެތި ގެއްލުންތަކެއް ލިބެމުން ދިއުމަކީ ކަންބޮޑުވާ މައްސަލައެއްގެ ގޮތުގައި އޭނާ ފާހަގަ ކުރެއްވިއެވެ. ތިމާވެށި ރައްކާތެރި ކުރުމަށްތަކައި އެއްބަޔަކު ބުރަ މަސައްކަތްތަކެއް ކުރަމުން އަންނަ އިރު އަނެއް ބަޔަކު ތިމާވެއްޓަށް ގެއްލުންވާ މިފަދަ ކަންކަން ކުރުމަކީ ބަލައިގަނެވޭނެ ކަމެއް ނޫން ކަމަށް އޭނާ ވިދާޅުވިއެވެ.\nމީގެ އިތުރުން ނ. އަތޮޅު ކައުންސިލްގެ ރައީސް މުހައްމަދު ބަޝީރު ވިދާޅުވީ، ފަޅުރަށެއް ނަގައިގެން ރިސޯޓެއް ތަރައްގީ ކުރިއަސް ދަނޑުވެރިކަމަށް ރަށެއް ތަރައްގީ ކުރިއަސް އެ މަސައްކަތެއް ކުރަން ފަށާއިރު އުފެދޭ ކުނިތައް ނައްތާލެވޭނެ ނިޒާމެއް ޕަލޭން ކުރެވިފައި އޮންނަން ވާނެ ކަމަށެވެ. ރިސޯޓް ހިންގަން ލިބުމުން ލިބޭ ފައިދާއިން ވޭސްޓް މެނޭޖް ކުރެވޭނެ ފަދަ ގާބިލް ކަމެއް އެބައެއްގެ އަތުގައި ނެތިއްޔާ އެ ވިޔަފާރިއެއް ހިންގުމުގެ ހުއްދަ ވެސް ދެވިގެން ނުވާނެ ކަމަށް ދެކިވަޑައިގަންނަވާ ކަމަށް އޭނާ ވިދާޅުވިއެވެ.\n"ރިސޯޓްތަކުގައި ވިޔަފާރި ކުރާއިރު ވޭސްޓްވެސް މެނޭޖް ކުރެވޭ ވަރު ބަލައިގެން ވިޔަފާރު ކުރަން ވާނީ. ކޮންމެ ކަހަލަ ވިޔަފާރިއެއް ކުރިއަށް ރަށެއްގައި ރިސޯޓެއް ހިންގިއަސް، ރަށެއްގައި ދަނޑު ހެއްދިއަސް، އިންވެސްޓް ކުރާ އިރު ވޭސްޓް މެނޭޖް ކުރަން ވެސް ފައިސާ ހުންނަން ވާނޭ. އެ ވަރުން ފައިދާ ނުވެ ކުނި މެނޭޖް ނުކުރެވޭ ބަޔަކަށް އެ ފަދަ ވިޔަފާރި ކުރަން ދީގެން ނުވާނެ."\nޓޫރިޒްމް މިނިސްޓަރު ޑރ. އަބްދުﷲ މައުސޫމް މީގެ ކުރިން "ދަ ޕްރެސް" އަށް ވިދާޅުވީ، މޫދަށް ކުނި އެޅުމަކީ އެއްވެސް ވަރަކަށް ކޮށްގެން ވާނެ ކަމެއް ނޫން ކަމަށެވެ. ކޮންމެ މީހަކު ކުރިއަސް ގާނޫނާ ހިލާފް ކަންކަން ކޮށްގެން ނުވާނެ ކަމަށް އޭރު ވިދާޅުވިއެވެ. މިނިސްޓަރު މިހެން ވިދާޅުވެފައި ވަނިކޮށް ވެސް އެ ގާނޫނު ތަންފީޒު ކުރުން ފަސްކުރަން ޓޫރިޒަމް މިނިސްޓްރީން ނިންމީ "ބަންދު ކޮޓަރީގައި" ރިސޯޓްތަކުގެ ވެރިންނާ ބައްދަލު ކުރުމަށް ފަހު، ވަކި ބަޔަކަށް މަންފާ ހޯދައި ދިނުމުގެ ބޭނުމުގައި ކަމަށް، ދެކެވޭ ވާހަކައާއި އަމަލާ ދިމާ ނުވާ ކަމާށް ބުނެ ގިނަބައެއްގެ ފާޑުކިޔުން މިއަދު ވަނީ އެ މިނިސްޓްރީއަށް އަމާޒުވެފައެވެ.\nމޫދުގައި އޮންނަ އިރު މާލެއާއި މޫދު އަޑި ފެންނަ ގޮތް ---\nގުދުރަތީ ރީތިކަމެއް ލިބިފައިވާ ޖަޒީރާވަންތަ މި ކުޑަ ގައުމުގެ އިގްތިސޯދު ބިނާވެފައި ވަނީ މަދު މަސައްކަތްތަކެއްގެ މައްޗަށް ވާއިރު، ޓޫރިޒަމަކީ މި ގައުމުގެ އިގްތިސޯދު ކޮޅަށް ޖެހުމަށް އެންމެ ބޮޮޑު ނަފާއެއް ހޯދަމުންދާ ސިނާއަތެވެ. އަދުގެ ދުނިޔެއަށް "ނަލަނަލަ ރާއްޖެ" ނަމުގައި ރާއްޖެ ޕްރޮމޯޓްކޮށް މި ގައުމުގެ ރީތިކަން ދައްކުވައިދެމުން އަންނަނީ ޓޫރިޒަމަށް 50 އަހަރު ފުރުން ފާހަގަ ކުރުމުގެ ގޮތުގައެވެ. ނަމަވެސް ބޭރުފުށުން ކިތަންމެ ރީތިކަމެއް ފެނުނަސް ނުފެންނަ ފަށުގައި މުޅި ތިމާވެއްޓަށް ގެއްލުންވާ ގޮތަށް މޫދަށް ކުނި އަޅާ މައްސަލައަކީ ހުއްޓުވަން ޖެހޭ ކަމެއް ކަމަށް ގިނަ ބަޔަކު ގަބޫލު ކުރެއެވެ.\nތިމާވެއްށީގެ ކަންކަމަށް ހާއްސަ އަހައްމިއްޔަތު ކަމެއް ދީގެން ދުނިޔޭގެ ފެންވަރުގައި ރާއްޖެ ވަކާލަތު ކުރަމުން އަންނަ އިރު އެކި ކަންކޮޅުތަކަށް މި ގައުމު ސިފަ ކުރެވިފައި ވަނީ ތިމާވެއްޓަށް ލޯބިކުރާ، ގުދުރަތީ ރީތިކަމެއް ލިބިފައިވާ މުޅި ދުނިޔޭން ހޮވާލެވޭ، "ޕެރެޑައިސް އައިލެންޑް" އެއްގެ ގޮތުގައެވެ. މި ރާއްޖޭގެ ނަލަކަން ދެމެހެއްޓުމަށް ކުރާ އެތައް މަސައްކަތްތަކެއް، ބޮލާލާ ޖަހަމުންދާ ރިސޯޓްތަކަކީ މި ރާއްޖޭގެ ގުދުރަތީ ރީތިކަމުގެ ބޭނުން ހިފައިގެން ނަފާ ހޯދަމުން އަންނަ ބަޔަކަށް ވާއިރު، އެމީހުންނަށް މޫދަށް ކުނި ނާޅާ ކުނި ނައްތާލެވޭނެ ނިޒާމެއް އޮންނަން ޖެހޭނެ ކަމަކީ ސަރުކާރުން ވެސް ގަބޫލު ކުރަން ޖެހޭނެ ކަމެކެވެ.\nއާންމުން ދިރިއުޅޭ ރަށްރަށުން ކުނި މެނޭޖް ކޮށް މޫދަށް ކުނި އެޅުން ހުއްޓާލާފައި ވާއިރު، ވިޔަފާރިއަށް ރާއްޖޭގެ ގުދުރަތީ ރީތިކަމުގެ ބޭނުން ހިފާ ބަޔަކަށް އެކަން ނުވެ، މިހިސާބަށް ދިއުމަކީ ބަލައިގަނެވޭނެ ކަމެއް ނޫން ކަން ޓޫރިޒަމް އިންޑަސްޓްރީގެ އިސް ވެރިން ވެސް ގަބޫލުކުރަން ޖެހެއެވެ. އަދި މިހާ ދިގުލައިގެން ދާ މި މައްސަލަ ހުއްޓުވުމަކަށް ނުގެނެސް އޮތުމަކީ ވަކި ބަޔަކަށް މަންފާއެއް ހާސިލް ކުރުމަށް ކުރާ ކަމެއް ކަމަށް ދެކެވޭ ވާހަކައަށް ނިމުމެއް ގެނެވޭނެ ތަނެއް ނޯންނާނެ ކަން ކަށަވަރެވެ. ހަމައެކަނި ކޮށްލާ އިސްތިހާރަކުން ރާއްޖެ ދެކެ ލޯބިވާ ދަރިއެއް ކަމަކަށް ގަބޫލެއް ނުކުރެވޭނެއެވެ. ރާއްޖޭގެ ތިމާވެށި ހިމާޔަތް ކުރަން އަތުކުރި އޮޅާލައިގެން ނިކުންނަ ދިވެހި ލޭ ހުރި ދަރީން ދައްކާ ވާހަކައަށް ބަދަލު ގެނެސްގެން ނޫނީ މިއަދު ފަރު ޖެއްސޭކަށް ނެތެވެ.\nރިސޯޓް ރިޕޯޓް އީޕީއޭ އެންވަޔަރަމަންޓް މިނިސްޓްރީ ޓުއަރިޒަމް\nމައުސޫމްމެން ކަހަލަ ރިސޯޓު އޯނަރުން މިނިސްޓަރުކަމުގަ ތިބީމަ ވާނީ ތިހެން


Raajje in furaigen nudhevifaivaa bidheyseennah employement approval dhookuran ninmaifi | Jazeera\tރާއްޖެއިން ފުރައިގެން ނުދެވިފައިވާ ބިދޭސީންނަށް އެމްޕްލޯއިމެންޓް އެޕްރޫވަލް ދޫކުރަން ނިންމައިފި - Jazeera\nރާއްޖެއިން ފުރައިގެން ނުދެވިފައިވާ ބިދޭސީންނަށް އެމްޕްލޯއިމެންޓް އެޕްރޫވަލް ދޫކުރަން ނިންމައިފި\nމުޙައްމަދު އަފްޒަލް January 18, 2021 134 views0\nކޮވިޑް-19 ގެ ސަބަބުން، ޤައުމުތަކުގެ ބޯޑަރު ބައިނަލްއަޤްވާމީ ދަތުރުފަތުރަށް ހުޅުވާފައި ނުވުމުގެ ސަބަބުން، ރާއްޖެއިން ފުރައިގެން ނުދެވިފައިވާ ފަރާތްތަކަށް އެމްޕްލޯއިމެންޓް އެޕްރޫވަލް ދޫކުރުމަށް މިނިސްޓްރީ އޮފް އިކޮނޮމިކް ޑިވެލޮޕްމަންޓް އިން ނިންމައިފިއެވެ.\nއެ މިނިސްޓްރީއިން ހޯމަ ދުވަހު ކޮށްފައިވާ އިއުލާނެއްގައިވާ ގޮތުން، އެމްޕްލޯއިމެންޓް އެޕްރޫވަލް ދޫކުރުމަށް ހަމަޖެހިފައިވަނީ ފުރައިގެން ނުދެވިފައިވާ ފަރާތްތަކުގެ ތެރެއިން، 1 ޑިސެމްބަރ 2020 ގެ ކުރިން ދޫކޮށްފައިވާ ބިޒްނަސް ވިސާ އަދި ސްޕެޝަލް ވިސާގެ ދަށުން ރާއްޖެ އެތެރެވަފިވާ ފަރާތްތަކުގެ ތެރެއިން ރާއްޖޭގައި ވަޒީފާއަދާކުރުމަށް ބޭނުންވާ ފަރާތްތަކަށެވެ.\nމި ފަރާތްތަކަށް އެމްޕްލޯއިމެންޓް އެޕްރޫވަލް ދޫކުރުމަށް ނިންމާފައިވަނީ 30 ޖޫން 2021 ގެ ނިޔަލަށެވެ. އިކޮނޮމިކް މިނިސްޓްރީއިން ހާމަކޮށްފައިވާ ގޮތުގައި، އެމްޕްލޯއިމެންޓް އެޕްރޫވަލް ހޯދުމަށް އެކްސްޕެޓް އޮންލައިން ސިސްޓަމް މެދުވެރިކޮށް އެޕްލިކޭޝަން ހުށަހެޅޭނެއެވެ.\nއެގޮތުން، އެމްޕްލޯއިމެންޓް އެޕްރޫވަލް ހޯދުމަށް އެދޭކަން ބަޔާންކުރާ ސިޓީ، 15 ދުވަހަށްވުރެ މަދުނޫން މުއްދަތެއްގެ ބިޒްނަސް/ސްޕެޝަލް ވީސާއެއް އޮތްކަން އެނގޭނެ އެ ބިދޭސީ ފަރާތްތަކަށް ދޫކޮށްފައިވާ ވިސާގެ މައުލޫމާތު އަދި އެމްޕްލޯއިމެންޓް އެޕްރޫވަލް ހޯދުމަށް ފުރިހަމަކުރަންޖެހޭ އެންމެހައި ކަންތައްތައް ފުރިހަމަކުރުމަށްފަހު އެމްޕްލޯއިމެންޓް އެޕްރޫވަލް ހޯދުމަށް އެދެވޭނެއެވެ.\nމިއީ ރާއްޖެއިން ފުރައިގެން ނުދެވިފައިވާ ފަރާތްތަކަށް އާމްދަނީ ހޯދާނެ މަގެއް ތަނަވަސްކޮށްދިނުމަށާއި ވިޔަފާރިތަކަށް އެންމެ ލުއި ފަސޭހަ ގޮތެއް ހޯދައި ދިނުމުގެ ބޭނުމުގައި އިކޮނޮމިކް މިނިސްޓްރީއިން ނިންމާފައިވާ ނިންމެވުމެކެވެ.


ރައްޔިތުން ބާރުވެރި ކުރުމަށް ގެންނަންވީ ބަދަލުތައް - Suvaadheeb\nމުހައްމަދު ބުޝްރީ ްކޮލަމ\nއާޓިކަލް ޕޯސްޓްކުރީ ސުވާދީބު 10 މަސް ކުރިން شتنبر 20, 2019 010699\nވެރިކަމުގެ ބާރުތައް ފެށިގެން އަންނަނީ ރައްޔިތުންނާ ހިސާބުންނެވެ. ހުސް ދޮގެވެ! އެ ބާރު ދެމިއޮންނަނީވެސް ރައްޔިތުންގެ ކިބައިގައެވެ. ހުސް ދޮގެވެ! ކޮންމެ ފަސް އަހަރަކުން އެއްފަހަރު، ވެރިކަން ބޭނުންވުމުން ކޮންމެ ކެންޑިޑޭޓަކުވެސް މި ދޮގުހަދައެވެ. ޤާނޫނު އަސާސީގައި މިހެން އޮތަސް މިއީ ހަމަ ދޮގެކެވެ. މިކަން މިހެނެއް ނުވެއެވެ. ސަރުކާރުތަކުން ކަންކަން ނިންމަނީ “ގިނަ ރައްޔިތުން” އެދޭ ގޮތަށް ކަމަށް ސަރުކާރުތަކުގެ ވެރީން ބުނެއެވެ. ނަމަވެސް ގިނަ ރައްޔިތުން ބޭނުންވާ ގޮތް ދެނެގަންނަނީ ކޮން ނިޒާމެއްގެ ތެރެއިންކަން ސާފެއް ނުވެއެވެ.\nމިސާލަކަށް މިހާރުގެ ސަރުކާރުން އިންޑިއާއާ ވަރަށް ބޮޑަށް ގުޅުން ބަދަހިކޮށް، ސަރުކާރުގެ ހާރިޖީ ސިޔާސަތު އިންޑިއާ ކޮޅަށް އިންތިހާއަށް ބޮޑަށް ބުރަވެފައިވާކަމަށް ބުނެ ދިވެހީންގެ ގިނަ ބަޔަކު ފާޑުކިޔަމުން ދެއެވެ. ނަމަވެސް މިކަމުގައި ގިނަ ދިވެހީން ބުރަވަނީ ކޮންގޮތަކަށްތޯ ބެލޭނެ ނިޒާމެއް ނެތެވެ. ވެރިކަމުގެ ބާރުތައް ފެށިގެން އަންނަނީވެސް އަދި ދެމި އޮންނަނީވެސް ރައްޔިތުންގެ ކިބައިގައި ކަމަށް ވާނަމަ މިފަދަ ޤައުމީ މުހިއްމު މައްސަލަތަކުގައި ރައްޔިތުން ދެކޭގޮތް ބެލޭނެ ނިޒާމެއް އޮތުން ވަރަށް މުހިއްމެވެ.\nޑިމޮކްރެސީގެ ހަޤީޤީ ބާރުވެރިން ކަމުގައިވާ ދިވެހި ރައްޔިތުންގެ އަތަށް އޭގެ ބާރު ފޯރުކޮށްދޭން ޖެހެއެވެ. ޤައުމީ މުހިއްމު ކަންތައްތަކުގައި ރައްޔިތުން ދެކޭގޮތް، ނުވަތަ ރައްޔިތުންގެ ވިންދު ބެލުމަށްޓަކައި ހާއްސަ ފޯން އެޕްލިކޭޝަނެއް ތައާރަފް ކުރުމަކީ ޒަމާނީ ޑިމޮކްރެސީގެ އާ އީޖާދަކަށް ރާއްޖޭގައި ހެދިދާނެއެވެ. ރާއްޖޭގައި ވޯޓުލުމުގެ ހައްޤު ލިބިފައިވާ ކޮންމެ ފަރުދަކަށް ރަޖިސްޓްރީ ކުރެވޭ މިފަދަ މޯބައިލް އެޕްލިކޭޝަނެއް ތައާރަފް ކޮށް، މިއެޕްލިކޭޝަނަކީ ބޭންކްތަކުން ފައިސާ ޓްރާންސްފަރ ކުރުމަށް ބޭނުންކުރާ ފަދަ ސަލާމަތްތެރިކަން ބޮޑު މޯބައިލް އެޕްލިކޭޝަނެއްކަމުގައި ހެދިދާނެއެވެ. މިދެންނެވި މޯބައިލް އެޕްލިކޭޝަން މެދުވެރިކޮށް ދިވެހި ރައްޔިތުންގެ ހިޔާލާއި ވިންދުހުރި ގޮތް، ބޭނުން އިރަކު، ފަސޭހަ ކަމާއި އެކު ބެލުމުގެ ފުރުސަތު ސަރުކާރަށް ލިބިގެން ދާނެއެވެ. މިފަދަ ނޭޝަނަލް ވޯޓިންގް މޯބައިލް އެޕްލިކޭޝަނެއް ތައާރަފު ކުރުމުން މާބޮޑު ހަރަދެއް ނުކޮށް، މަދު ގަޑިކޮޅެއްގެތެރޭ ރައްޔިތުންގެ އާއްމު ވޯޓެއް ނެގިދާނެއެވެ. ރައްޔިތުން ބާރުވެރި ކުރުވުމަށްޓަކައި މިފަދަ ކަމެއް ކުރަން ސަރުކާރަށް ކެރޭނެބާއެވެ؟\nދެންވެސް ހަމަ އެފަދަ އެހެން ބޮޑުބަދަލެކެވެ! ވޯޓުލެވޭ އުމުރު ބަދަލު ކުރުމެވެ. ޢާއްމުގޮތެއްގައި ހުރިހާ ޒުވާނުންވެސް ލަސްވެގެން އުމުރުން 15 އަހަރުގައި ބާލިޣުވެ، ޝަރުއީ ގޮތުން ތަސައްރަފު ފުދެއެވެ. އެހެން ކަމުން ބާލިޣުވާފަހުން އުމުރުން 18 އަހަރު ވުމާ ދޭތެރޭ ފާއިތުވާ3އަހަރަކީ ޤައުމުގެ ކުރިމަގާ މެދު ގޮތްކިއުމުން މިދެންނެވި ޒުވާނުން މަޙުރޫމު ކުރެވިފައިވާ، ޑިމޮކްރެސީގެ އަސާސްއާ ހިލާފު ކަމަކަށް ވާތީ، ވޯޓުލުމުގެ ހައްޤުލިބެން ފަށާ އުމުރަކީ 18 އަހަރު ކަމުގައި އޮތް އޮތުން 15 އަހަރަށް ދަށް ކުރަން ޖެހެއެވެ. މިއީ ޤައުމުގެ ކުރިމަގާމެދު ޤައުމުގެ ހަޤީޤީ ޒުވާނުންނަށް ގޮތް ކިއުމުގެ ފުރުސަތު ހުޅުވިގެންދާނެ ބަދަލަކަށް ވާނެކަން ކަށަވަރެވެ. ރައްޔިތުން އިތުރަށް ބާރުވެރި ކުރުވައި، ޤައުމުގެ ކުރިމަގު ކަނޑައެޅުމުގައި ވީހާވެސް ގިނަ ޒުވާނުންނެއްގެ ދައުރު ހިމެނުމަށްޓަކައި މިދެންނެވި ބަދަލު ގެންނަން ޖެހެއެވެ.\nދެންވެސް އޮތީ ރައްޔިތުން ބާރުވެރި ކުރުވުމަށް ގެނެވިދާނެ ވަރަށް މުހިއްމު ބަދަލެއްގެ ވާހަކައެވެ. ރައްޔިތުންގެ މަޖުލިސްގެ ގިނަ މެމްބަރުންނަކީ، މިހާރު އޮންނަ ގޮތުން، އިންތިހާބު ވުމަށް ފަހު ރައްޔިތުންގެ ގިނަ ބަޔަކާ މާބޮޑު ގުޅުމެއް ނޯންނަ ބައެކެވެ. އެ މެމްބަރުންނާ ގުޅޭނެ ނަންބަރެއް ވެސް އެނގެނީ މަދު ބަޔަކަށެވެ. ބައްދަލު ވަނީ ދާއިރާގެ މަދު ބަޔަކަށެވެ. މިކަން މުޅިން ބަދަލުވާން ޖެހެއެވެ. އެގޮތުން، މަޖުލިސް ކޮންމެ މެމްބަރަކު، އެމެމްބަރެއްގެ ދާއިރާގައި ކުޑަނަމަވެސް އޮފީހެއް ގާއިމް ކޮށްފައި ހުރުން؛ އަދި އަހަރުގެ ތެރެއިން މަދުވަގެން ޖުމްލަ 24 ދުވަހު ކޮންމެ މެމްބަރަކުވެސް އެމެމްބަރެއްގެ ދާއިރާގައި ޤާއިމްވެހުރެ، ދާއިރާގެ ރައްޔިތުންނާ ބައްދަލުކުރުން ލާޒިމްކޮށް މެމްބަރުންގެ ޤާނޫނު ބަދަލު ކުރަން ޖަހެއެވެ.\nދެން އޮތީ މިނިސްޓަރުންނާއި ކޮމިޝަން ތަކުގެ ރައީސުންގެ ވާހަކައެވެ! “މިނިސްޓަރ” މިލަޤަބަކީ ރައްޔިތުންގެ ހާދިމަކަށް ވުމަށްވުރެ ބޮޑަށް ތިމާމީހާގެ ހައިބަތު މަތިކުރާ ނަމަކަށްވަނީ ވެފައެވެ. “މިނިސްޓަރ” ގެ ނަމުގެ ބަދަލުގައި އެމެރިކާއާއި އިގިރޭސިވިލާތް ފަދަ ޤައުމުތަކުގައި ކިޔަނީ “ސެކްރެޓަރީ” އެވެ. އެމެރިކާ އަދި ޔޫ.ކޭ ފަދަ ޤައުމުތަކުގައި ވެސް އޮންނަ ފަދައިން، މިސާލަކަށް “ސެކްރެޓަރީ އޮފް ސްޓޭޓް”، މިފަދަ ގޮތަކަށް މިނިސްޓަރ ކަމުގެ ނަން ބަދަލު ކުރުމުން މިނިސްޓަރުންނަކީ ވެސް ރައްޔިތުންގެ ހާދިމުންކަން ތަންކޮޅެއް ބޮޑަށް ހަނދާންވާނެ ކަމަށް ޤަބޫލު ކުރެވެއެވެ. އަދި ހަމަ އެފަދައިން، އިލެކްޝަންސް ކޮމިޝަންފަދަ ހުރިހާ މިނިވަން މުއައްސަސާ ތަކުގެ ރައީސުންގެ މަޤާމުގެ ނަން، “ރައީސް” ގެ ބަދަލުގައި “ޗެއާރމަން” ފަދަ ނަމަކަށް ބަދަލު ކުރުމަކީވެސް މިބީދައިން ގެންނަން ޖެހޭ ބަދަލެކެވެ. މީގެ ބޭނުމަކީ މިނިވަން މުއައްސަސާތަކުގެ “ރައީސުން”ގެ ހައިބަތު މިނަށްވުރެ ބޮޑުވެފައިވުމުން އެބޭފުޅުންނަކީ ވެސް ރައްޔިތުންނަށް ހިދުމަތްކުރައްވަން ތިއްބެވި ހާދިމުންކަން ހަނދުމަފުޅު ނެތުނަ ނުދިނުމެވެ.\nދެން އޮތީ ބިޔަ ބޮޑު ރައްޔިތުންގެ މަޖުލިސްގެ ސައިޒު ކުޑަކޮށް، ހަރަދު ކުޑަކޮށް، މިހާރަށްވުރެ އެފިޝެންޓް ކުރަން ޖެހޭ ވާހަކައެވެ. މިހާރު އޮތް ރައްޔިތުންގެ މަޖުލީހަކީ ރާއްޖެ ފަދަ ކުޑަ ޤައުމަކަށް މާބޮޑު، ބަރުހެލި މަޖުލީހަކަށްވާއިރު، މަޖުލިސް މެމްބަރުންގެ އަދަދު 85 އިން 45 އަށް ތިރިކޮށް، މެމްބަރުންގެ މަހު މުސާރައިގެ ގޮތުގައި މިހާރުދެވޭ 65000 ރުފިޔާ، މަހަކު 100،000 ރުފިޔާ ކަމަށް ހަމަޖެއްސުމަކީ މެބަރުންގެ ފުދުންތެރިކަން އިތުރުކޮށް، ކޮރަޕްޝަނާ ދުރުކޮށް، މަޖުލިސްގެ އެފިޝެންސީ އިތުރުވެގެންދާނެ ބަދަލެއް ކަމަށް ފެނެއެވެ. މެމްބަރުންގެ އަދަދު މަދުވުމުން، މުސާރަ އިތުރު ކުރިއަސް މެމްބަރުންގެ މުސާރައަށް ހިނގާ ބަޖެޓް އިތުރެއް ނުވާނެއެވެ. މުސާރަ ބޮޑުވެ މަހަކު 100،000 ރުފިޔާ ލިބުމުން މެމްބަރުން ކޮރަޕްޝަނާ ދިމާލަށް ދިއުމުގެ ފުރުސަތު ކުޑަ ކުރުމަކީ މި ބަދަލު ގެނައުމުގެ މައިގަނޑު އެއް މަޤުސަދެވެ.\nމަޖުލިސް އަށާއި، އަދި ކައުންސިލްތަކަށް ވެސް ގެންނަން ފެންނަ އަނެއް ބަދަލަކީ ދާއިރާގައި ތިބި ވޯޓުލުމުގެ ހައްޤު ލިބިފައިވާ ފަސް ހާސް ވަރަކަށް މީހުންގެ 50 ޕަސެންޓު ހަމަވާ އަދަދަށް ޕެޓިޝަނެއް ހުށަހެޅުމުން، ދައުރުގެ މެދުންވެސް މަޖުލިސް މެމްބަރުންނާއި ކައުންސިލަރުން ފަދަ ފަރާތްތައް ވަކިކޮށް، އަލުން އިންތިހާބު ބޭއްވޭ ގޮތަށް ޤާނޫނު ބަދަލު ކުރުމެވެ. ރައްޔިތުންގެ ބާރު ފެންނަނީ ހަމައެކަނި ކޮންމެ ފަސް އަހަރަކުން ވޯޓުނަގާ އިރު ކަމުގައި އޮންނަ އޮތުން ބަދަލު ކުރެވޭނީ މިފަދަ ގޮތަކަށް ދައުރުގެ މެދުތެރެއިން ރިކޯލް ވޯޓެއް ބޭއްވުމުގެ ފުރުސަތާއި ބާރު ރައްޔިތުންނަށް ދީގެންނެވެ.\nރައްޔިތުން ބާރުވެރި ކުރުވުމަށް ގެނެވިދާނެ ބަދަލުތަކުގެ ތެރެއިން، ރައްޔިތުންގެ މަޖުލިސް އިންތިހާބަށް ގެންނަން ފެންނަ އަނެއް ބަދަލަކީ މިހާރުގެ އިލެކްޝަންސް ޤާނޫނުގައި ކަނޑައެޅިފައިވާ 5000 މީހުން ހަމަވާ ކޮންމެ ދާއިރާއަކަށް މެމްބަރަކު ކަމުގައި އޮންނަ އޮތުން ބަދަލުކޮށް، ކޮންމެ ރަށެއްގެ އެންމެން ވޯޓުލައިގެން އެރަށެއްގެ މެމްބަރުން ހޮވާގޮތަށް ބަދަލު ކުރުމެވެ. ރަށުގެ ތަރައްޤީއަށް، ރަށުގެ އެންމެންނާއި ރަށުގެ ހުރިހާ އެމް.ޕީން ގުޅިގެން މަސައްކަތް ކުރުމުގެ ރޫހު އެއިރުން މާބޮޑަށް އާލާ ވާނެއެވެ. މިހާރު އޮންނަ ގޮތުން ދާއިރާތަކަކީ ކޮބައިކަން ގިނަ މީހުންނަށް ނުވެސް އެނގެއެވެ. ކޮންމެވެސް ރަށެއްގެ އެވެނި މަގެއްގެ އިރުން އެވެނި މަގެއްގެ ދެކުނަށް އޮތީ 5000 މީހުންގެ ދާއިރާއެކޭ ބުނެ، ވޯޓުލައިގެން މެންބަރަކު ހޮވުމުން އޭނަގެ ވިސްނުން ހަމައެކަނި އެދާއިރާއަކަށް ހުއްޓުމަކީ ޖޯކެކެވެ. ރަށަށް ނިސްބަތްވާ ހުރިހާ އެމް.ޕީން ގުޅިގެން، ރަށުގެ ތަރައްޤީއަށް މަސައްކަތް ކުރާނީ ރަށުގެ ހުރިހާ ރައްޔިތުން ޝާމިލްވާ ވޯޓަކުން އެރަށެއްގެ މެންބަރުން ހޮވުމުންނެވެ. އެރަށުގަ އާބާދީގެ ނިސްބަތުން އެރަށަކަށް އެމް.ޕީން ތިބެންޖެހޭ އަދަދު ކަނޑައެޅިއަސް ވޯޓުލާން ޖެހޭނީ ރަށުގެ ހުރިހާ ރައްޔިތުން އެކީގައެވެ. މިއީ ރަށާއި، އަތޮޅާއި، ސިޓީ އާއި މުޅި ޤައުމުގެ ތަރައްޤީއަށް ވެސް މުހިއްމު ބަދަލަކަށް ވާނެއެވެ.\nރައްޔިތުން ބާރުވެރި ކުރުމުވަށްޓަކައި މަތީގައި ފާހަގަ ކޮށްފައިވާ ބަދަލުތައް، އިހްލާސްތެރިކަމާއި އެކު ގެނެވިއްޖެ ނަމަ ކުރިމަގުގައި ދިވެހި ރާއްޖޭގެ ސަރުކާރުތައް ވެގެންދާނީ މިހާރަށްވުރެ ބޮޑަށް ރައްޔިތުން އެދޭގޮތަށް ހިންގޭ ސަރުކާރުތަކަކަށެވެ. ރައީސް އިބްރާހިމް މުހައްމަދު ސޯލިހު ޤައުމަށާއި، ޤާނޫނުތަކަށާއި، ވެރިކަމުގެ ނިޒާމަށް ގެންނަވަމުން އެގެންދަވާ ބަދަލުތަކުގެ ތެރޭގައި މަތީގައި މިދެންނެވި ބަދަލުތައް ހިމެނުމަކީ ދިވެހި ގިނަ ރައްޔިތުން އެދޭނެ ކަމެއް ކަމާއިމެދަކު ޝައްކެއް ނެތެވެ.\nސުވާދީބު3މަސް ކުރިން أبريل 11, 2020\nސުވާދީބު 10 މަސް ކުރިން شتنبر 19, 2019\nރައީސް ނަޝީދުގެ ވެރިކަން ވެއްޓުމާއި ދެވަނަ ފަހަރަށް “ވެރިކަމަށް” ވަޑައިގަތުން\nސުވާދީބު 1 އަހަރު ކުރިން مارس 18, 2019\nސުވާދީބު3މަސް ކުރިން أبريل 20, 2020\n3 މަސް ކުރިން أبريل 20, 2020 0\n3 މަސް ކުރިން أبريل 11, 2020 0\nސުވާދީބު4މަސް ކުރިން مارس 19, 2020\n4 މަސް ކުރިން مارس 19, 2020 0\nސުވާދީބު4މަސް ކުރިން مارس 13, 2020\n4 މަސް ކުރިން مارس 13, 2020 0


SunOnline: Kandu Varah Gadha, Samaalvey!\nކަނޑު ވަރަށް ގަދަ، ސަމާލުވެ!\nވިއްސާރަވެ ކަނޑުގަދަވުން: ރާއްޖެއަށް މިހާރު ކުރަމުންދާ ވިއްސާރައިގެ ސަބަބުން ވައިގަދަވެ، ކަނޑުގަދަވާނެ ކަމަށް މޫސުމާ ބެހޭ ގައުމީ އިދާރާ އިން ވަނީ ލަފާ ކޮށްފައި. ވިލާގަނޑުަގައި ގަޑިޔަކު 50 މޭލާއި 55 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް ލަފާކޮށްފައިވޭ. ދިޔަވަރު ބޮޑުވާ ވަގުތު ތަކުގައި އުދަ އަރާނެ ކަމަށް ވެސް މެޓުން ވަނީ ލަފާ ކޮށްފައި. ވިއްސާރަވެ،ކަނޑުގަދަ ވުމުގެ ސަބަބުން ކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް ކަމާބެހޭ އިދާރާތަކުން އިލްތިމާސް ކުރޭ -- ސަން ފޮޓޯ/ ފަޔާޒު މޫސާ\nޖުލައި 19، 2020: ވިއްސާރަވެ ކަނޑުގަދަވުން: ރާއްޖެއަށް މިހާރު ކުރަމުންދާ ވިއްސާރައިގެ ސަބަބުން ވައިގަދަވެ، ކަނޑުގަދަވާނެ ކަމަށް މޫސުމާ ބެހޭ ގައުމީ އިދާރާ އިން ވަނީ ލަފާ ކޮށްފައި. ވިލާގަނޑުަގައި ގަޑިޔަކު 50 މޭލާއި 55 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް ލަފާކޮށްފައިވޭ. ދިޔަވަރު ބޮޑުވާ ވަގުތު ތަކުގައި އުދަ އަރާނެ ކަމަށް ވެސް މެޓުން ވަނީ ލަފާ ކޮށްފައި. ވިއްސާރަވެ،ކަނޑުގަދަ ވުމުގެ ސަބަބުން ކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް ކަމާބެހޭ އިދާރާތަކުން އިލްތިމާސް ކުރޭ -- ސަން ފޮޓޯ/ ފަޔާޒު މޫސާ


Ehmaabandu Vumakun Hurihaa Hiyaal Ehgoeh Nuvedhaane, Namaves Gulhun Varugadha - Yumna - Vaguthu\n6 މަސް ކުރިން ( މާޗް 21, 2021 )\nއެއްމާބަނޑު ވުމަކުން ހުރިހާ ކަމެއްގައި ދެކޭގޮތް އެއްގޮތް ނުވެދާނެ ކަމަށާއި ނަމަވެސް ދައްތަ ދުންޔާ މައުމޫނާއި އޮތް ގުޅުން ވަރަށް ވަރުގަދަ ކަމަށް އާޓްސް، ކަލްޗާ އެންޑް ހެރިޓޭޖް މިނިސްޓަރ ޔުމްނާ މައުމޫން ވިދާޅުވެއްޖެއެވެ.\nޔުމްނާ މިހެން ވިދާޅުވީ ދުންޔާ އަށް އުފަންދުވަހުގެ ތަހުނިޔާ ވިދާޅުވެ ކުރެއްވި ޓްވީޓެއްގައެވެ.\nދުންޔާ އާއި ޔުމްނާ އުފަންވެ ވަޑައިގެންނެވީ 1970 ވަނަ އަހަރުގެ މާޗް 20 ވަނަ ދުވަހުއެވެ. އެހެންކަމުން ދެކަނބަލުން ވަނީ އިއްޔެ 51 ވަނަ އުފަން ދުވަސް ފާހަގަ ކުރައްވާފައެވެ.\nދުންޔާގެ ޓްވީޓްގައި ވަނީ އެދެބޭފުޅުން ތުއްޕުޅުއިރު އެއްކުލައެއްގެ ހެދުން ދެކަނބަލުން ތުރުކުރައްވަވާފައި މަންމަ، އެދެކަނބަލުން ބޭތިއްބެވި ހަނދާން އާވޭތޯ ސުވާލު ކުރައްވާފައެވެ. "އެއްމާބަނޑު މީހުންނަކީ ހުރިހާ ކަމެއްގައި ޚިޔާލު އެއްގޮތް މީހުން ކަމަށް ނުވެދާނެ. ނަމަވެސް ގުޅުން ވަރަށް ވަރުގަދަ. އުފާވެރި އުފަންދުވަހަކަށް އެދެން އަހަރެންގެ އެއްމާބަނޑު ދައްތަ ދުންޔާ." ޔުމްނާ ވިދާޅުވިއެވެ.\nރައީސް ޔާމީންގެ ވެރިކަމުގައި ރައީސް ޔާމީނާއި ރައީސް މައުމޫންގެ މެދުގައި ހިޔާލު ތަފާތުވުންތައް އުފެދުނު ހިސާބުން ޔުމްނާ ވަނީ ރައީސް ޔާމީންގެ ފަޅި ދޫކޮށްލާފައެވެ. ރައީސް ޞާލިހް ވެރިކަމަށް ގެންނަން ވެސް އެންމެ ގިނަ މަސައްކަތްތައް ކުރެއްވި ބޭފުޅުންގެ ތެރޭގައި ޔުމްނާ ހިމެނެއެވެ. ނަތީޖާއެއްގެ ގޮތުން ދުންޔާ އަށް ވަނީ ރައީސް ޞާލިހްގެ ވެރިކަމުގައި މިނިސްޓަރުކަން ލިބިވަޑައިގެންފައެވެ.\nދުންޔާ އާއި ޔުމްނާ އަކީ ރާއްޖޭގެ ސިޔާސީ މަސްރަހުގައި މަސައްކަތް ކުރައްވާ ހަމައެކަނި އެއްމާބަނޑު ދެބޭފުޅުންނެވެ. އެބޭފުޅުންގެ އިތުރުން އެއްމާބަނޑު ދެބޭފުޅަކަށް ފަހުގެ ތާރީޚެއްގައި ރާއްޖޭގެ ސިޔާސީ މައިދާނުގައި މިހައި މައްޗަށް ވަޑައިގެންނެވިފައެއް ނުވެއެވެ.\nމާޗް 21, 2021 09:07\nދުންޔާ އަކީ ގައުމަށް ވަފާތްތެރި ތެދުވެރި ބޭފުޅެއް ފޮެިން މިނިސްޓަރަކަށް ހުންނެވި އިރު ކުޅަދާނަކަން ވަނީ ދައްކާފަ މިގައުމު ފަޚުރުވެރިވި ދަރިއެއް ލާދީނީންނާއި ބައިއަތު ނުހިއްޕަބާކަން އެއީ ފެންނަން ހުރި ޙަގީގަތެއް\nމާޗް 21, 2021 09:18\nއެކަކު ދިޔައީ ލާދީނިއްޔަތައް ވެރިކަން ހޯދައިދޭން މިވަރަކައް ދެބޭފުޅުން ތަފާތު ނުވާނީ.\nމާޗް 21, 2021 09:31\nގެންލި ފަ ތިއްބަސް ތާއީދެއް ނެތަސް އިންތިހާބެއް ކަިރިވާއިރަށް މި މޫނު ތައް ފައުޅުވާނެ . އަޅެފަހެ މީ އަޖައިބެއްނު.\nމާޗް 21, 2021 09:56\nޔުމްނާ ބޭނުންވަނީ ޢަބުރު ކަތިވިޔަސް މަޤާމެވެ. ތިމާގެނަން ހުތުރުކޮށް ތާރީޚުގައި ލިޔެވި އެފަތްފުށްތައް މުސްތަޤުބަލްގެދަރިން ކިޔާއިރު ވެރިކަންކުރި ޢިއްޒަތްތެރިއެއްގެ އަންހެންދަރިޔަކު ޖާހާ ޢިއްޒަތަށްޓަކައި ، އިސްލާމްދީނަށް މަލަމަތްކުރާ ޤަވްމަށް ޣައްދާރުވީބަޔަކަށް އެހީތެރިވެދިން ވާހަކަ ކިޔާނެއެވެ. މިކަން މިހެންވިޔަސް މިނިސްޓަރުކަން ދިފާޢުކުރަންވާނެއެވެ. އަނަސްއަށް ތާއިދުކުރާކަން ހާމަކުރުމަކީ ޔުމްނާއަށް މަޖުބޫރުކަމެކެވެ. ނޫންނަމަ މަޤާމް ގެއްލޭނެއެވެ. މައުމޫނުވެސް އެހުރީ ރަގަޅަށް ބަނެދެފައެވެ. ސަރުކާރާ ދެކޮޅަށް ކުޑަކޮށް ފުޅާކޮށްލިޔަސް ބޭރުކޮށްލާނެއެވެ. އެހާހިސާބުން ސިޔާސީ ކެރިއަރ ނިމުނީއެވެ. އެހެންވެ މައުމޫނުގެ މޮޓޯއަކީ ޤަވްމަކާ ޤަވްމެކެވެ. ދީނަކާ ދީނެކެވެ. މަށާ މަށެވެ.\nމާޗް 21, 2021 11:50\nހިޔާލު އެއްގޮތް. ބުރުގާ ނާޅާ އައުރަނިވާ ނުކުރާ ފިކުރުގެ މީހުން.\nމާޗް 21, 2021 11:59\nރައީސް ޔާމީން އާއި މައުމޫނު އަކީ ދެބެއިން. ރައީސްގެ ހައިސިއްޔަތުން ގައުމަށް އެންމެ ރަގަނޅު ކަންކަން ކުރު މުއްދަތެއްގައި ކޮށް ދެވިފައިވަނީ. ރައީސް ޔާމީން އަށް. ޔާމީން މިއަދު އެހުންނެވީ ޖަލުގަ. ކުށް ހޯދުމުގަ ނިސްބަތްވާ ވެރިކަމުގެ ވަޒީރަކަށް ޔުމްނާ އިންނެވީ. ބައްޕާ ފުޅަކީ ކޯލިޝަން ސަރުކާރުގެ ބައިވެރިއެއް. ވެރިކަމުން ލިބޭ އެއްޗެއްނެތް. އިންޑިއާ ކާރިކުރިވަރުން މިނިވަން ކަމަށް ބުރޫ އަރާ ހިސާބުގަ ހުރި ކަމަށް ދެކުން ތެރިން ވިސްނުން ތެރިން ބުނޭ. ގައުމު ހިންގަން ނޭގޭ. މަޖީދީ މަގުގެ ސިންގަޕޫރު ބާޒާރު ފެއިލް ވެއްޖެ. މިހެންގޮސް ކިތައްމެ ކަމެއް ބޮއްސުން ލައިފި. އަޚުވަންތަ ކަމުގެ ގުޅުން ދެމެހެއްޓުމަށް ވުރެ ގައުމަށް އިސްކަން ދިނުން މުހިއްމު ނޫންތޯ؟ ބައްޕާ ފުޅަށް ފިރުއައުނު ހާމާނު ، އަދި އަވަގުރާނަ ނަމުން ގޮވި މީހުން މިތުރަކަށް ހަދާގެން ތިބުމަށް ވުރެ ކުށެއްނެތް އަޚު ޖަލުން ނެރުން މުހިއްމު ނުވޭތޯ؟ ކާމިނީގެ ޢާއިލާ ގައުމަށް ޚިދުމަތް ކުރުމުގެ ސިލްސިލާ ނުނިންމާ ގައުމަށް ޚިދުމަތް ކުރުންމުހިއްމު ނޫންތޯ؟ މަޢާފު ކުރުމާ ދީލަތި ކަމާއެކު ކޮނޑާ ކޮނޑު ޖައްސާ ސަލާމް ކުރުމާއެކު ވާދަވެރި ހަސަދަވެރި ކަން ނިމުން މުހިއްމު ނުވޭތޯ؟\nމާޗް 21, 2021 19:03\nރައީސް ޔާމީން ޖަލަށްލާން ނުވަތަ ޖަލުގައި ބެހެއްޓުމަކީ އިލްޔާސް އިބްރާހީމް އާއި ނަސްރީނާ އިބުރާހިމް އަޑީގައި ތިބެގެން ލާދީނީ ބައިގަޑާއި ގުޅިގެން ކުރާކަމެއް، ނަސްރީނާ އިބުރާހިމް ކުރާކަމަކާ ދެކޮޅަށް އެއްވެސް އެއްޗެއް ރައީސް މައުމޫނަށް ވިދާޅުވާން ކެރިވަޑައި ނުގަންނަވާ ނެ.\nމާޗް 22, 2021 05:48\n2 ކުދިން ވެސް ވަރަށް ލޯ ބި


5 ސީރަތް - Maktaba Salafiyyah Maldives - Connecting you to the Major Scholars of the Ummah\n ޢިލްމުވެރިންނާއި ވެރިންނަށް އެއްޗެހިކިޔާ ވެބްސައިޓުތަކަށް ވަނުން ހުއްދަވެގެން ނުވޭ - العَلاَّمَة الشَّيْخ صَالح الفَوْزَان حفظه الله\t3ޖެނުއަރީ, 2018\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 107\n ލޮލުގެ ނަޒަރު ރައްކާތެރިކުރުމާ މެދުގައި ވާރިދުވެފައިވާ ޢަޖައިބުކުުރުވަނިވި ޙާދިޘާއެއް - سليمان بن يسار رحمه الله\t 11 ނޮވެމްބަރ, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 403\n شرح أصول السنة للإمام أبي بكر الحميدي7- محمد ﷺ ގެ އަޞްޙާބުންގެ ހުރިހާ ޞަޙާބީންނަށް ހިތްހެޔޮކޮށް ހިތުމެވެ. - أُسْتَاذ أبو أنس محمد حسن حفظه الله\t 8 އޮގަސްޓު, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 288\n شرح أصول السنة للإمام أبي بكر الحميدي6- محمد ﷺ ގެ އަޞްޙާބުންގެ ހުރިހާ ޞަޙާބީންނަށް ހިތްހެޔޮކޮށް ހިތުމެވެ. - أُسْتَاذ أبو أنس محمد حسن حفظه الله\t7އޮގަސްޓު, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 172\n شرح أصول السنة للإمام أبي بكر الحميدي 1 - (ޝަރުޢީ ޢިލްމު ހޯދުމުގެ އަދަބުތައް، އަލް އިމާމް ޙުމައިދީ رحمه الله ގެ ސީރަތްޕުޅު) - أُسْتَاذ أبو أنس محمد حسن حفظه الله\t 16 ޖުލައި, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 3346\n محمد صلى الله عليه وسلم ގެ އަޞްޙާބުން ( عبد الله بن مسعود رضي الله عنه ) - أبو حنين أحمد توفيق حفظه الله\t6ޖޫން, 2017\t ލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة\t ބެއްލެވީ: 336\nބާޠިލު ޢިލްމުވެރިންނާއި ހައްޤުގެ ޢިލްމުވެރިން ފަރަޤުކުރާނީ ކިހިނަކުންތޯ؟ - أُسْتَاذ أبو أنس محمد حسن حفظه الله\t4ޖޫން, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 369\n1 ނަބިއްޔުން عليه الصلاة والسلام\n9 ޞަހާބީން رضي الله عنهم


vnews - Messi gaumee team'un retire kuran jehey: Maradona\nމެސީ ގައުމީ ޓީމުން ރިޓަޔާ ކުރަން ޖެހޭ: މަރަޑޯނާ\n1 އޮކްޓޯބަރ 2018\nބާސެލޯނާ އަށް ކުޅެމުން އަންނަ އާޖެންޓީނާގެ ކެޕްޓަން ލިއޮނެލް މެސީ ގައުމީ ޓީމުން ރިޓަޔާކުރަން ޖެހޭ ކަމަށް އާޖެންޓީނާގެ ކުރީގެ ކޯޗު އަދި ފުޓުބޯޅަ ލެޖެންޑް ޑިއެގޯ މަރަޑޯނާ ބުނެފިއެވެ.\nމަރަޑޯނާ ބުނީ މެސީ އަށް ދޭން ބޭނުންވާ ނަސޭހަތަކީ އެނބުރި ގައުމީ ޓީމަށް ނައުން ކަމަށާއި، ގައުމީ ޓީމުން މެސީ ރިޓަޔާކުރުމަކީ އޭނާ ބޭނުންވާ ގޮތް ކަމަށެވެ.\nނިމިގެންދިޔަ ވޯލްޑް ކަޕްގައި އާޖެންޓީނާ ހޯދި ނަތީޖާގެ ސަބަބުން މެސީ އަށް ބޮޑެތި ފާޑުކިޔުންތައް އަމާޒުވެފައިވާއިރު، އޭނާ އަލުން ރިޓަޔާކުރާނެ ކަމަށް ގިނަ ބަޔަކު އަންނަނީ ބުނަމުންނެވެ.\nމެސީ ވަނީ 2016 ވަނަ އަހަރުގެ ކޮޕާ އެމެރިކާ ފައިނަލުން އާޖެންޓީނާ ބަލިވުމުން، އެފަހަރު ގައުމީ ޓީމަށް ކުޅުން ހުއްޓާލިކަން އިއުލާނު ކޮށްފައެވެ. އޭނާ ގައުމީ ޓީމަށް އަލުން ކުޅެން ފެށީ އެޓީމުގެ ކޯޗުކަމާ ސަމްޕައޯލީ ހަވާލުވުމުންނެވެ.\nމެސީ ވަނީ އާޖެންޓީނާ ގައުމީ ޓީމަށް މިހާތަނަށް ކުޅުނު 128 މެޗުގައި 65 ލަނޑު ކާމިޔާބުކޮށްފައެވެ. އޭނާ ވަނީ ގައުމީ ޓީމާއެކު ފީފާ 20 އަހަރުން ދަށުގެ ވޯލްޑް ކަޕް އަދި އޮލިމްޕިކް ރަން މެޑަލްވެސް ހާސިލްކޮށްފައެވެ.\nއާޖެންޓީނާ ގައުމީ ޓީމަށް މިހާތަނަށް އެންމެ ގިނަ ލަނޑު ޖަހައިދީފައިވާ މެސީ އަކީ ވޯލްޑް ކަޕެއްގައި ކުޅުނު އެޓީމުގެ އެންމެ ޒުވާން ކުޅުންތެރިޔާއެވެ. އަދި އޭނާ އަކީ ވޯލްޑް ކަޕެއްގައި ލަނޑެއް ޖެހި އާޖެންޓީނާގެ އެންމެ ޒުވާން ކުޅުންތެރިޔާއެވެ.\nބާސާ އިން ކެރިޔަރު ފެށި މެސީ ވަނީ ބާސާ އަށް ކުޅުނު ޖުމްލަ 646 މެޗުގައި 560 ލަނޑު ކާމިޔާބުކޮށްފައެވެ. އޭނާ ވަނީ އެ ކްލަބާއެކު އަށް ލީގު ތަށި، ފަސް ކޮޕާޑެލްރޭ، ހަ ސްޕެނިޝް ސުޕާކަޕް، ހަތަރު ޔުއެފާ ޗެމްޕިއަންސް ލީގު، ތިން ޔުއެފާ ސުޕާކަޕް އަދި ތިން ކްލަބް ވޯލްޑް ކަޕް ކާމިޔާބުކޮށްފައެވެ.


SunOnline: Misaaluthah dhakkavamun, ''Cheat'' nukurumah Raees edhivadaigenfi\nރާއްޖޭން ބޭރު ގައުމުތަކަށް ކަނޑައަޅާފައިވާ ސަފީރުންނާއެކެ ބާއްވާ މަހާސިންތާ ފެށުމަށް މިއަދު ބޭއްވި ރަސްމިއްޔާތުގައި ރައީސް ޔާމީން ވާހަކަފުޅުދައްކަވަނީ --- ސަންފޮޓޯ/ ފަޔާޒު މޫސާ\nމިސާލުތަައް ދައްކަވަމުން، "ޗީޓް" ނުކުރުމަށް ރައީސް އެދިވަޑައިގެންފި\nދަރިވަރުން ޗީޓް ކުރުމަށް ފުރުސަތު ދީފިނަމަ އެގައުމެއް ފުނޑުފުނޑުވެދާނެ\nޗީޓް ކުރާ ދަރިވަރުންނަށް މަސައްކަތުގެ މާހައުލުގައި ގެއްލުންވޭ\nއިމްތިހާނުގައި ޗީޓް ކޮށްފިއްޔާ ހަގީގީ ދިރިއުޅުމުގައި އޭގެ ގެއްލުން ފެންނާނެ\nތައުލީމީ ހަޔާތުގެ ދުވަސްތައް ގުނަމުންދާ ދަރިވަރުން "ޗީޓް" ނުކުރުމަށް، ނުވަތަ މަކަރު ހަދައި އޮޅުވާނުލުމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް މިރޭ އެދިވަޑައިގެންފި އެވެ.\nމަޖީދިއްޔާ ސްކޫލަށް 90 އަހަރު ފުރުމުގެ މުނާސަބަތުގައި މިރޭ ބޭއްވި ޖަލްސާގައި ރައީސް ވަނީ ޗީޓް ނުކުރުމާ ގުޅޭ ގޮތުން ޓީޗަރަކު ދަރިވަރުންނަށް ދިން މިސާލުތަކެއް ނަންގަވައި އެ މިސާލުތަކަށް އަލިއަޅުއްވައި ވާހަކަފުޅު ދައްކަވާފައެވެ. އެގޮތުން ހަތަރު މިސާލެއް އެމަނިކުފާނު ފާހަގަކުރެއްވި އެވެ.\n"ގައުމެއް ފުނޑު ފުނޑުކޮށްލަން އެޓޮމިކް ބޮމާއި މިސައިލްތަކެއް ބޭނުމެއް ނުވޭ. އަދި އިމްތިހާނުގައި ދަރިވަރުން ޗީޓް ކުރުމަށް ފުރުސަތު ދީފި ނަމަ އެގައުމެއް ފުނޑު ފުނޑުވެދާނެ،"\nގައުމެއް ފުނޑު ފުނޑުކޮށްލަން އެޓޮމިކް ބޮމާއި މިސައިލްތަކެއް ބޭނުމެއް ނުވޭ. އަދި އިމްތިހާނުގައި ދަރިވަރުން ޗީޓް ކުރުމަށް ފުރުސަތު ދީފި ނަމަ އެގައުމެއް ފުނޑު ފުނޑުވެދާނެ، ރައީސް ޔާމީން\nއެ މިސާލުގެ އިތުރުން ތިން މިސާލެއް ރައީސް ވިދާޅުވިއެވެ. ރައީސް ވިދާޅުވީ އެގައުމެއްގެ ތައުލީމީ ނިޒާމު ފެއިލް ވެއްޖެ ނަމަ ގައުމު އަނދަވަޅަކަށް ވެއްޓިދާނެ ކަމަށެވެ.\n"މިކަހަލަ މިސާލެއް ދިނީމަ އަޅުގަނޑުމެން ޚިޔާލަށް އެބަ ނެގޭ ކީއްކަން މިވަނީ. އެކަމަކު އެވްރީޑޭ ރޫޓީންގަ މީގެ އެއްވެސް ކަމަށް އެއްވެސް ވަރެއްގެ ޚިޔާލެއް ނުހުރޭ ވިސްނުމެއް ނުހުރޭ،" ރައީސް ވިދާޅުވިއެވެ.\nރައީސް ވިދާޅުވީ، ތައުލީމީ ހަޔާތް ނިންމާލުމަށްފަހު މަސައްކަތުގެ މާހައުލަށް ނުކުންނަ އިރު ޗީޓް ކޮށްފައި ހުރި ކުއްޖަކަށް ލިބޭ "ރިވޯޑެއް" ނޯންނާނެ ކަމަށެވެ. އަދި އެފަދަ މިސާލުތަކުން އިބްރަތް ހާސިލްކޮށްގެން އެފަދަ ކަންކަމާ ދުރުވުމަށް ރައީސް ދަރިވަރުންގެ ކިބައިން އެދިވަޑައިގަތެވެ.\nސިއްހީ ދާއިރާގައި ޑޮކްޓަރަކު އެމީހެއްގެ އެގްޒާމްގައި ޗީޓްކޮށްފި ނަމަ ކުރިމަތި ވެދާނެ ހާލަތަކާ ގުޅޭގޮތުން މިސާލު ދައްކަވަމުން ރައީސް ވިދާޅުވީ "އެގްޒާމްގައި ޑޮކްޓަރަކު ޗީޓްކޮށްފި ނަމަ ސާޖަރީއެއް ކުރާއިރު އެ ޕޭޝަންޓަކު ދުނިޔެ ދޫކުރަންވެސް ޖެހިދާނެ" ކަމަށެވެ.\nއެގްޒާމްގައި ޑޮކްޓަރަކު ޗީޓްކޮށްފި ނަމަ ސާޖަރީއެއް ކުރާއިރު އެ ޕޭޝަންޓަކު ދުނިޔެ ދޫކުރަންވެސް ޖެހިދާނެ، ރައީސް ޔާމީން\nއެހެންކަމުން އެ ދާއިރާއިން ކިޔަވާއިރު ތީސިސް ފަދަ ދިރާސީ ރިޕޯޓުތައް ލިޔާއިރު ޗީޓް ނުކޮށް، ނުވަތަ ކޮޕީ ޕޭސްޓު ނުކޮށް އަމިއްލަ ހުނަރުންނާއި އަމިއްލައަށް އުނގެނިފައި ހުރި މައުލޫމާތެއް ހިމަނަން އިސްކަން ދިނުމަށް ރައީސް އިލްތިމާސްކުރެއްވި އެވެ.\n"ޓީޗަރަކު ތަމްރީން ވާއިރު، އިމްތިހާނުން އެ ޓީޗަރަކު ޗީޓްކޮށްފި ނަމަ އެޓީޗަރަކު ތައުލީމް އުނގަންނައިދޭ ދަރިވަރަށް ކުރިއެރުމެއް ނުލިބޭނެ،" ތައުލީމީ ދާއިރާއިން މިސާލެއް ޖައްސަވަމުން ރައީސް ވިދާޅުވިއެވެ.\nއިމާރާތް ކުރުމުގެ ދާއިރާގެ މިސާލެއް ޖައްސަވަމުން ރައީސް ވިދާޅުވީ، "ހަދަމުންދާ އިމާރާތެއްވެސް ވެއްޓިދާނެ އެ އިމާރާތުގެ ސްޓްރަކްޗަރަލް އިންޖިނޭރުން އިމްތިހާނުގަ ޗީޓް ކޮށްގެން ފާސްވެފައިވާ ނަމަ."\nއޭގެ އިތުރުން ރައީސް ވިދާޅުވީ މަޖީދިއްޔާ ސްކޫލަކީ ރާއްޖޭގެ ލީޑިން ސްކޫލެއް ކަމަށާއި އެސްކޫލު ފަދަ ދެވަނަ ސްކޫލެއް އޮވެގެން ނުވާނެ ކަމަށެވެ. އަދި ދިވެހި ދީބަށް މަޖީދިއްޔާ ސްކޫލު ގެނެސްދޭ ރީތި ނަމަށްވުރެ ބޮޑު ޝަރަފެއް ގެނެސްދޭ އެހެން ތަނެއް އޮވެގެން ނުވާނެ ކަމަށްވެސް ރައީސް ވިދާޅުވިއެވެ.\nކަމެއް ހާސިލް ކުރުމަކީ ގަދަ އަޅައި މަސައްކަތްކޮށްފި ނަމަ ފަސޭހަކަމެއް. އެކަމެއްގައި ދެމި ހުރުމަކީ ނުވަތަ އެ ޝަރަފުގައި ދެމިހުރުމަކީ ގޮންޖެހުމެއް. އެކަމެއް ނުކުރެވޭނެ އެގްޒާމް ހަދާއިރު ޗީޓްކޮށްގެންނެއް،ރައީސް ޔާމީން\n"ކަމެއް ހާސިލް ކުރުމަކީ ގަދަ އަޅައި މަސައްކަތްކޮށްފި ނަމަ ފަސޭހަކަމެއް. އެކަމެއްގައި ދެމި ހުރުމަކީ ނުވަތަ އެ ޝަރަފުގައި ދެމިހުރުމަކީ ގޮންޖެހުމެއް. އެކަމެއް ނުކުރެވޭނެ އެގްޒާމް ހަދާއިރު ޗީޓްކޮށްގެންނެއް. ޗީޓްކޮށްފިއްޔާ ރިއަލް ލައިފްގަ މި މިސާލުތަކުން ފެންނަ ކަންކަން ކުރިމަތިވާނެ،" ރައީސް ޔާމީން ވިދާޅުވިއެވެ.\nއެމަނިކުފާނު ވިދާޅުވީ އެ ސްކޫލުން ދަރިވަރުން އުފައްދަނީ މާދަމާ ގައުމާ ހަވާލުވާނެ ކުދިން ކަމަށެވެ. އަދި އެކިއެކި ފަންނީ ދާއިރާތަކުގެ ކުދީންވެސް އެ ސްކޫލުން އުފައްދާ ކަމަށް ރައީސް ވިދާޅުވިއެވެ.\n"މިއަދު ދައުލަތުގެ ކަންކަން އެބަ ހިންގޭ މަޖީދިއްޔާ އުފައްދާފަ ތިބި ދަރިންނަށް. އެހެންވީމަ މަޖީދިއްޔާ ދެންވެސް އުފައްދާ ދަރިވަރުންނަކީ އަންނަ އޮތް ޖީލުގަ މިހާރު ތިބި ދަރިން އެކުދިންނާ ހަވާލުކުރާ ދަންމަރު ހިފައިގެން ދުވެވޭ ވަރުގެ ބަޔަކު މަޖީދިއްޔާ އުފައްދަން ޖެހޭނެ،" ރައީސް ވިދާޅުވިއެވެ.\nއެމަނިކުފާނުގެ ވާހަކަފުޅު ނިންމާލައްވަމުން ވިދާޅުވީ މަޖީދިއްޔާ ސްކޫލުގެ ދަރިވަރަކަށް ވީތީ ފަޚުރުވެރިވާ ކަމަށެވެ. އަދި އެ ސްކޫލުން ތައުލީމް ހާސިލްކުރެވުމަކީ އެމަނިކުފާނަށް ލިބުނު ވަރަށް މަތިވެރި ޝަރަފެއް ކަމުގައިވެސް ރައީސް ވިދާޅުވިއެވެ. އަދި މިހާރު ތިބި ދަރިވަރުންވެސް ވަރުގަދަ އަޒުމަކާ އެކު އެ ސްކޫލުގެ އުލޫމީ ދަންމަރުގައި ހިފަން ޖެހޭ ކަމަށް ރައީސް ވިދާޅުވިއެވެ.\nތައުލީމީ ދާއިރާ ރައީސް ޔާމީން މަޖީދިއްޔާ ސްކޫލް\nމަދީނާގެ އިސްލާމިކް ޔުނިވާސިޓީން އައިޔޫއެމްއަށް އެއްބާރުލުން ދިނުމަށް ސޮއިކޮށްފި4ގަޑި 32 މިނެޓް ކުރިން\nތާރީހީ ދަތުރުފުޅެއްގައި މަދީނާ ޔުނިވާސިޓީގެ ރައީސް ރާއްޖެ ވަޑައިގެންފި 1 ދުވަސް 33 މިނެޓް ކުރިން\nއެމްބީބީއެސްއާއި ޕީއެޗްޑީ ހެދުމަށް ލޯނަށް އެދުމުގެ މުއްދަތު އިތުރުކޮށްފި3ދުވަސް 20 ގަޑި ކުރިން\nކިއުބާއިން މެޑިސިން ކިޔެވުމަށް ސްކޮލަޝިޕް ފުރުސަތެއް ހުޅުވާލައިފި3ދުވަސް6ގަޑި ކުރިން\nފަރުކޮއި ޕްރޮގްރާމް: ހަތް ސްކޫލަކުން 1120 ދަރިވަރުންނަށް ފަރުތައް ދައްކާލައިފި5ދުވަސް5ގަޑި ކުރިން


SunOnline: Budget ge enme Biruveri Manzaru!\nއަހުމަދު ނާއިފު 19 Nov 2019, 09:44\nބަޖެޓް ދިރާސާ ކުރާ ކޮމިޓީގެ ބައްދަލުވުމުގެ ތެރެއިން -- ސަން ފޮޓޯ/ ފަޔާޒު މޫސާ\nއާ އަހަރެއްގެ ބަޖެޓަކާ އެކު އާ އުންމީދުތަކެއް ގެނެސް ދިނަސް ކޮންމެ އަހަރެއްގެ ވެސް ބަޖެޓުން ފެންނަ އެންމެ ބޮޑު ކަންބޮޑުވުމަކީ، ހިފެހެއްޓުމެއް ނެތި މަތިވަމުން އަންނަ ދައުލަތުގެ ދަރަންޏެވެ. ހާއްސަކޮށް ބޭރުގެ ދަރަނި އިތުރުވަމުންދާ އިތުރުވުމެވެ. މިފަހަރު ވެސް ބަޖެޓުން ފެންނަނީ އެ ބިރުވެރި މަންޒަރެވެ.\nއިންޓަނޭޝަނަލް މަނިޓަރީ ފަންޑް (އައިއެމްއެފް) އާއި ވޯލްޑް ބޭންކު ފަދަ ޖަމްއިއްޔާތަކުން އަބަދުވެސް ފާހަގަ ކުރާ އެއް މައްސަލައަކީ ބޮޑެތި ލޯނުތައް ނަގައިގެން ވިޔަސް، އުފެއްދުންތެރި ނޫން ކަންކަމަށް ދައުލަތުން ބޮޑެތި ހަރަދުތަކެއް ކުރަން ޖެހިފައި ވުމެވެ.\nމި އަހަރުގެ ބަޖެޓުން ވެސް ދައްކާ އެންމެ ކަންބޮޑުވާ މަންޒަރަކީ އިތުރުވެ ބޮޑުވަމުން އަންނަ ދައުލަތުގެ ދަރަންޏެވެ. މިދިޔަ އަހަރު ނިމުނު އިރު ދައުލަތުގެ ޖުމްލަ ދަރަނި ހުރީ، 47.97 ބިލިއަން ރުފިޔާގަ އެވެ. އެހެން ނަމަވެސް މިއަހަރު ނިމޭއިރު އެ އަދަދު، 52.53 ބިލިއަން ރުފިޔާއަށް އަރާނެ އެވެ.\nލޯނު ނަގައިގެން "ބޭކާރު" ހަރަދު\nމިހާރު ހުށަހަޅާފައިވާ ބަޖެޓާ އެކު އަންނަ އަހަރު ނިމޭއިރު ރާއްޖެ ދަރާފައިވާ އަދަދު 56.10 ބިލިއަން ރުފިޔާއަށް އިތުރުވެގެންދާނެ ކަމަށް ބަޖެޓްގައި ވަނީ ލަފާކޮށްފަ އެވެ. އޭގެ ތެރެއިން 28.57 ބިލިއަން ރުފިޔާއަކީ އެތެރޭގެ ދަރަނި ކަމަށްވާ އިރު، ބޭރުގެ އިދާރާތަކަށް ރާއްޖެ ދަރާފައިވާ އަދަދު 28.42 ބިލިއަން ރުފިޔާއަށް އިތުރުވެގެންދާނެ ކަމަށް ތަފާސް ހިސާބުތަކުން ދައްކަ އެވެ.\nރާއްޖޭގެ ދަރަނި ކުރުކޮށް:\n2018 ގައި ޖުމްލަ ދަރަނި: 47.97 ބިލިއަން ރުފިޔާ\n2019 ގައި ޖުމްލަ ދަރަނި: 52.53 ބިލިއަން ރުފިޔާ\n2020 ގެ ޖުމްލަ ދަރަނި: 56.10 ބިލިއަން ރުފިޔާ\nދަރަނި އިތުރުވާ މިންވަރު ދައްކައިދޭ ގްރާފެއް -- ގްރާފް/ ބަޖެޓް ފޮތް\nމިވަރުގެ ބޮޑު ދަރަންޏަކާ އެކު ވެސް ކަންބޮޑުވުމަކީ އަންނަ އަހަރުގެ ބަޖެޓްގެ ވެސް، 59.4 ޕަސެންޓަކީ ރިކަރަންޓް ހަރަދަށް ވުމެވެ. ފިނޭންސުން ބުނިގޮތުގައި ރިކަރަންޓް ހަރަދުތައް ބޮޑުވަނީ އަލަށް އުފެދޭ މުއައްސަސާތަކާއި މުވައްޒަފުންނަށް ކުރާ ހަރަދު ބޮޑުވަމުން ދާތީ އެވެ. އެހެން ނަމަވެސް، ބަޖެޓްގެ ކެޕިޓަލް ހަރަދުތައް ނޫނީ އުފެއްދުންތެރި ކަންކަމަށް ކުރެވޭ ހަރަދު އުޅެނީ، މުޅި ޖުމްލަ ބަޖެޓްގެ 40.6 ޕަސެންޓްގަ އެވެ.\nއަންނަ އަހަރުގެ ބަޖެޓްގެ ބޮޑު ބައެއް ރިކަރަންޓް ހަރަދަށް ދުއްވާލަން ޖެހޭ އިރު، އާމްދަނީ އާއި ހިލޭ އެހީގެ ގޮތުގައި ބަޖެޓަށް ލިބޭ އާމްދަނީއަކީ، 29.92 ބިލިއަން ރުފިޔާ އެވެ. އެއީ 5.68 ބިލިއަން ރުފިޔާގެ ޑެފިސިޓެކެވެ. އަދި މިއީ ޖީޑީޕީގެ ނިސްބަތުން 5.8 ޕަސެންޓެވެ. މި ނަމްބަރުން ދައްކާ މަންޒަރަކީ ރާއްޖޭގެ ހަރަދުތައް ހުރީ އުފެއްދުންތެރި ގޮތެއްގައި ނޫން ކަމެވެ.\nދަރަނި އިމުން ބޭރުވެއްޖެ\nމުޅި ދައުލަތުގެ ޖުމްލަ ދަރަނި އަންނަ އަހަރު ނިމޭ އިރު 56.10 މިލިއަން ރުފިޔާއަށް އިތުރުވާއިރު އެއީ، ގައުމީ އުފެއްދުންތެރިކަން ނުވަތަ ޖީޑީޕީގެ ނިސްބަތުން 59.8 ޕަސެންޓެވެ.\nއެހެން ނަމަވެސް، އޮޑިޓާ ޖެނެރަލް ހަސަން ޒިޔަތު ބަޖެޓް ކޮމިޓީގައި ފާހަގަ ކުރެއްވި ގޮތުގައި ދައުލަތުން ގެރެންޓީ ދީގެން ސަރުކާރުގެ ކުންފުނިތަކާއި އަމިއްލަ ފަރާތްތަކުން ނަގާފައިވާ ލޯނުތަކުގެ އަދަދާ އެކު ދައުލަތުގެ އަސްލު ދަރަނި މިއަހަރު ނިމޭއިރު ހުންނާނީ، 71.5 ބިލިއަން ރުފިޔާގަ އެވެ. އަދި އެއީ ޖީޑީޕީގެ 79 ޕަސެންޓް ކަން ވެސް އޭނާ ފާހަގަ ކުރެއްވި އެވެ.\nއިންޓަނޭޝަނަލް މަނިޓަރީ ފަންޑް (އައިއެމްއެފް)ގެ މިންގަނޑާއި ދައުލަތުގެ ހަރަދަށް ޒިންމާވާ ގާނޫނުގައިވާ ގޮތުން ރާއްޖޭގެ ދަރަނި ހުންނަން ޖެހޭނީ ޖީޑީޕީގެ 60 ޕަސެންޓަށް ވުރެ ދަށުގަ އެވެ.\n"އަޅުގަނޑުމެންނަށް ފެންނަ މަންޒަރަކީ ދައުލަތުގެ އާމްދަނީ އިތުރުވާ މިންވަރަށް ވުރެ ހަރަދު ބޮޑުވަމުން އަންނަ އައުން. އެއީ އަޅުގަނޑަށް ހީވަނީ ދުރު ރާސްތާއެއްގައި އިގްތިސާދަށް އޮތް ވަރަށް ބޮޑު ގޮންޖެހުމެއްހެން،" ޒިޔަތު އޭނާގެ ކަންބޮޑުވުން ފާޅުކުރެއްވި އެވެ.\nއޮޑިޓަ ޖެނެރަލް ހަސަން ޒިޔަތު މަޖިލީހުގެ ކޮމިޓީއަކަށް މައުލޫމާތު ދެއްވަނީ -- ސަންފޮޓޯ/ ފަޔާޒު މޫސާ\nއެހެން ނަމަވެސް ފިނޭންސް މިނިސްޓަރު އިބްރާހިމް އަމީރު ވިދާޅުވި ގޮތުގައި، ދަރަނި އިތުރުވުމަކީ އޭގެ ޒާތުގައި މައްސަލައެއް ނޫނެވެ. އޭނާ ވިދާޅުވި ގޮތުގައި މި ސަރުކާރުގައި ދަރަނި އިތުރުވާނީ އުފެއްދުންތެރިކަމުގެ ނިސްބަތް އިތުރުވާ މިންވަރު ބަލައިގެން ކަމަށެވެ. އަދި އުފެއްދުންތެރިކަން އިތުރު ނުވާ މިންވަރަކަށް ދަރަނި ނުނަގާނެ ކަމުގެ ޔަގީންކަން ވެސް އޭނާ ދެއްވި އެވެ.\n"އުފެއްދުންތެރުކަން ކުރިއަރާ މިންވަރަށް ބަލާފައި އަޅުގަނޑުމެން ދަރަނި ނަގާނީ. އެއަށް ވުރެ އިތުރަކަށް ދަރަނި ނުނަގާނަން. އެހެން ވީމާ އުފެއްދުންތެރިކަން އިތުރުވާ މިންވަރަކުން ދަރަނި ނަގާ ނަމަ އެއީ މައްސަލައެއް ނޫން،" އަމީރު ވިދާޅުވި އެވެ.\nއެހެން ނަމަވެސް މި އަހަރު ވެސް ރާއްޖޭގެ އުފެއްދުންތެރިކަން ކުރި އަރާނެ ކަމަށް ފުރަތަމަ ލަފާކުރެވުނީ، 6.8 ޕަސެންޓެވެ. ނަމަވެސް މި އަހަރު ނިމޭ އިރު އެ އަދަދު ހުންނާނެ ކަމަށް މިހާރު ލަފާ ކުރެވެނީ 5.7 ޕަސެންޓުގަ އެވެ.\nއިގްތިސާދީ ދާއިރާގެ ބޭފުޅުން ވިދާޅުވާ ގޮތިގައި ރާއްޖޭގެ އުފެއްދުންތެރިކަމުގެ ބޮޑު ބައެއް ބަރޯސާވަނީ ޓޫރިޒަމަށެވެ. އަދި ޓޫރިޒަމަކީ ކުރިޔާލާ އަންދާޒާ ކުރަން އުނދަގޫ ދާއިރާއެކެވެ. އެހެން ކަމުން އުފެއްދުންތެރިކަމަށް ބަލައިގެން ދަރަނި ބޮޑުކުރަމުން ދިޔުން އެއީ ބުއްދިވެރި ގޮތެއް ނޫން ކަމަށް އިގްތިސާދީ ދާއިރާގެ ބޭފުޅަކު ވިދާޅުވި އެވެ.\n"ލިބޭ އެއްޗަކުން ދެކޮޅު ޖައްސަން އެބަ ޖެހޭ. ލޯނެއް ނަގަންޏާ އެ ފައިސާއެއް ހަރަދު ކުރަން ޖެހޭނީ ފީސިބުލް ޕްރޮޖެކްޓްތަކަށް. އިގްތިސާދު ފުޅާވެ އޭގެއިން ނަފާވާ ކަންކަމަށް. އެކަމަކު ދަރަނި ބޮޑުކޮށްފައި އަހަރުން އަހަރަށް ރިކަރަންޓް ހަރަދު ބޮޑުވަންޏާ އެއީ ކަމުދާ ގޮތެއް ނޫން،" އިގްތިސާދީ ދާއިރާގެ ބޭފުޅަކު ވިދާޅުވި އެވެ.\nރާއްޖެއަށް އޮތީ ތަދު އަހަރުތަކެއް\nބަޖެޓްގެ ތަފާސް ހިސާބުތަކުން ދައްކާ ގޮތުން ދަރަނި އަނބުރާ ދެއްކުމަށް، މި އަހަރުގެ ވެސް 3.02 ބިލިއަން ރުފިޔާ ހަރަދު ކުރާނެ އެވެ. އެއީ މުޅި ދައުލަތުގެ އާމްދަނީގެ 14 ޕަސެންޓެވެ. އަދި އަންނަ އަހަރު އެ އަދަދު، 3.73 ބިލިއަން ރުފިޔާއަށް އަރާނެ އިރު، އެއީ އާމްދަނީގެ 21 ޕަސެންޓެވެ.\nއޮޑިޓާ ޖެނެރަލް ޒިޔަތު ފާހަގަ ކުރެއްވި ގޮތުގައި، ކުރިއަށް މި އޮތް އަހަރުތަކުގެ ތެރޭގައި ރާއްޖެއިން ލޯނުތައް އަނބުރާ ދެއްކުމަށް ކުރިމަތިވާ ރިސްކް ވަރަށް ވެސް ބޮޑެވެ. ބަޖެޓްގެ ބޮޑު ބައެއް ލޯނުތައް ދެއްކުމަށް ހަރަދު ކުރަން ޖެހޭނެ އެވެ. ނަތީޖާއެއްގެ ގޮތުން އިގްތިސާދު ފުޅާނުވެ ރާއްޖޭގެ ދުވެލީގައި ބުރަކި ޖެހުމުގެ ބިރު ވަރަށް ބޮޑެވެ.\n"ހަތަރު އަހަރުގެ ތެރޭގައި ދައުލަތުން ދޫކޮށްފައިވާ ދެ ބޮންޑުގެ ޖުމްލަ 340 މިލިއަން ޑޮލަރު ނުވަތަ 5.4 ބިލިއަނަށް އަރައި، އެ ފައިސާ އަނބުރާ ދައްކަން އެބަ ޖެހޭ އަޅުގަނޑުމެން. ސަރުކާރުން ނަގާފައިވާ ލޯނުތަކަށް ކުރިއަށް އޮތް ތިން އަހަރު ތެރޭގައި 19 ބިލިއަން ރުފިޔާ ދައްކަން އެބަ ޖެހޭ. އެހެން ވީމާ މިއީ ސަމާލުވާން ޖެހޭ ކަމެއް،" ޒިޔަތު ވިދާޅުވި އެވެ.\nރައްޔިތުން މަޖިލީހުގައި ފިނޭންސް މިނިސްޓަރު އަމީރު މެންބަރުން ބަޖެޓާ މެދު ފާޅުކުރައްވާ ހިޔާލު އަޑުއައްސަވަނީ -- ފޮޓޯ/ މަޖިލިސް\nބަޖެޓް ބަހުސްގެ ތެރެއިން ރައްޔިތުން މަޖިލީހުގެ ރައީސް ރައީސް މުހައްމަދު ނަޝީދު ވެސް ވިދާޅުވީ މިދިޔަ ސަރުކާރުން ޗައިނާއަށް ވިއްކާފައިވާ ބޮންޑު ކުރިއަށް އޮތް އަހަރެއްގެ ތެރޭގައި ރާއްޖެއިން އަނބުރާ ދައްކަން ޖެހޭ ކަމަށެވެ. އަދި އެކަން ފޫބައްދަން ޖެހެނީ ޗަޕާނަށް 300 މިލިއަން ޑޮލަރުގެ ސަމުރާއީ ބޮންޑެއް ވިއްކައިގެން ކަން ނަޝީދު ފާހަގަ ކުރެއްވި އެވެ. އަދި ދަރަނި އަނބުރާ ދައްކަން ޖެހޭ ދުވަސް ކައިރިވަމުން އަންނަ އިރު ކުރިއަށް އޮތީ ނޭވާ ހިފަހައްޓާލައިގެން ތިބެން ޖެހޭ ދުވަސްތަކެއް ކަމަށް ވެސް ނަޝީދު ފާހަގަ ކުރެއްވި އެވެ.\n"އެއް ދަރަނިން ސަލާމަތްވާން އަޅުގަނޑުމެން އަނެއް ދަރަނީގައި އެޅެން މިޖެހެނީ. މިއީ ނޭވާ ހިފަހައްޓާލައިގެން ތިބެން ޖެހޭ ދުވަސްތަކެއް. ބޮޑެތި ދަރަނިތަކެއް އަނބުރާ ދައްކާން އެބަ ޖެހޭ،" ދަރަނި ބޮޑުވުމުގެ ކަންބޮޑުވުން ރައީސް ނަޝީދު ފާހަގަ ކުރެއްވީ އެހެން އެވެ.\nރާއްޖޭގެ ދަރަނީގެ ހާލަތުގެ ނާޒުކު ފައްތަރެއްގައި އޮތްއިރު، އަންނަ އަހަރުގެ ތެރޭގައި ވެސް އެތެރޭގެ މާކެޓަށް 564 މިލިއަން ރުފިޔާގެ ޓީބިލާއި ބޮންޑް ވިއްކަން ވަނީ ހަމަޖެހިފަ އެވެ. އަދި ބޭރުގެ އެކި ފަރާތްތަކަށް ބޮންޑާއި ސުކޫކު ވިއްކައިގެން 4.63 ބިލިއަން ރުފިޔާ ރާއްޖެއިން އަންނަ އަހަރު ވެސް ދަރަނީގެ ގޮތުގައި ނަގާނެ އެވެ. މި ހިސާބަށް ދަރަނީގެ ހާލަތު ދާއިރު ހަރަދު ކުޑަކުރަން އަދި ވެސް ވިސްނާކަށް ނުވޭ ހެއްޔެވެ؟


ފެންބޮޑުވުމުގެ ހާދިސާއަށް އެހީގެ ގޮތުގައި2ކުންފުންޏަކުން ޖުމްލަ5ލައްކަ ރުފިޔާ | Jazeera\tފެންބޮޑުވުމުގެ ހާދިސާއަށް އެހީގެ ގޮތުގައި2ކުންފުންޏަކުން ޖުމްލަ5ލައްކަ ރުފިޔާ - Jazeera\nފެންބޮޑުވުމުގެ ހާދިސާއަށް އެހީގެ ގޮތުގައި2ކުންފުންޏަކުން ޖުމްލަ5ލައްކަ ރުފިޔާ\nމުހައްމަދު ސާބިގް December 6, 2018 123 views0\nފެންބޮޑުވުމުގެ ހާދިސާއަށް އެހީގެ ގޮތުގައި2ކުންފުންޏަކުން ޖުމްލަ5ލައްކަ ރުފިޔާ ހަދިޔާކޮށްފިއެވެ.\nއިއްޔެ މާލެއަށް ކުރި ވިއްސާރައިގައި ގެއްލުންލިބުނު ފަރާތްތަކަށް އެހީތެރިވުމުގެ ގޮތުން ރާއްޖޭގެ މުއާސަލާތީ ހިދުމަތް ދެމުންއަންނަ އެންމެބޮޑު ކުންފުނި ކަމައްވާ ދިރާގުން ދެލައްކަ ރުފިޔާ، އަދި ފުޅާ ދާއިރާއެއްގައި ރާއްޖެއާއި، ރާއްޖެއިން ބޭރުގައި ފަތުރުވެރިކަމުގެ ހިދުމަތް ދެމުންއަންނަ ކުންފުންޏެއް ކަމައްވާ ޔުނިވަރސަލް އިން ތިންލައްކަ ރުފިޔާ ހަދިޔާކުރައްވައިފިއެވެ.\nމި ވިއްސާރާގައި 166 އާއިލާ އަކަށް ސިދާގޮތުންް ގެއްލުންްވެ އެހީތެރިކަން ފޯރުކޮށްދޭން ޖެހުނުކަމަށް ނެޝަނަލް ޑިޒާސްޓަރ މެނޭޖުމަންޓް ސެންޓަރުން މައުލޫމާތު ދެއްވައެވެ. އަދި މި ވިއްސާރައިގައި ދެގެއަކުން މީހުން ހުސްކޮށް އެމީހުންނަށް ވަގުތީ ހިޔާވަހިކަން ފޯރުކޮށްދޭން ޖެހުނުކަމަށް ވެސް މައުލޫމާތު ދެއްވިއެވެ. މީގެ އިތުރުންވެސް އާމުރައްޔިތުންގެ ވެހިކަލު ތަކާއި، މުދަލައްވެސް ބޮޑުތި ގެންލުންތަކެއް ލިބިނުކަމުގެ މައުލޫމާތު ލިބިފައިވެއެވެ.\nއިއްޔެ މާލެއަށް ކުރި ވިއްސާރާގައި ފެންބޮޑުވި މިންވަރަކީ ފަހުގެ ތާރިހުގައި މާލޭގައި ފެންބޮޑުވެފައި ނުވާ މިންވަރެކެވެ. ހުއްޓާލުމެއްނެތި މެންދުރު 12 ޖަހާކަށްހާއިރުން ފެށިގެން ބޯކޮށް ވާރޭވެހި ވަރަށް ގިނަ މަގުތަކެއްގައި ފެންބޮޑުވިއެވެ. އަދި މިވިއްސާރައިގައި މާލެއަށް 223 މިލިލީޓަރުގެ ވާރޭ ވެހިފައިވާ ކަމަށް ޑިސާސްޓަރ މެނޭޖްމެންޓުން މައުލޫމާތު ދެއެވެ.


Alia ge fenu adeege Photoshoot ah bodu samaalu kameh\nއާލިއާގެ ފެނު އަޑީގެ ފޮޓޯ ތަކަށް ބޮޑު ސަމާލުކަމެއް\nބޮލީވުޑުގެ ޒުވާން ބަތަލާ އާލިއާ ބަޓް، މިވަނީ ވޯގް އިންޑިއާގެ އޮކްޓޫބަރު މެގަޒިންގެ ކަވާއިން ފެނިގެންގޮސްފަ އެވެ. ފެނު އަޑީގައި ނަގާފައިވާ އެ ފޮޓޯތަކަށް ގިނަ ބައެއްގެ ކަޅިތައް ވަނީ ހުއްޓިފަ އެވެ.\nއާލިއާ ފެނިގެންދަނީ ނިއޯން ގްރީން ކުލައިގެ ހެދުމެއްގަ އެވެ. ފެނުގެ އަޑީގައި ނަގާފައިވާ އެ ފޮޓޯ ވަރަށް ފުރިހަމަ ކަމަށް ބުނެ ގިނަ ބަޔަކު ދަނީ ތައުރީފުވެސް ކުރަމުންނެވެ.\nއެ ފޮޓޯގެ އިތުރުން ވެސް އާލިއާ ވަނީ ވޮގްގެ ފެނު އަޑީގެ ޝޫޓިންތަކުގެ ތެރެއިން އިތުރު ބައެއް ފޮޓޯތައް ވެސް ހިއްސާކޮށްފަ އެވެ.\nކޮންމެއަކަސް އާލިއާގެ އެ ފޮޓޯތައް ވަރަށް ބޮޑަށް ސަޕޯޓަރުންނަށް ކަމުގޮސްގެން އެ ވާހަކަ ދައްކަމުން އަންނައިރު އެ ފޮޓޯތައް ފެނި ބައެއް މީހުންގެ ފާޑުކިޔުން ވެސް އަމާޒުވި އެވެ. ބޮލީވުޑުގެ ބަތަލާ ސަމީރާ ރެއްޑީ އޭނާގެ ދަރިއަށް ބަލިވެ އިނދެ ނަގާފައިވާ ފޮޓޯތައް ފެނި އެކަން ކޮޕީ ކުރުމަށް ކޮށްފައިވާ ކަމެއްގެ ގޮތުގައި ވެސް ބައެއް މީހުން ސިފަ ކުރިއެވެ.\nސަމީރާ، އޭނާގެ ބަނޑުބޮޑުއިރުގެ ފޮޓޯޝޫޓް ކުރިއަށް ގެންދިޔައީ ފެނު އަޑީގަ އެވެ. އެގޮތުން ނިއޯން ގްރީން ހެދުމެއްގައި އޭނާ ވެސް ފެނު އަޑީގައި އެ ފޮޓޯ ޝޫޓު ކުރިއަށް ގެންދިޔައިރު އެ ފޮޓޯ ޝޫޓަށް ވެސް ގިނަ ބައެއްގެ ލޯތައް ހުއްޓުނެވެ.\nބޮލީވުޑް މުނިފޫހިފިލުވުން އާލިއާ ބަޓް


Waashiyage Furathama Thajuriba: Film Kulheyhithun Lolah Nidhives Naadhey - Vaguthu\nވާޝިޔާގެ ފުރަތަމަ ތަޖުރިބާ "ފިލްމް ކުޅޭހިތުން ލޮލަށް ނިދިވެސް ނާދޭ"\nބައިސްކޯފްގެ ސީރީޒް "ތިން ބިބީ" އިން ފިލްމީ ދާއިރާއަށް ތަޢާރަފުވި ވާޝިޔާ މުހައްމަދު (ޝިޔާ)އަކީ ކުޅަދާނަ ފަންނާނެއް ކަމާއި މެދު ސުވާލެއް ނެތެވެ. ސާދާ އެކްޓިން އާއި އެކު އާއްމުންގެ މަގްބޫލްކަން ހޯދި ވާޝިޔާ އަކީ ހަލުވިކަމާއި އެކު ފިލްމީ ދާއިރާގައި ފިޔަޖަހަމުން އަންނަ ކުޅަދާނަ ބަތަލާއެކެވެ. އޭނާގެ މޮޅު އެކްޓީންގެ ހުނަރުގެ ހެއްކަކީ ފިލްމީ ދާއިރާގައި ކުރު މުއްދަތުގެ ތެރޭގައި ވެސް ފިލްމާއި، ސީރީޒް އަދި އިޝްތިހާރުތަކުން ފުލުފުލުގައި އޭނާ އަށް ޖާގަ ލިބެމުން އައުމެވެ.\nއެކަމަކު ވާޝިޔާގެ ވާހަކަތަކުން އެނގެނީ މި ކާމިޔާބަކީ އޭނާގެ ބުރަ މަސައްކަތުގެ ނަތީޖާ ކަމެވެ. ފިލްމީ ދާއިރާގައި އޭނާ ކުރާ މަސައްކަތަކީ އޭނާ ވަރަށް ސީރިއަސްކޮށް ކުރާ މަސައްކަތެއްކަން އޭނާގެ ވާހަކަތަކުން ހާމަވެއެވެ. އޭނާ ވަނީ އިންޓަރވިއު އެއްގައި ވާހަކަދައްކަމުން ފުރަތަމަ ފިލްމަށް އޭނާ ތައްޔާރުވި ގޮތް ކިޔާދީފައެވެ.\nއަބަދުވެސް ކުރިއަށް އޮތް ދުވަހުގެ ޝޫޓީންގެ ޚީޔާލުތައް އޭނާގެ ހަނދާނުގައި ތާޒާކޮށް ހުންނަކަން ވާޝިޔާ ފާހަގަކުރެއެވެ. އަދި ބައެއް ފަހަރު މަސައްކަތް ކުރާހިތުން ލޮލަށް ނިދި ނާންނަ ފަހަރު ވެސް އަންނަ ކަމަށް އޭނާ ވަނީ ބުނެފައެވެ.\n"އަބަދުވެސް ހިތަށް އަރާ މާދަމާ މި ސީން އޭ އިނީ. ކިހިނެތްބާއޭ އެ ސީން ގެނެސްދޭނީ. އެހެން ހިތަށް އަރާފައި ބައެއް ފަހަރު ނުވެސް ނިދޭ." އޭނާ ކިޔާދިނެވެ.\nވާޝިޔާ އަކީ އޭނާގެ ރޯލުތަކަށް ވަރަށް ބޮޑަށް ތައްޔާރުވާ ފަންނާނެކެވެ. އަދި އޭނާގެ މަސައްކަތް އޭނާ ކުރަމުން ދަނީ ވަރަށް ޝައުގުވެރިކަމާއި އެކުގައެވެ. ކޮންމެ ރޯލެއް ލިބުނަސް އާއްމުން ބަލައިގަންނާނެ ފަދަ ގޮތަކަށް އެ ރޯލެއް ގެނެސްދެވޭތޯ އޭނާ މަސައްކަތް ކުރެއެވެ.\nކަނޑު އަޑީގެ މަންޒަރުތައް ނިއުމާގެ ހެދުމަކުން!


Burnley athun Tottenham ah undhagoo molheh - Vaguthu\nއިނގިރޭސި ޕްރިމިއަރ ލީގުގައި ރޭ ޓޮޓެންހަމް ހޮޓްސްޕަރ އާއި ބާންލީ ބައްދަލުކުރިމެޗުން ޓޮޓެންހަމަށް އުނދަގޫ މޮޅެއް ލިބިއްޖެއެވެ.\nބާންލީގައި ކުޅުނު މިމެޗުން ޓޮޓެންހަމް މޮޅުވީ 0-1 ގެ ނަތީޖާއަކުންނެވެ.\nމެޗުގެ ކުރީކޮޅުން ފެށިގެންވެސް ދެޓީމުގެ ފަރާތުން ދާދި ހަމަހަމަ ކުޅުމެއް ފެނިގެންދިޔައިރު ދެޓީމުންވެސް ވަނީ އިދިކޮޅު ޓީމުގެ ގޯލަށް ނުރައްކާކުރަން މަސައްކަތް ކޮށްފައެވެ.\nދެޓީމުންވެސް ރަނގަޅު ކުޅުމެއް ދައްކަމުން ދިޔަ މިމެޗުގެ ފުރަތަމަ ހާފުގެ 20 ވަނަ މިނެޓުގައި ބާންލީވަނީ ލަނޑެއް ޖަހާފައެވެ. އެހެންނަމަވެސް އޭޝްލީ ބާންސް ބޯޅަ ފޮނުވާލިއިރު އޮފްސައިޑްގައި ހުރުމުން ރެފްރީ ވަނީ ގޯލް ބަލައިނުގަންނަން ނިންމާފައެވެ.\nގިނަ ހަމަލާތަކެއް މެޗުގެ ފުރަތަމަ ހާފުގައި ދެޓީމުގެ ފަރާތުން ފެނިގެންދިޔަނަމަވެސް ގޯލަށް ނުރައްކާވާވަރުގެ ހަމަލާއެއް ދެޓީމުންކުރެ ޓީމަކަށް އުފެއްދިފައެއް ނުވެއެވެ.\nދެވަނަ ހާފުގައިވެސް ހަމަހަމަ ކުޅުމެއް ފެނިގެން ދިޔަނަމަވެސް މިހާފުގައި ދެޓީމުންވެސްވަނީ ނުރައްކާތެރި ހަމަލާތަކެއް އުފައްދާފައެވެ. އެގޮތުން މެޗުގެ 70 ވަނަ މިނެޓުގައި އޭޝްލީ ވެސްޓްވުޑް ނަގައިދިން ކޯނަރު ކެވިން ލޯންގް ބޮލުން ފޮނުވާލިނަމަވެސް ގޯލަށް ވަދެވަދެ އޮތް ބޯޅަ ގޯލް ލައިންމަތިން ސަލާމަތްކުރީ މެޗުގައި މޮޅުކުޅުމެއް ދެއްކި ޓޮޓެންހަމްގެ ފޯވާޑް ހެރީ ކޭންއެވެ.\nމެޗުގައި ފެނިގެންދިޔަ ހަމައެކަނި ލަނޑު މެޗުގެ 76 ވަނަ މިނެޓުގައި ޓޮޓެންހަމްއަށް ކާމިޔާބުކޮށްދިނީ ހިއުންގް މިން ސަންއެވެ. މިއީ އެރިކް ލަމޭލާ ނަގައިދިން ކޯނަރު ހެރީ ކޭން ވަރަށް ރީތިކޮށް ސަންއަށް ބޮލުން ޖައްސާލިބޯޅަ ޑައިވިންގް ހެޑަކުން ގޯލްގެ ތެރެއަށް ވައްދާލައިގެން އޭނާ ކާމިޔާބުކޮށްދިން ލަނޑެކެވެ.\nމި ނަތީޖާއާއިއެކު ހަ މެޗުން 11 ޕޮއިންޓު ހޯދައިގެން ޓޮޓެންހަމް ވަނީ ތާވަލްގެ ފަސްވަނައަށް ކުރިއަށް ޖެހިލާފައެވެ. އަދި މެޗުން ބަލިވެ ބާންލީ އޮތީ ތާވަލުގެ 18 ވަނައިގައި އެންމެ ޕޮއިންޓަކާއިއެކުއެވެ.


Hageegai haama vaane, Koh dhevunu khidhumaythakah fakhuruveri van: Ali waheed | Mihaaru\nޓޫރިޒަމް މިނިސްޓަރު އަލީ ވަހީދު: ކުރެވޭ ތުހުމަތުތަކުގެ ހަގީގަތް ފަހުން ހާމަވާނެ ކަމަށް ވިދާޅުވި -- ފޮޓޯ/މިހާރު\nހަގީގަތް ހާމަވާނެ، ކުރެވުނު ޚިދުމަތްތަކަށް ފަޚުރުވެރިވަން: އަލީ ވަހީދުު\n08 ޖުލައި 2020 - 23:07 41 comments\nމަސައްކަތުގެެ މާހައުލުގައި ހިނގައިގެން ނުވާނެ ފަދަ އަޚުލާގީ މައްސަލަތަކެއްގެ ޝަކުވާ ޓޫރިޒަމް މިނިސްޓްރީގެ މުވައްޒަފުންތަކެއްގެ ފަރާތުން ލިބިފައިވާތީ އަލީ ވަހީދު މަގާމުން އިސްތިއުފާ ދެއްވަން ރައީސް އިބްރާހިމް މުހައްމަދު ސޯލިހް މިރޭ ވަނީ އޭނާ އަށް އަންގަވައިފަ އެވެ. އެނގިިފައިވާ ގޮތުގައި ރައީސް އެގޮތަށް އެންގެވީ ޖިިންސީ ގޯނާގެ ތުހުމަތުތަކަކާ ގުޅިގެންނެވެ.\nއަލީ ވަހީދު މިރޭ ކުރެއްވި ޓްވީޓެއްގައިވަނީ އިހްލާސްތެރިކަމާ އެކު ގައުމާއި ރައްޔިތުންނަށް ޚިދުމަތްކޮށް ދެއްވުނީތީ ފަޚުރުވެރިވެ ވަޑައިގަންނަވާ ކަމަށެވެ. އަދި ވަގުތު ޖެހުމުން ހަގީގަތް ހާމަވާނެ ކަމަށް ވިދާޅުވެ، އޭނާގެ ޓްވީޓްގައި ހިމަނާފައި ފޮޓޯގައި ވަނީ "މިދުވަސް ވެސް ހިނގައިދާނެ" ކަމަށެވެ.\nއެމްޑީޕީގެ ޗެއާޕާސަންކަން ކުރިން ކުރެއްވި އަދި ޖުމްހޫރީ ޕާޓީގެ ސްލޮޓެއްގައި ވަޒީރު ކަމުގައި ހުންނެވި އަލީ ވަހީދު އިސްތިއުފާ ދެއްވިކަން ނުވަތަ ނޫން ކަން އަދި ކަށަވަރެއް ނުވެ އެވެ.\nއަލީ ވަހީދުގެ މައްޗަށް ކުރެވޭ ތުހުމަތުތަކުގެ މައްސަލަ ރައީސް އޮފީހުގެ އިތުރުން ޖެންޑާ މިނިސްޓްރީ އަށް ވެސް ވަނީ ހުށަހަޅައިފަ އެވެ. އަދި އެ މައްސަލަ ފުލުހުންނަށް ވެސް އެ މިނިސްޓްރީން އޮތީ ފޮނުވައިފަ އެވެ. އެކަމަކު އެ މައްސަލަތަކާ ގުޅިގެން ފުލުހުން އަދި ޖެންޑާގެ ބަހެއް ވެސް އަދި ނުލިބެ އެވެ.\nއިތުރު ލިޔުންތައް ޓޫރިޒަމް މިނިސްޓްރީ ރައީސް އިބްރާހިމް މުހައްމަދު ސޯލިހް ރައީސް އޮފީސް އަލީ ވަހީދު، ކުރީގެ ޓޫރިޒަމް މިނިސްޓަރު ޖިންސީ އަނިޔާ ޖިންސީ ގޯނާކުރުން ޓޫރިޒަމް ޓޫރިޒަމް މިނިސްޓަރު


vnews - Ingireysi boduvazeeru avas inthikhaabakah govaa lavvaifi\nއިނގިރޭސި ބޮޑުވަޒީރު ތެރީސާ އަވަސް އާންމު އިންތިޚާބަކަށް ގޮވާލައްވައިފި\nއިނގިރޭސިވިލާތުގެ ބޮޑުވަޒީރު ތެރީސާ މޭ، ލަންޑަންގައި ހުންނަ ބޮޑުވަޒީރުގެ ރަސްމީ ގެކޮޅުގެ ބޭރުގައި ނޫސްވެރިންނާ ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nއިނގިރޭސިވިލާތުގައި އަވަސް އާންމު އިންތިޚާބެއް ބޭއްވުމަށް އެގައުމުގެ ބޮޑުވަޒީރު ތެރީސާ މޭ ގޮވާލައްވައިފިއެވެ.\nމިއަހަރުގެ ޖޫންމަހުގެ 8 ވަނަ ދުވަހު އަވަސް އިންތިޚާބެއް ބޭއްވުމަށް ބޮޑުވަޒީރު ތެރީސާ މޭ ކުއްލިގޮތަކަށް ގޮވާލެއްވުން ވެގެންގޮސްފައިވަނީ މުޅި އިނގިރޭސިވިލާތަށް ބޮޑު ހައިރާންކަމެއް ގެނުވި ކަމަކަށެވެ.\nއަވަސް އިންތިޚާބެއް ބޭއްވުމަށް ބޮޑުވަޒީރު ގޮވާލެއްވިއިރު، އެގައުމު މިހާރު ތައްޔާރުވަމުންދަނީ ޔޫރަޕްގެ އިއްތިހާދުން ވަކިވުމުގެ ނާޒުކު މަޝްވަރާތަކަށެވެ.\n"އަޅުގަނޑުމެން އާންމު އިންތިޚާބެއް ބޭނުންވޭ. މިހާރުން މިހާރަށް ބޭނުންވޭ. މިހާރު މިއީ އެކަމަށް އެންމެ އެކަށީގެންވާ ވަގުތު. އެއީ، ތަފްސީލް މަޝްވަރާތައް ފެށުމުގެ ކުރިން" ލަންޑަންގައި ހުންނަ ބޮޑުވަޒީރުގެ ރަސްމީ ގެކޮޅު ޑައުނިންގ ސްޓްރީޓްގެ ބޭރުގައި ހުންނަވައި ތެރީސާ މޭ ވިދާޅުވިއެވެ.\nއެކަމަކާ ވިދާޅުވީ، ވެސްޓްމިންސްޓަރގައި މިހާރު ހުރި ބައިބައިވުންތަކާއެކު، އީޔޫއިން ކާމިޔާބު ކަމާއެކު ވަކިވުމުގައި ރިސްކްތަކެއް އެބަހުރި ކަމަށެވެ.\nއެހެންކަމުން، އަވަސް އިންތިޚާބެއް ބޭއްވުމާމެދު ނުވަތަ ނުބޭއްވުމާމެދު ވޯޓެއް ނެގުމަށް ބުދަދުވަހު ޕާލަމެންޓްގައި އެދިވަޑައިގަންނަވާނެ ކަމަށްވެސް ބޮޑުވަޒީރު ތެރީސާ ވިދާޅުވިއެވެ.\nއިނގިރޭސި ބޮޑުވަޒީރުކަމަށް ތެރީސާ މޭ ވަޑައިގެންނެވީ، އީޔޫއިން ވަކިވުމަށް އިނގިރޭސިވިލާތުގެ ރައްޔިތުން ވޯޓްލުމާ ގުޅިގެން އުފެދުނު ސިޔާސީ އަރާރުންތަކުގެ ތެރޭގައި އޭރު ބޮޑުވަޒީރަކަށް ހުންނެވި ޑޭވިޑް ކެމަރަން މަގާމުން އިސްތިއުފާ ދެއްވުމާ ގުޅިގެންނެވެ.\nއިނގިރޭސިވިލާތުގައި މިފަހުން ނެގިފައިވާ ޚިޔާލު ހޯދުންތަކުން ދައްކާފައިވަނީ، މިހާރުގެ އެންމެބޮޑު އިދިކޮޅު ލޭބަރ ޕާޓީއަށްވުރެ މިހާރު ވެރިކަމުގައި އޮތް ކޮންޒަރވޭޓިވް ޕާޓީގެ މަގްބޫލްކަން ވަރަށް ބޮޑުތަން ކުރީގައި އުޅޭ ކަމަށެވެ.\nޕާޓީގެ މަގްބޫލްކަން މަތީގައި އުޅޭ މިދަނޑިވަޅުގައި އަވަސް އިންތިޚާބެއް ބޭއްވުމަށް ކޮންޒަރވޭޓިވް ސިޔާސީ އިސް ބޭފުޅުންވެސް ގެންދަވަނީ ގޮވާލައްވަމުންނެވެ. ސަބަބަކީ، އިނގިރޭސިވިލާތް އީޔޫއިން ވަކިވުމުގެ މަޝްވަރާތައް ހިނގަމުންދާއިރު ބޮޑުވަޒީރު ތެރީސާ މޭއަށް ޕާލަމެންޓްގެ ފުރިހަމަ އަޣުލަބިއްޔަތު އޮންނާން ޖެހޭކަމަށް ގަބޫލު ކުރައްވާތީއެވެ.\n2015 ވަނަ އަހަރުގެ އާންމު އިންތިޚާބަށްފަހު ވެރިކަންކުރާ ކޮންޒަރވޭޓިވް ޕާޓީއަށް އިނގިރޭސި ޕާލަމެންޓްގައި އޮންނަނީ ވަރަށް ހަނި އަޣުލަބިއްޔަތެކެވެ. މިގޮތަށް މިކަން އޮންނައިރު، އީޔޫއިން ވަކިވުމުގެ މަޝްވަރާގެ ތެރޭގައި ހަދާ ބައެއް ކަހަލަ ގާނޫނުތަކަށް ވޯޓް ނުދެއްވާނޭ ކަމަށް ޚުދު ވެރިކަންކުރާ ޕާޓީގެ ބައެއް މެމްބަރުންވެސް އިންޒާރު ދެއްވަމުން ގެންދަވައެވެ.


Aharuge enme loabi filmthah Aharuge enme loabi filmthah\n20th August 2017 | Last update: 01:34\nރާއްޖެ ރިޕޯޓް ލައިފްސްޓައިލް ދުނިޔެ ކުޅިވަރު ވާހަކަ ފިނިޕޭޖް ވިޔަފާރި މަލްޓިމީޑިއާ\nލައިފްސްޓައިލް އަންހެނުން ސިއްހަތު ފެޝަން ފުޑް އެންޑް ޓްރެވަލް ސްކޫލް މީހުން އޮފްބީޓް ދީން ޓެކްނޯލޮޖީ\nފިނިޕޭޖް ދިވެހި ސިނަމާ ބޮލީވުޑް ހޮލީވުޑް މިއުޒިކް ރިވިއު\nމަލްޓިމީޑިއާ ފޮޓޯ ވީޑިއޯ އޯޑިއޯ އިންޓަރެކްޓިވް އިންފޮގްރެފިކް\ntelegramwhatsappviber google-plus twitter facebook\nއަހަރުގެ އެންމެ ލޯބި ފިލްމްތައް!\nމިއަހަރު ބްލީވުޑުން ނުކުތް ލޯބީގެ ގިނަ ފިލްމު ތަކުގެ ތެރެއިން ގިނައީ ފުލޮޕްތަކެވެ. ނަމަވެސް ބައެއް ފިލްމްތަކުން ވަނީ ރަނގަޅު އާމްދަނީ އެއް ހޯދާފަ އެވެ. މި އަހަރު ނުކުތް ބޮލީވުޑްގެ ލޯބީގެ ފިލްމް ތަކުން ރަނގަޅަށް ހިނގާފައި ހުރީ ގިނައިން ހަގީގީ ހާދިސާތަކުގެ މައްޗަށް އުފައްދާފައި ހުރި ފިލްމުތައްކަން ފާހަގަ ކޮށްލެވެ އެވެ.\nކަޕޫރް އެންޑް ސަންސް\nމާޗު މަހުގެ 18 ވަނަ ދުވަހު ރިލީޒް ކުރި މި ފިލްމަކީ ތިނެސްކަން ލޯބީގެ ވާހަކަ އެކެވެ. އާއިލާ ބަޓް، ސިދްރަތު މަލްހޯތުރާ އަދި ފަވަދް ހާން ފެނިގެންދާ މިފިލްމަކީ ބަލާލަން ލޯބި ފިލްމެކެވެ. އާއިލާ ތެރޭ ހިނގާ ކަންތައްތަކެއް ދައްކުވައިދޭ މި ފިލްމް ސިނަމާތަކުގައި މާ ރަނގަޅަށް ހިނގާފަ އެއް ނުވެ އެވެ. މިފިލްމަށް ބްކްސް އޮފީހުން ލިބިފައިވަނީ 73.29 ކްރޯޑް ރުޕީސް އެވެ.\nއޭޕްރިލް 29 ވަނަ ދުވަހު ރިލީޒް ކުރި މި ފިލްމު ވެސް މާގަދައަށް ހިނގާފަ އެއް ނުވެ އެވެ. މި ފިލްމަށް ބޮކްސް އޮފީހުން ލިބިފައިވަނީ 76.34 ކްރޯޑް ރުޕީސް އެވެ. ޓައިގާ ޝްރޮފް އަދި ޝަރްދާ ކަޕޫރް ފެނިގެންދާ ލޯބީގެ ބޮލީވުޑް މަސާލާ އެއް ހިމެނޭ މި ފިލްމަކީ ލޯބީގެ އެކްޝަން ފިލްމެކެވެ.\nޖުލައި ހައެއްގައި ރިލީޒް ކުރި ފިލްމު ސުލްތާން އަކީ ހަގީގީ ހާދިސާއެއްގެ މައްޗަށް ތައްޔާރުކޮށްފައިވާ ފިލްމެކެވެ. ސުލްތާން އަލީ ހާންގެ ހަޔާތުގެ މައްޗަށް އުފައްދާފައިވާ މި ފިލްމުގެ މުހިންމު ރޯލުތަކުން ފެނިގެންދަނީ ސަލްމާން ޚާން އަދި އަނުޝްކާ ޝަރްމާ އެވެ. ސުލްތާން އަކީ މިއަހަރު ސިނާމާތަކުގައި ރަނގަޅަށް ހިނގި އެއް ފިލްމެވެ. މި ފިލްމު ވަނީ ބޮކްސް އޮފީހުން 300 ކްރޯޑް ރުޕީސް ހޯދާފަ އެވެ.\nބާރު ބާރު ދޭ ކޯ\nސިދްރަތު މަލްހޯތުރާ އާއި ކެޓްރީނާ ކައިފް ފެނިގެންދާ ލޯބީގެ ފިލްމް ވެސް ބޮކްސް އޮފީހުގައި މާ ރަނގަޅަށް ހިނގާ ގޮތެއް ނުވި އެވެ. މި ފިލްމަށް ލިބިފައިވަނީ 31.24 ކްރޯޑް ރުޕީސް އެވެ. މި ފިލްމް ރިލީޒް ކޮށްފައިވަނީ ސެޕްޓެމްބަރ ނުވަ ވަނަ ދުވަހު އެވެ.\nމިއީ 1959 ހިނގާފައިވާ ހާދިސާއެއްގެ މައްޗަށް ތައްޔާރުކޮށްފައިވާ ލޯބީގެ އަސަރުގަދަ ފިލްމެކެވެ. އަކްޝޭ ކުމާރު ލީޑްރޯލުން ފެނިގެންދާ މި ފިލްމުގައި ދައްކުވައިދެނީ ނޭވީ އޮފިސަރު ރުސްތަމް ޕަވަރީ (އަކްޝޭ ކުމާރު) ގެ އަންހެނުން ސީންތިއާ ޕަވަރީ (އިލިއާނާ ދި ކްރޫޒް) އާއި އެކު ލޯބިން އުޅެނިކޮށް، ވިކްރަމް (އަރްޖުން ބަޖްވާ) އާ އެކު އަންހެނުން ލޯބީގެ ގުޅުން ހިންގިކަން ފަޅާއެރުމުން ވިކްރަމް މަރާލައިގެން ކުރިއަށްގެންދާ ވަރުގަދަ ޝަރީއަތް ތަކެވެ. ސެޕްޓެމްބަރ ނުވަ ވަނަ ދުވަހު ރިލީޒް ކުރި މިފިލްމަށް ބޮކްސް އޮފީހުން ލިބިފައިވަނީ 127.49 ކްރޯޑް ރުޕީސް އެވެ.\nއޭދިލް ހެ މުޝްކިލް\nމިއީ އެ ފިލްމެއްގެ ވާހަކަ އެންމެ ގަދަޔަށް ދެއްކި ލޯބީގެ ފިލްމެވެ. ސަބަބެއް ނެތި އެއްނޫނެވެ. ޑައިރެކްޓަރު ކަރަން ޖޯހަރު ހަތަރު އަހަރު ފަހުން އުފެއްދި ލޯބީގެ ފިލްމު، "އެއި ދިލްހޭ މުޝްކިލް" ގައި އިޝްވާރިޔާ ރާއީ މީގެކުރިން ފެނިގެން ގޮސްފައިނުވާ ފަދަ ގައިގޯޅި މަންޒަރުތަކަކުން އޭނާ އަށް ވުރެން ނުވަ އަހަރު ހަގު ރަންބީރު ކަޕޫރާއެކު ފެނިގެން ގޮސްފައިވާތީ މިވާހަކަ ވަނީ ނޫސްތަކުގެ ފަލަ ސުރުހީތަކުން ޖާގަ ހޯދާފަ އެވެ. އަދި ބަޗަން އާއިލާއިން ފިލްމާއި މެދު ހިތް ހަމަނުޖެހުނު ވާހަކަ ތަކަކީ ވެސް ވަރަށް ބާރަށް ދެކެވުނު ވާހަކަ ތަކެވެ. ނަމަވެސް ފަހުން އަމީތާބު ވަނީ މި ފިލްމާގައި އައިޝްވާރިޔާ ދައްކުވައިދިން އެކްޓިންއަށް ތައުރީފްކޮށް ވާހަކަ ދައްކާފަ އެވެ.\nމި ފިލްމަކީ މިއަހަރު ނުކުތް ލޯބީގެ ފިލްމްތަކަށް ބަލާއިރު، އިންޑިއާގެ އިތުރުން އެހެން ގައުމުތަކުގައި ވެސް އެންމެ ބާރަށް ހިނގި ފިލްމެވެ. އޮކްޓޯބަރ 28 ވަނަ ދުވަހު ރިލީޒް ކުރި ފިލްމުން ވަނީ 100 ކްރޯޑަށް (1000 މިލިއަން) ރުޕީޒް އަށް ވުރެން ބޮޑު އާމްދަނީއެއް އިންޑިއާއިން އެކަނި ލިބިގެން ގޮސްފަ އެވެ. ދަރްމާ ޕްރޮޑަކްޝަނާއި ފޮކްސް ސްޓާ ސްޓޫޑިއޯއިން އުފެއްދި މިފިލްމަކީ މިއަހަރުގެ އެންމެ ލޯބި އެއް ފިލްމެވެ.\nމަޝްހޫރު ޑައިރެކްޓަރު އަދި ޕްރޮޑިއުސަރު އަދިތްޔަ ޗޯޕްޅާ އަށް އަހަރު ފަހުން އުފެއްދި ބޭފިކްރޭ އަކީ އޭނާ ހަދާ ލޯބީގެ އަސަރުގަދަ ފިލްމްތަކާއި ޚިލާފަށް ގައިގޯޅި މަންޒަރުތައް ގިނަ ފިލްމެކެވެ. މިފިލްމުގައި ބޯލްޑް ކަމުން އިންޑިއާގެ ސެންސަރު ބޯޑުން މިފިލްމު ފާސްކޮށްދީފާނެތޯ މިއީ އެންމެ ގިނަބަޔަކު ކުރަމުން އެއް ސުވާލެވެ. ނަމަވެސް ގައިގޯޅިކަން ވަރަށް ބޮޑަށް ފެންނަ 40 ވަރަކަށް މަންޒަރާއެކު މިފިލްމު ފާސްކޮށްދީފައިވަނީ ޔޫ/އޭ ސެޓްފިކެޓަކާ އެކު އެވެ. ޔޫ/އޭ ސެޓްފިކެޓް ދިނުމުން އުމުރުން 12 އަހަރުގެ ކުދިންނަށް ބެލެނިވެރިންގެ ހާޒިރުގައި މިފިލްމު ބެލުމުގެ ހުއްދަ ލިބޭނެ އެވެ. ޑިސެމްބަރ ނުވައެއްގައި ރިލީޒް ކުރި މި ފިލްމަކީ 70 ކްރޯޑްގެ ބަޖެޓަކުން އުފައްދާފައިވާ ފިލްމެކެވެ. ޕެރިހުގައި ޝޫޓް ކޮށްފައިވާ މި ފިލްމް 2100 ސްކްރީންގައި އަޅުވާފައިވާއިރު، ބޮކްސް އޮފީހުން މި ފިލްމަށް ލިބިފައިވަނީ 59.30 ކްރޯޑް ރުޕީސް އެވެ.\nއާ ފިލްމަށް ބަތަލެއް ހޯދަން ޕްރިޔަންކާ އިންޑިއާއަށް\n"އޮކްޓޯބަރު"ގައި ވަރުން އާއެކު ދިޕިކާ ނުފެންނާނެ\nޕްރިޔަންކާގެ އޮމާން ހަމުގެ ސިއްރު އެނގޭތަ؟\nބޮކްސް އޮފީސް ފަޅުފިލުވައިދިނީ "ޓޮއިލެޓް"\nސިދާތާއި އާލިއާ މިފަހަރު ހަގީގަތުގައި ވެސް "ބްރޭކަޕް" ވެއްޖެ\nނިހާންގެ ހިސާބުން އިންތިހާބުން ކުރި ހޯދީ ރައީސް ޔާމީން\nއިންޑިއާ އަތުން ރާއްޖެއަށް ތަފާތު ބޮޑު ބައްޔެއް\nއުނދަގޫ މޮޅަކާއެކު ޓީސީ ދެ ވަނަ އަށް\nބައި-އިލެކްޝަނުން ރާއްޖެ ދެކޭ ގޮތް ހާމަވެއްޖެ: ނަޝީދު\nކަމަދޫ ބައި-އިލެކްޝަން އެމްޑީޕީ އިން ކާމިޔާބުކޮށްފި\nނާގޯށި ތަރައްގީ ކުރަން އަނެއްކާވެސް އެމްޓީޑީސީއަށް


ޗައިނާއާއި އެމެރިކާގެ ވިޔަފާރި އެއްބަސްވުމެއްގައި ސޮއިކުރުން އައޮވާގައި؟\nޝިފްޒާން އަހްމަދު2ނޮވެމްބަރު 2019 09:58\nއެމެރިކާގެ ރައީސް ޑޮނާލްޑު ޓްރަމްޕު ހުކުރުދުވަހު ވިދާޅުވެފައިވަނީ ޗައިނާއާއި އެމެރިކާގެ މެދުގައި ވިޔަފާރީގެ އެއްބަސްވުމެއްގައި އައޮވާ ނަމަކަށް ކިޔުނު އެމެރިކާގެ ދަނޑުވެރި ސްޓޭޓުގައި ސޮއިކުރެއްވުން އެކަށީގެންވާ ކަމުގައެވެ. އެމެރިކާއާއި ޗައިނާގެ މެދުގައި ކުރިއަށްދާ ވިޔަފާރި ހަނގުރާމައިގައި އެންމެ ބޮޑެތި ގެއްލުންކުރިމަތިވި ސްޓޭޓުތަކުގެ ތެރޭގައި އައޮވާ ހިމެނެއެވެ. މިހަނގުރާމަ 16 މަހަށް ދެމިގެން ގޮސްފައިވާއިރު، ދުނިޔޭގެ އެންމެ ބޮޑު ދެއިޤުތިޞާދުގެ މެދުގައި ހިނގާ މިހަނގުރާމައިގެ ސަބަބުން ބޮޑެތި ގެއްލުންތަކެއް ދުނިޔޭގެ އިޤުތިޞާދަށް މެދުވެރިވުމަކީ އެކަށީގެންވާ ކަމެއް ކަމުގައި އިޤުތިޞާދީ މާހިރުން ރިޕޯޓުކުރެއެވެ.\nހުކުރުދުވަހު އެމެރިކާގެ ރައީސް ޓްރަމްޕު ވިދާޅުވެފައިވަނީ ވިޔަފާރި އެއްބަސްވުމުގެ ފުރަތަމަ މަރުހަލާގެ ވާހަކަތައް ވަރަށް ރަނގަޅަށް ކުރިއަށްދާ ކަމުގައެވެ. އަދި އެވާހަކަތައް ނިމުނުހާ އަވަހަކަށް އެމެރިކާގެ ކޮންމެވެސް ސަރަހައްދެއްގައި އެއެއްބަސްވުމުގައި ސޮއިކުރެއްވުމަށް އުންމީދުކުރައްވާ ކަމުގައިވެސް ޓްރަމްޕު ވިދާޅުވިއެވެ.\nއޭނާ ވިދާޅުވީ އެއްބަސްވުމުގައި ސޮއިކުރުމަށް ތަފާތު ތަންތަން ބައްލަވަމުން ރިޢާޔަތްކުރައްވަމުން ގެންދަވާ ކަމުގައެވެ. އަދި ސޮއިކުރާ ތަނަކީ އައޮވާ ކަމުގައިވުންވެސް އެކަށީގެންވާ ކަމުގައި ވިދާޅުވިއެވެ. އަދި ސޮއިކުރާނެ ތަނަކާ ގުޅޭ މަޝްވަރާ ކުރައްވަމުން ގެންދަވާ ކަމުގައާއި އޭނާ ބޮޑަށް އެދިވަޑައިގަންނަވަނީ ވީހާވެސް އަވަހަކަށް އެއްބަސްވުން ނިންމަވައިލެއްވުން ކަމުގައިވެސް ޓްރަމްޕު ވިދާޅުވިއެވެ.\nޗިލީގެ ސަންޓިއާގޯގައި ނޮވެންބަރު 16 އަދި 17ގައި ކުރިއަށް ގެންދިއުމަށް ރޭވިފައި އޮތް އޭޝިޔާ ޕެސިފިކް އެކޮނޮމިކް ކޯރޕަރޭޝަންގެ ބައްދަލުވުމުގައި ޓްރަމްޕާއި ޗައިނާގެ ރައީސް ޝީ ޖިން ޕިން އެއްބަސްވުން ދެލިކުރައްވަން ތާވަލުކުރެވިފައި އޮތެވެ. ނަމަވެސް ޗިލީއިން އެޤައުމުގައި އެބައްދަލުވުން ބޭއްވުމަށް ޢުޒުރުވެރިވާކަން ހާމަކުރުމާއެކު، އެރޭވުންތައް މިހާރުވަނީ މަޑުޖެހިފައެވެ.\nޓްރަމްޕު ވިދާޅުވެފައިވަނީ އޭނާ އެއްބަސްވުމުގައި ސޮއިކުރައްވަން ބޮޑަށް އެދިވަޑައިގަންނަވަނީ އެމެރިކާގައި ކަމުގައެވެ. އަދި ނޫސްވެރިން ޝީވެސް އެގޮތަށް އެދިވަޑައިގަންނަވާތޯ ސުވާލު ދެންނެވުމުން ޖަވާބުގައި ޓްރަމްޕު ވިދާޅުވެފައިވަނީ އޭނާވެސް އެދިވަޑައިގަންނަވަނީ އެގޮތް ކަމުގައެވެ. އަދި އައޮވާއަކީ 2020ވަނަ އަހަރުގެ ރިޔާސީ އިންތިޚާބުގައި މުހިއްމު ސްޓޭޓަކަށްވުމާއެކު މިއެއްބަސްވުމުގައި ސޮއިކުރުމަށް އެއީ ރަނގަޅު ތަނެއް ކަމުގައިވެސް އޭނާ ވިދާޅުވިއެވެ.\nޗައިނާގެ ރައީސް ޝީ ޖިން ޕިންއަށް ބަލާއިރު އައޮވާއަކީ އޭނާވެސް ދެނެވަޑައިގަންނަވާނެ ސްޓޭޓެކެވެ. އެންމެ ފުރަތަމަ އެސްޓޭޓަށް ޝީ ދަތުރުކުރެއްވީ 1985ވަނަ އަހަރުގައެވެ. އަދި 2012ވަނަ އަހަރުގައިވެސް އެސްޓޭޓަށް އޭނާ ޒިޔާރަތްކުރެއްވިއެވެ.\nއެމެރިކާ ޗައިނާ އިޤުތިޞާދީ ހަނގުރާމަ އިޤުތިޞާދީ ސިޔާސަތު ވިޔަފާރި ހަނގުރާމަ ޓެރިފް\nDecember 03, 2019 20:03:10\nއެމެރިކާއާއި ޗައިނާގެ ވިޔަފާރި އެއްބަސްވުން 2020ގެ ރިޔާސީ އިންތިޚާބަށްވުރެ ފަސްކުރަންޖެހިދާނެ: ޓްރަމްޕު\nDecember 10, 2019 11:23:48\nނޮވެމްބަރު މަހު ޗައިނާއިން މުދާ ބޭރު ކުރި މިންވަރު މަދުވެއްޖެ\nSeptember 17, 2019 13:43:45\nވިޔަފާރި ހަނގުރާމަ: ވިޔަފާރިއާ ގުޅޭ ވާހަކަތައް ކުރިއަށް ގެންދިއުމަށް ޗައިނާގެ ވަފުދެއް ވޮޝިންޓަންއަށް


Rasgefaanuge thagureerugai noosveriyaage maruge vaahaka eh nei | Mihaaru\nސައުދީ ޝޫރާ ކައުންސިލްގައި ރަސްގެފާން ސަލްމާން ތަގްރީރު ކުރައްވަނީ. --ފޮޓޯ:އޭއެފްޕީ\nރަަސްގެފާނުގެ ތަގްރީރުގައި ނޫސްވެރިޔާގެ މަރުގެ ވާހަކައެއް ނެތް\n20 ނޮވެމްބަރ 2018 - 11:272comments\nރިޔާޒް (ނޮވެމްބަރު 20) - ސައުދީ އަރަބިއާގެ ޝަރުއީ ނިޒާމަށް ތައުރީފްކޮށް ރަސްގެފާން ސަލްމާން ޝޫރާ މަޖިލިސްގައި ދެއްވި ތަގްރީރުގައި މަރާލި ނޫސްވެރިޔާ ޖަމާލް ޚާޝުގްޖީގެ ވާހަކަ އަށް އިޝާރާތް ކުރައްވާފައި ނުވާތީ ބައެއް ފަރާތްތަކުން އެކަން ފާހަގަކޮށްފި އެވެ.\nއިސްތަންބޫލްގައި ހުންނަ ސައުދީ ކޮންސިއުލޭޓް ތެރޭ މިދިޔަ މަހު2ވަނަ ދުވަހު ޚާޝުގްޖީ މަރާލި ފަހުން ރަސްގެފާން ދެއްވި ފުރަތަމަ އާއްމު ތަގްރީރުގައި ވަނީ އިންސާފުގެ މަގުން ސައުދީ އަރަބިއާ އެއްކިބާ ނުވާނެ ކަމަށް ވިދާޅުވެފަ އެވެ.\n"ސައުދީ އަރަބިއާ ގާއިމްވެ އޮތީ އިސްލާމް ދީނުގެ މަތިވެރި އުސޫލްތަކާއި އަދުލް އިންސާފުގެ ހަމަހަމަކަން މަތީ. ސައުދީ އަރަބިއާގެ ޖުޑިޝަރީ އާއި ޕަބްލިކް ޕްރޮސެކިއުޝަންއާ މެދު ފަޚްރުވެރިވަން،" އުމުރުފުޅުން 82 އަހަރުގެ ރަސްގެފާން ވިދާޅުވި އެވެ.\nސަލްމާންގެ ތަގްރީރުގައި ވަނީ އީރާނަށް ވެސް ފާޑު ވިދާޅުވެފަ އެވެ. އީރާނުގެ ނިއުކްލިއާ ޕްރޮގްރާމް ހުއްޓުވަން ބައިނަލްއަގުވާމީ މުޖްތަމައުން މަސައްކަތް ކުރަން ޖެހޭކަން ފާހަގަކުރައްވައި ރަސްގެފާން ވިދާޅުވީ އީރާނުގެ ފަރާތުން ކުރިމަތިކުރާ ބިރުތައް ވެސް ހުއްޓުވަން ޖެހޭ ކަމަށެވެ.\nތަގްރީރުގައި އަލިއަޅުވާލި އެހެން ކަންކަމުގެ ތެރޭގައި ތެލުގެ މާކެޓުގެ ހަމަޖެހުމާއި ޔަމަނުގެ ހަނގުރާމަ ހުއްޓާލުމަށް އދ. އިން ކުރާ މަސައްކަތްތަކަށް ސައުދީން ތާއީދުކުރާ ކަމަށް ވިދާޅުވުން ހިމެނެ އެވެ. އަދި ފަލަސްތީނުގެ މައްސަލައަކީ ސައުދީން އެންމެ އިސްކަން ދޭ ކަންތައް ކަމަށް ވިދާޅުވި އެވެ. ސީރިއާގެ މައްސަލަތަކަށް ސިޔާސީ ހައްލެއް ހޯދުމަށް އެދޭ ކަމަށް ވެސް ސަލްމާން ވިދާޅުވި އެވެ.


ރައީސުލްޖުމްހޫރިއްޔާގެ ނައިބު "ޔޫތު ސްކިލް ޑިވެލޮޕްމަންޓް ސެންޓަރު" ބިނާކުރުމުގެ މަޝްރޫޢާ ގުޅޭގޮތުން މަޝްވަރާކުރައްވައިފި - The President's Office\n23 ނޮވެންބަރު 2020، ރިފަރެންސް: 2020-407\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، ލ. ކަޅައިދޫގައި ސަރުކާރުން ބިނާކުރުމަށް ނިންމާފައިވާ "ޔޫތު ސްކިލް ޑިވެލޮޕްމަންޓް ސެންޓަރު" ގެ މަޝްރޫޢާ ގުޅޭގޮތުން ކަމާގުޅޭ ވަޒީރުންނާއި، މުވައްސަސާތަކުގެ އިސްވެރިންނާ ބައްދަލުކުރައްވައި މަޝްވަރާކުރައްވައިފިއެވެ. މި ބައްދަލުކުރެއްވުން ބާއްވާފައި ވަނީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި ވާހަކަފުޅުދައްކަވަމުން ރައީސުލްޖުމްހޫރިއްޔާގެ ނައިބު ވަނީ ޒުވާނުންގެ ކަންކަން ހަރުދަނާކޮށް، ބާރުވެރިކުރުވައި، ހުރިހާ ޒުވާނުންނަކީ މަސައްކަތްތެރި، އަދި ޤައުމަށް ފާއިދާކުރަނިވި ބަޔަކަށް ހެދުމަށް މަސައްކަތްކުރުމުގެ މުހިންމުކަން ފާހަގަކުރައްވާފައެވެ. އެ ގޮތުން ކަޅައިދޫގައި ބިނާކުރާ މި މަރުކަޒުން ޒުވާނުންނަށް އެކި ދާއިރާތަކުން ތަޖުރިބާ ހޯދުމުގެ ފުރުޞަތާއި، އަމިއްލަ މަސައްކަތެއް ފަށައިގަތުމުގައި އެހީތެރިކަން ފޯރުކޮށްދިނުމުގެ އިތުރުން އެ މީހުންނަކީ ފޯރުންތެރި ބަޔަކަށް ހެދުމަށް މަގުފަހިކޮށްދިނުން އެއީ މި މަރުކަޒުގެ މުހިންމު އެއް އަމާޒުކަން އެ މަނިކުފާނު ފާހަގަކުރެއްވިއެވެ.\nމި ބައްދަލުކުރެއްވުމުގައި އިތުރަށް މަޝްވަރާ ކުރައްވާފައި ވަނީ، މި މަޝްރޫޢުގައި ބައިވެރިވާ ވުޒާރާތަކާއި މުވައްސަސާތަކުގެ އެހީތެރިކަމާއި އެއްބާރުލުން ހޯދުމުގެ ގޮތުންނެވެ. މި ގޮތުން، ބައްދަލުވުމުގެ ބައިވެރިން ވަނީ، މި މަޝްރޫޢާ ގުޅޭގޮތުން އެ ބޭފުޅުންގެ ޚިޔާލާއި ވިސްނުން ރައީސުލްޖުމްހޫރިއްޔާގެ ނައިބާ ޙިއްޞާކުރައްވާފައެވެ.\nކަޅައިދޫގައި ޤާއިމުކުރުމަށް ހަމަޖެހިފައިވާ މި މަރުކަޒަކީ ޒުވާނުންނަށް އަމާޒުކޮށް ތަޢުލީމާއި ހުނަރާއި ތަރުބިއްޔަތުގެ އެކިއެކި ޕްރޮގްރާމުތައް ހިންގުމަށް ބިނާކުރާ މަރުކަޒެކެވެ. އަދި މި މަރުކަޒުން ހިންގުމަށް ރާވާފައިވާ ޕްރޮގްރާމްތަކުގައި ބައިވެރިވާ މީހުންނަށް ބޭނުންވާނެ އެކި ވަޞީލަތްތައް އެ ރަށުގައި ޤާއިމުކުރުމަށް ހަމަޖެހިފައިވާއިރު މި ޕްރޮގްރާމުތައް ފުރިހަމަކުރާ ފަރާތްތަކަށް އެކި ދާއިރާތަކުން ތަޖުރިބާ ހޯދުމުގެ ފުރުޞަތާއި އަމިއްލަ މަސައްކަތެއް ފަށައިގަތުމުގައި އެހީތެރިކަން ފޯރުކޮށްދެވޭނެއެވެ.\nހުސްވި ހަފުތާ ބަންދުގައި ރައީސުލްޖުމްހުރިއްޔާގެ ނައިބު ވަނީ ލ. ކަޅައިދުއަށް ވަޑައިގެން، "ޔޫތު ސްކިލް ޑިވެލޮޕްމަންޓް ސެންޓަރު" ބިނާކުރުމަށް ހަމަޖެހިފައިވާ ސަރަޙައްދަށް ޒިޔާރަތްކުރައްވާ، އެ ސަރަޙައްދު ބައްލަވައިލައްވާފައެވެ.


އަވަސް އިންތިޚާބެއް ނުބާއްވައިފިނަމަ އިންސާފުގެ ދަތުރުގެ މުޒާހަރާ ފުޅާވެ ރާއްޖޭގެ ހުރިހާ ކަންކޮޅު ތަކެއްގައި އަދުގެ ސަރުކާރާއި ދެކޮޅު ހަރަކާތްތަކެއް ހިންގަންޖެހިދާނޭ ކަމަށް ތުޅާދޫ އެމްޑީޕީ އޮފީހުން ބުނެފި – Maldivian Democratic Party\n04 މާޗް 2012\nއަވަސް އިންތިޚާބެއް ނުބާއްވައިފިނަމަ އިންސާފުގެ ދަތުރުގެ މުޒާހަރާ ފުޅާވެ ރާއްޖޭގެ ހުރިހާ ކަންކޮޅު ތަކެއްގައި އަދުގެ ސަރުކާރާއި ދެކޮޅު ހަރަކާތްތަކެއް ހިންގަންޖެހިދާނޭ ކަމަށް ތުޅާދޫ އެމްޑީޕީ އޮފީހުން ބުނެފި\nއަވަސް އިންސާފްވެރި އިންތިޚާބެއް ނުބާއްވައިފިނަމަ އިންސާފުގެ ދަތުރުގެ މުޒާހަރާ ފުޅާވެ ރާއްޖޭގެ ހުރިހާ ކަންކޮޅު ތަކެއްގައި އަދުގެ ސަރުކާރާއި ދެކޮޅު ހަރަކާތްތަކެއް ހިންގަންޖެހިދާނޭ ކަމަށް ތުޅާދޫ އެމްޑީޕީ އޮފީހުން ބުނެފިއެވެ.\n” ކުރީގެ ނައިބު ރައީސް ވަހީދުއަށް އަޅުގަނޑުމެން މި ގޮވާލަނީ ވަގުތުން ވަގުތަށް ވެރިކަމުން އިސްތިޢުފާދެއްވާ ސުލްހަވެރިކަމާއެކު، އަވަސް އަދި އިންސާފުވެރި އިންތިޙާބެއް ބާއްވާދިނުމަށެވެ. ނޫންނަމަ އިންސާފުގެ ދަތުރުގެ މުޒާހަރާ ފުޅާވެ ރާއްޖޭގެ ހުރިހާ ކަންކޮޅު ތަކެއްގައި އަދުގެ ސަރުކާރާއި ދެކޮޅު ހަރަކާތްތަކެއް ހިންގަންޖެހުމަކީ އެކަށީގެންވާ ކަމެއްކަމުގައި ދަންނަވަމެވެ.” ތުޅާދޫ އޮފީހުން ނެރުނު ނޫސް ބަޔާނުގައި ވެއެވެ.\nއަދި މިހާރުގެ މި އަނިޔާވެރި ބާޢީ ސަރުކާރުން އެމްޑީޕީގެ ލޮބުވެތި ރައްޔިތުންނަށް ކުރަމުންގެންދާ ލާއިންސާނީ އަނިޔާތައް ތުޅާދޫ އެމްޑީޕީ މެންބަރުން ވަރަށް ހަރިކަށި އިބާރާތުން ކުށްވެރި ކުރާ ކަމަށް ވެސް މި ނޫސް ބަޔާނުގައި ވެއެވެ. އަދި “އިންސާފުގެ ދަތުރުގެ މުޒާހަރާގެ ބައިވެރިންނާއެކު އަޅުގަނޑުމެން މިތިބީ އަތާއަތް ގުޅުވާލައިގެން ” ކަމުގައިވެސް ދަންނަވަމެވެ. އެބޭފުޅުންނިކުމެވަޑައިގެން މަސައްކަތްކުރައްވަމުން އެގެންދަވަނީ، ދިވެހިރާއްޖޭގެ ދުސްތީރީ ނިޒާމުގެ ތެރެއިން ގެއްލިގެންދިޔަ ޙައްގެއް ހޯދުމުގައިކަމަށް ވެސް އެ ނޫސް ބަޔާނުގައި ވެއެވެ.\n“ދިވެހިރާއްޖޭގެ ޤާނޫނު އަސާސީ އިސްލާހްކޮށް ޤާނޫނުން ރައްޔިތުންނަށް ބާރުތަކަކާއި، އިޙްތިޔާރުތަކެއް ލިބިދީ މިނިވަންކަމާއި އިންސާފް ނުލިބިފައިވާތީ، އެމްޑީޕީ އިން ފެށި އިންސާފުގެ ދަތުރުގެ މުޒާހަރާ އަށް އަޅުގަނޑުމެން ފުރިހަމައަށް ތާޢީދުކުރާ ވާހަކަވެސް ދަންނަވަމެވެ.” ތުޅާދޫ އެމްޑީޕީ އޮފީހުން ނެރުނު ނޫސް ބަޔާނުގައި ވެއެވެ.


Del Piero ge thaureefu Dybala ah - AO News\nޑެލްޕިއޭރޯގެ ތައުރީފު ޑިބާލާ އަށް\nއޭސީ މިލާންގެ ދެ ކުޅުންތެރިން ކައިރިން ޔުވެންޓަސްގެ ޕައޮލޯ ޑިބާލާ (މ) ބޯޅަ ހިފައިގެންދާން މަސައްކަތްކުރަނީ. --ފޮޓޯ: ޔުވެންޓަސް.ކޮމް\nއިޓާލިއަން ސެރިއޭގައި އޭސީ މިލާންއާ ދެކޮޅަށް ޔުވެންޓަސްގެ ޕައޮލޯ ޑިބާލާ ދެއްކި ކުޅުމަށް އެ ޓީމުގެ ލެޖެންޑް އަލެސެންދްރޯ ޑެލްޕިއޭރޯ ތައުރީފްކޮށް ވާހަކަ ދައްކައިފިއެވެ.\nޔުވެންޓަސްގެ އިތުރުން އިޓަލީގެ ގައުމީ ޓީމުގައި މޮޅު ކުޅުމެއް ދެއްކި ޑެލްޕިއޭރޯ ބުނީ ލީގުގެ އެއްވަނައިގައި އުޅޭ މިލާނާ ދެކޮޅަށް އޭނާގެ ކުރީގެ ކުލަބުގެ ފަރާތުން ތަފާތު މޮޅު އަދި އެހާމެ ޕްރޮފެޝަނަލް ކުޅުމެއް ކަމަށާއި ޑިބާލާ އަކީ ‘ޖީނިއަސް’ އެއް ކަމަށެވެ.\n“މިލާންގެ ފަރާތުން ފެނުނު ޕޮޒިޓިވް ކަންތައްތަކާއެކު އަހަރެންނަށް ހައިރާންކަން ލިބުނު. އެކަމަކު އެ ފަދަ ބޮޑު މެޗެއްގައި ވެސް ޔުވެންޓަސްގެ މިހާރުގެ ކުޅުމުގެ ވައްޓަފާޅި އޮތްގޮތުން ވެސް ނަތީޖާ ނެރުމަށްޓަކައި ރަނގަޅަށް މަސައްކަތްކުރިތަން ފެނުނު،”\n“ޔުވެންޓަސް އިން މިލާންގެ މައްޗަށް ކުރިހޯދުމުގައި ޑިބާލާ ވަނީ މުހިއްމު ދައުރެއް އަދާކޮށްފައި. އެ މެޗުގައި އޭނާގެ ހަގީގީ މަގާމުގައި ވަނީ މިޑްފީލްޑް އަދި އެޓޭކްތަކުގައި ތަފާތު ދައްކާފައި.” ޑެލްޕިއޭރޯ ބުންޏެވެ.\nޑެލްޕިއޭރޯ އިތުރަށް ބުނީ މިލާނާ ދެކޮޅަށް ޔުވެންޓަސް ކުޅުނު މެޗުގައި ޑިބާލާގެ ފަރާތުން ބޯޅަ ހިފެހެއްޓުމުގައި އާއި ޓީމުގެ އެޓޭކްތައް ބިނާ ކުރުމުގައި ވަރަށް ރަނގަޅަށް މަސައްކަތްކުރިތަން ފެނިގެންދިޔަ ކަމަށެވެ. އަދި ޔުވެންޓަސް ކަހަލަ ޓެކްނިކަލް ޓީމެއްގައި ބުރަ މަސައްކަތްތަކެއް ކުރަންޖެހޭކަން އެނގި ހުރެ އެ ޓީމުން ޖެހި ފުރަތަމަ ގޯލުގައި ވެސް އޭނާގެ ހުނަރުވެރިކަން ފެނުނު ކަމަށެވެ.\nމި ފަހަރުގެ ސީޒަނުގައި މިހާތަނަށް ކުޅުނު 15 މެޗަށްފަހު ޔުވެންޓަސް އޮތީ 30 ޕޮއިންޓާއެކު ތާވަލްގެ ހަތަރުވަނައިގައެވެ. ލީގުގެ އެއްވަނައިގައި އުޅޭ މިލާނަށް 16 މެޗުން 37 ޕޮއިންޓް ލިބިފައިވާއިރު އޭގެ އެއް ޕޮއިންޓް ފަހަތުން ދެވަނައިގައި އިންޓަ މިލާން އޮތްއިރު ތިންވަނައިގައި 33 ޕޮއިންޓާއެކު އޮތީ އޭއެސް ރޯމާ އެވެ.\nކުޅިވަރުއަލެސެންދްރޯ ޑެލްޕިއޭރޯއިޓާލިއަން ސެރިއޭއޭސީ މިލާންދުނިޔެޔުވެންޓަސްޕައޮލޯ ޑިބާލާ


Lefun | Mihaaru\nNovember 30, 2017 19\nބެހިގެން ގޮސް "އަންޒަމާން" ގައި އެއް އަހަރު!\nރިޔަލުގައި މާލެއިން ހަނިމާދުއަށް ފެށި އެ ދަތުރަށް އަހަރު ދުވަސް ހޭދަވާނެ ކަމަކަށް އެކަކު ވެސް ހިއެއް ނުކުރާނެ އެވެ. ވައި މަޑު، މޫސުން ރީތި ދުވަހެއްގެ ފަތިހު ދަތުރު ފެށީ ނިޔާމައިގަ އެވެ. ދޯނީގައި ތިބި ހަތް މީހުންގެ ތެރޭގައި ހިމެނޭ ކުޑަ ދެ ކުދިން ކަމަށްވާ އަހްމަދު އިދުރީސް (ބޮޑޭ) އާއި މޫސާ ސައީދު ވެސް އުފާކުރީ ރޯދަޔަށް ރަށަށް ދެވޭތީ...\nJune 13, 2017 17\nJune 09, 2017 34\nފަތިހު ހަތަރެއް ޖަހާއިރު ހޭލައި، ކަނޑެއް ހުރަސްކޮށްގެން އެހެން ރަށެއް ކުނިކަހަން ދާތާ 20 އަހަރު ވީ އެވެ. މިއީ ހަލީމާ މުހަންމަދުގެ ހަމަ ކޮންމެ ދުވަހެއްގެ ވެސް އާދަ އެވެ. އޭނާ ބުނާ ކަހަލަ އެވެ: "ހަށިގަނޑު ގުދުކޮށްލެވެންޏާ އުމުރަށް ވެސް މިކަން ކުރަންވީ އެވެ."\nކެއްކުމާއި ކެއްކުމުގެ ދާއިރާއިން ކުރިއަށް ދިއުމަކީ އޭނާ ދުވަހަކު ވެސް ދުށް ހުވަފެނެއް، އަދި ކުރަން ބޭނުންވި ކަމެއް ވެސް ނޫނެވެ. ރާއްޖޭގެ އެންމެ ބޮޑު އެއް ކައްކާ އަށް ވެދާނެ ކަން އެއީ އޭނާގެ ޅަ، އަދި ޒުވާން ސިކުނޑީގައި ވެސް ކުރެހިފައިވާ ތަސްވީރެއް ނޫނެވެ. އެކަމަކު މުހަންމަދު ވަހީދު (އެންމެން ކިޔާ ގޮތުން ނަމަ ޑީޑީ) އަކީ ރާއްޖޭގައި...\nމިއީ ހއ. އަތޮޅުގެ ރަށްތަކުގެ ތެރެއިން ސައިޒުގެ ގޮތުން އެންމެ ބޮޑު އެއް ރަށެވެ. އެކަމަކު އަތޮޅުގެ ނިސްބަތުން އާބާދީ އެންމެ މަދު ރަށެވެ. މިއީ 118 ހެކްޓަރުގެ ރަށެކެވެ. ރީތި ތުނޑިއެއް އޮވެ އެވެ. މިއީ ވެސް ގޮނޑުދޮށް ހިތްގައިމު ރަށެކެވެ.\nރާއްޖޭގެ އެންމެ އުތުރުން ދެ ވަނަ އަށް އޮންނަ އުލިގަން މަޝްހޫރުވެފައި ވަނީ ރާއްޖޭން ބޭރުން އަންނަ ޔޮޓް ފަހަރު ބަނދަރުކުރާ ރަށެއްގެ ގޮތުގަ އެވެ. ބިން ބޮޑު މި ރަށަކީ ވެސް އާބާދީ ކުޑަ...\nރާއްޖޭގެ ތާރީޚާ ގުޅުންތަކެއް ހުރި ހއ. ތަކަންދު އަކީ އެ އަތޮޅުގެ ގިނަ ރަށްރަށް ފަދައިން ގުދުރަތީ ރީތިކަން ލިބިފައިވާ ރަށެކެވެ. ބޮޑުމިނުގައި 36 ހެކްޓަރު ހުންނަ ރަށުގެ އުތުރު ކޮޅުގައި...\nހއ. އުތީމަކީ ޕޯޗްގީޒުންގެ އަތްދަށުން ރާއްޖެ ސަލާމަތްކުރި ޖިހާދުގެ ތިން ބަތަލުން ނިސްބަތްވާ ރަށެވެ. މި ރަށުގެ އެންމެ ޚާއްސަ ތަނަކީ ޕޯޗްގީޒުންނާ ދެކޮޅަށް ޖިހާދުކުރެއްވުމުގައި އިސްކޮށް ހުންނެވި ބޮޑުތަކުރުފާނުގެ ގެކޮޅު ކަމަށްވާ "އުތީމު ގަނޑުވަރު" އެވެ. މިއީ 16 ވަނަ ގަރުނުގައި ބިނާކޮށްފައިވާ ތަނެކެވެ.\nމިއީ ހއ. އަތޮޅުގެ އާބާދީ ބޮޑު ރަށްތަކުގެ ތެރެއިން އެއް ރަށެވެ. އަތޮޅުގެ ނިސްބަތުން ހިދުމަތްތައް ގިނަ ބޮޑު ރަށެކެވެ. ހއ. އަތޮޅުގެ ގިނަ ރަށްތައް ފަދައިން މިއީ ވެސް ރީތި ރަށެކެވެ. ރަށާ އެއް ފަޅެއްގައި ގިނަ އަދަދެއްގެ ފަޅު ރަށްތައް ހުރެ އެވެ.


ވެލިދޫ ލޯކަލް ބީޗު ބެލެހެއްޓުން ރެސްޓް ބްލޮކްސް އިން ހުއްޓާލައިފި\nނޫނު ޑެއިލީ 02 ނޮވެމްބަރ 20190ކޮމެންޓް ހަބަރު، އަތޮޅު ހަބަރު،\nނ. ވެލިދޫ ލޯކަލް ބީޗު (ރެެސްޓް ބީޗު) ބެލެހެއްޓުން ރެސްޓް ބްލޮކްސް އިން ހުއްޓާލައިފި އެވެ.\nރެސްޓް ބްލޮކްސް އިން އެ މަސައްކަތް ހުއްޓާލާފައި ވަނީ މި މަހުގެ އެއްވަނަ ދުވަހުން ފެށިގެންނެވެ. ކުޑަ ކުދިން ކުޅޭ ސަރަހައްދަކާއި، ބާބަކިއު އޭރިއާ އަކާއި ބީޗު ވޮލީ ކޯޓެއް ހިމެނޭ ގޮތަށް، ބީޗުގައި ހަޓްތައްޖަހާ އެތަން ތަރައްގީ ކޮށްފައި ވަނީ ރެސްޓް ބްލޮކްސްގެ ފަރާތުންނެވެ. އެ ކުންފުނިން ބުނީ ބީޗު ބެލެހެއްޓުން ހުއްޓާލީ އެތަން ތަރައްގީކުރަންދިން މުއްދަތުހަމަވެ، އަލުން އެތަން އިތުރަށް ތަރައްގީކުރުރަން ހުށަހެޅި ޕްރޮޕޯސަލް އަށް ކައުންސިލުން ގޮތެއް ނުނިމި އެތައް މަސްތަކެއް ފާއިތުވުމުގެ ސަބަބުންކަމަށެވެ.\n"ބޮޑު އީދުގެ ކުރިން ބީޗު ބެލެހެއްޓުމުގެ މުއްދަތު ހަމަވެއްޖެ. ނަމަވެސް އީދަށް އެތަށް ބަޔަކު ބޭނުންކުރާނެތީ އަޅުގަނޑުމެން މިއަދާ ހަމައަށް ވެސް އެތައް ބެލެހެއްޓީ. އަޅުގަނޑުމެން އެތަން ތަރައްގީކުރަން ޕްރޮޕޯސަލް އެއް ވެސް ހުށަހެޅިން އިތުރުރަށް ބޭނުންވާނެ ކަމަށް. އެކަމަކު ކައުންސިލަށް އެތަން އިއުލާންކޮށް ބަޔަކާ ހަވާލެއް ނުކުރެވުނު. އެހެންވެ މުއްދަތެއް ދީފައި އަޅުގަނޑުމެން ދޫކޮށްލީ،" ރެސްޓް ބްލޮކްސްގެ ޑިރެކްޓަރު ރާއީ ވިދާޅުވި އެވެ.\nރާއީ ވިދާޅުވީ ބީޗު ބެލެހެއްޓުމަށް، ކައުންސިލުންކުރި ބިޑު ކާމިޔާބުކޮށް، އެގްރިމެންޓްކޮށް، އެގްރިމެންޓް ރެސްޓް ބްލޮކްސްގެ އެއްވެސް މައްސަލައެއް ނެތި ގަވާއިދާ ގާނޫނާއި ހިލާފަށް ނިގުޅައިގަނެފައިވާ ކަމަށެވެ. އަދި ބީޗު ބެލެހެއްޓުމަށް ހުސް އެކަނި މުވައްޒަފުންގެ މުސާރާ އަށް ވެސް ދެ ލައްކަ އަށް ވުރެ ގިނަ ރުފިޔާ ހަރަދު ކޮށްފައިވާ ކަމަށެވެ. އަދި މިއަދާ ހަމައަށް ވެސް އެތަން ބަލަހައްޓަމުން އައީ ކުންފުނިން ތަރައްގީކުރިތަނަކަށްވީތީ ކަމަށެވެ. ނަމަވެސް ކައުންސިލުން ބީޗު ބެލެހެއްޓުމަށް ބަޔަކާ ހަވާލުކުރުމަށް އިއުލާން ކުރުމަށް ދޮޅު އަހަރަށްވުރެ ގިނަ ދުވަސްނަގައި ގޮތެއް ނިންމިފައިނުވާތީ މުއްދަތު ހަމަވުމުން އިތުރަށް ބެލެހެއްޓުމަކީ އެންމެ ރަނގަޅު ގޮތް ނޫން ކަމަށް އެ ކުންފުނީގެ ޑިރެކްޓަރުންގެ ބޯޑުން ނިންމާފައިވާ ކަމަށް ވެސް ރާއީ ވިދާޅުވި އެވެ.


Thalassemia Carrierunge Adhadhu Raajjeygai Ginavani: Dr. Mohammed Ali\nތެލެސީމިއާ ކެރިއަރުންގެ އަދަދު ރާއްޖޭގައި ގިނަވަނީ: ޑރ. މުހައްމަދު އަލީ\n09 މޭ 2022 - 20:15:31\nތަފާސް ހިސާބުތަކަށް ބަލާއިރު, މުޅި ރާއްޖޭގައި ވެސް ބީޓާ ތެލެސީމިއާ ކެރިއަރުންގެ އަދަދު އަންނަނީ ހާސްވާންޖެހޭ މިންވަރަށް އިތުރުވަމުން ކަމަށް ޑރ. މުހައްމަދު އަލީ ވިދާޅު ވެއްޖެއެވެ.\nއައިޖީއެމްއެޗުގެ އެތެރެހަށީގެ ޑރ. މުހައްމަދު އަލީ (ސައިންސާއި ޓެކްނޮލޮޖީ އަދި ސިއްހީ ކަންކަމާ ގުޅޭ ދިރާސާތައް ޝައިއުކުރާ ނެދަލެންޑްސްގެ) އެލްސެވިއާގައިވާ މައުލޫމާތާ ހަވާލާދެއްވާއި، ފޭސްބުކުގައި ކުރެއްވި ޕޯސްޓެއްގައި ވިދާޅުވީ، އިންޑިއާ އާއި ބްރެޒިލް ކަހަލަ އާބާދީ ބޮޑެތި ގައުމުތަކަށް ވުރެ ވެސް އަބާދީގެ ނިސްބަތުން ރާއްޖޭގައި ތެލެސީމިއާ ކެރިއަރުން އަދަދު ގިނަ ކަމަށެވެ.\n"އެލްސެވިއާ" ގައިވާ ގޮތުން، 2020 ވަނަ އަހަރު ރާއްޖޭގެ އާބާދީގެ 30 އިންސައްތަ ޓެސްޓް ކުރެވުނުއިރު، 16 އިންސައްތަކީ ބީޓާ ތެލެސީމިއާ ކެރިއަރުން ކަމަށް ފާހަގަ ކޮށްފައި ވެއެވެ.\nއެގޮތުން ރާއްޖޭގެ އާބާދީގެ 30 އިންސައްތަ ޓެސްޓުކުރެވުނުއިރު 16.2 އިންސައްތަ އަކީ ބީޓާ ތެލެސީމިއާ ކެރިއަރުން ކަމަށާއި، މިއަދަދު އިންޑިއާގައި ހުރީ 9.95 އިންސައްތައިގައި ކަމަށެވެ. އަދި ބުރެޒިލްގައި ހުރީ އެންމެ އެއް އިންސައްތާއިގައި ކަމަށްވެސް މުހައްމަދު އަލީ "އެލްސެވިއާއި" ހަވާލާދީ ކުރެއްވި ފޭސްބުކު ޕޯސްޓްގައި ވިދާޅު ވިއެވެ.\n"ބީޓާ ތެލެސީމިއާ ކުދިން އެންމެގިނައީ ނ. ށ. ހދ. ޅ. ލ. ގައި. މި އަތޮޅު ތަކުގައި 17.2 އިންސައްތަ އާއި 23.8 އިންސައްތަ އަށް ބީޓާ ތެލެސީމިއާ ކެރިއަރުން އުޅޭ." މުހައްމަދު އަލީގެ ފޭސްބުކު ޕޯސްޓްގައި ވިދާޅު ވިއެވެ.\nއަދި އިތުރަށް ވިދާޅުވީ ތަފާސް ހިސާބުތަކަށް ބަލާއިރު, މުޅި ރާއްޖޭގައިވެސް ބީޓާ ތެލެސީމިއާ ކެރިއަރުންގެ އަދަދު އަންނަނީ ހާސްވާންޖެހޭ މިންވަރަށް އިތުރުވަމުން ކަމަށެވެ.\nޖެނެޓިކްގެ ޒަރީއާއިން ވާރުތަވާ މިބަލި މަދު ކުރުމަށް އެޅޭނެ އެންމެ ބޮޑު ފިޔަވަޅަކީ ދުރާލާ, ޓެސްޓުކުރުން ކަމަށާއި، އެ ގޮތަށް ޓެސްޓު ކުރުމުގެ މުހިންމުކަން ތިމާމެންގެ ޅަދަރިންނަށް އޮޅުންފިލުވައިދީ އުގަންނައި ދިނުމަކީ ވަރަށް މުހިއްމު ކަމެއް ކަމަށް ވެސް ވިދާޅުވެފައިވެ އެވެ.\nމުހައްމަދު އަލީތެލެސީމިޔާ ސިއްހަތު\nދެމީހުން ވަކިވީ ޕީކޭގެ ސިއްރު ގުޅުން ފަޅާ އެރުމުން!\nހަށިގަނޑުގައިވާ ބޭކާރު ފެޓް ހިންދާލުމަށް ގުރްމަރް\nއިންޑިއާ އައުޓް ގޮވާ މީހުން ޖަލަށް!


Airport tharahgee ammun ah kiyaidheyn harakaatheh fashaifi\nއެއާޕޯޓުގެ ތަރައްގީ އާންމުންނަށް ކިޔައިދޭ ހަރަކާތެއް ފަށައިފި\nއެއާޕޯޓް ތަރައްގީއާ ގުޅޭ ގޮތުން މިއަދު އެމްއޭސީއެލްއިން މައުލޫމާތު ދެނީ: އާންމުންނަށް މައުލޫމާތު ދިނުމަށް ހާއްސަ ހަރަކާތެއް ވަނީ ފަށާފަ - ފޮޓޯ: އަފްޝީން ނަސީރު \_ އަވަސް\nވެލާނާ އިންޓަނޭޝަނަލް އެއާޕޯޓް (ވީއައިއޭ) އަށް ގެންނަ ތަރައްގީތައް އާންމުންނަށް އަންގައިދީ، މަޝްރޫއާ ގުޅޭ މައުލޫމާތު ދިނުމަށް އެއާޕޯޓް ކޮމްޕެނީ، މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ހާއްސަ ހަރަކާތެއް މިއަދު ފަށައިފި އެވެ.\nއެ ހަރަކާތުގެ ދަށުން ކޮންމެ ހަފުތާއެއްގެ ވެސް ބުދަ ދުވަހު އެއާޕޯޓަށް އެކި ދާއިރާތަކުގެ މީހުން ގެންގޮސް، އެއާޕޯޓް ތަރައްގީގެ މަޝްރޫއު ކުރިއަށްދާ ގޮތް ދައްކާލާނެ އެވެ. އެގޮތުން މިއަދު ވަނީ އޭގެ ފުރަތަމަ ބުރު ބާއްވާފަ އެވެ. މިއަދު އެމްއޭސީއެލްއިން މާސްޓަ ޕްލޭންގެ މައުލޫމާތު ދީފައިވަނީ މިނިސްޓްރީތަކުގެ ބޭފުޅުންނަށެވެ.\nއެމްއޭސީއެލްގެ ޑެޕިއުޓީ ޗީފް އޮފިސަރު އޮފް އިންޖިނިއަރިން އެންޑް ޔޫޓިލިޓީސް އަލީ ރިފާއު މިއަދު ވިދާޅުވީ، މި ހަރަކާތުގެ ދަށުން އެއާޕޯޓްގައި މިހާރު ހިންގާފައިވާ ތަރައްގީގެ މަޝްރޫއުތަކާއި ކުރިއަށް ހިންގާނެ މަޝްރޫއުތަކާ ގުޅޭ ގޮތުން މައުލޫމާތު ދޭނެ ކަމަށެވެ. ހަރަކާތުގެ މައިގަނޑު މަގުސަދަކީ ވީހާވެސް ގިނަ ބަޔަކަށް އެއާޕޯޓް ތަރައްގީގެ މައުލޫމާތުތައް ކިޔައިދިނުން ކަމަށެވެ.\n"އަޅުގަނޑުމެންގެ ސެޝަންތައް ޓާގެޓްކޮށްފައިމިވަނީ މިނިސްޓްރީތަކާއި މުއައްސަސާތަކާއި ކުންފުނިތަކަށް އަދި ސްކޫލް ކޮލެޖްތައް އަދި އިތުރު ޖަމިއްޔާތަކަށް ވެސް އިންވައިޓްކޮށްގެން އަޅުގަނޑުމެން މި ހަރަކާތް ކުރިއަށް ގެންދާނަން،" ރިފާއު ވިދާޅުވި އެވެ.\nއެމްއޭސީއެލްއިން ކުރިއަަށް ގެންދާ ސެޝަންތަކުގައި ތަރައްގީގެ މަޝްރޫއުތަކާ ގުޅޭ ޕްރެޒެންޓޭޝަންތައް ދައްކައި، މަޝްރޫއު ކުރިއަށްދާ ސަރަހައްދަށް ގެންގޮސް އެ ސަރަހައްދު ދައްކާލާނެ އެވެ.\nރިފާއު ވިދާޅުވީ، އެއާޕޯޓްގައި އެތައް ގިނަ ބޮޑެތި މަޝްރޫއުތަކެއް ހިނގަމުންދާއިރު އެކަން އާންމުންނަށް ނުފެންނަ ކަމަށެވެ. އެކަމުގެ މައުލޫމާތު ވެސް ނޭނގޭ ކަމަށެވެ. ނަމަވެސް އެއީ، ހުރިހާ ރައްޔިތުންނަށް ވެސް އެނގެން ޖެހޭ ކަންކަން ކަމަށާއި އެއާޕޯޓަށް ގެންނަނީ ހުރިހާ ދިވެހިން ވެސް ފަހުރުވެރިވާ ފަދަ ތަރައްގީތަކެއް ކަމަށް ރިފާއު ވިދާޅުވި އެވެ.\n"ވަރަށް ބައިވަރު ހަރަދުތަކެއް ކޮށްގެން އަޅުގަނޑުމެން މިކަންކަން މިކުރަނީ، މިއީ ދިވެހި ރައްޔިތުންގެ ލާރި، ރައްޔިތުންނަށް އެބަ އެނގެންޖެހޭ ތަރައްގީއަށް މަސައްކަތްތައް ކުރާކަން،" ރިފާއު ވިދާޅުވި އެވެ.\nރިފާއު ވިދާޅުވީ، އެންމެ އާންމު ރައްޔިތު މީހާއާ ހަމައަށް ވެސް އެއާޕޯޓް ތަރައްގީކުރުމަށް ކުރާ މަސައްކަތްތަކުގެ ވާހަކަ ގެންދަން ޖެހޭ ކަމަށެވެ. މިއަދު ފެށި ހަރަކާތުން އެ ވާހަކަތައް އާންމު ރައްޔިތުންނާ ހަމައަށް ގެންގޮސްދޭނެ އެންބެސެޑަރުންތަކެއް ތަމްރީނުވެގެންދާނެ ކަމަށެވެ.\nއެއާޕޯޓް ތަރައްގީގެ ކުރުމުގެ ބިޔަ މަޝްރޫއުއެއް މި ސަރުކާރުން ފަށާފައިވާއިރު، އާ ރަންވޭ އެޅުމަށް ބޭނުންވާ ބިމުގެ 90 ޕަސެންޓް މިހާރު ވަނީ ހިއްކާފަ އެވެ. އަދި އާ އިންޓަނޭޝަނަލް ޓާމިނަލް އެޅުމަށް ބޭނުންވާ ބިމުގެ ބޮޑު ބައެއް ވެސް މިހާރު ވަނީ ހުސްކޮށްފަ އެވެ.\nއެއާޕޯޓް ޕޮލިސް ޕޯސްޓް ފުލުހާ ހަވާލު ކޮށްފި\nއެއާޕޯޓަށް ބާރު ބޮޑު، ވަގުތު އޮއްވާ ދާން އެދިއްޖެ\nބޮޑު ގޮންޖެހުމަކީ އެއާޕޯޓު ތަރައްގީ ނުވުން: ތޮއްޔިބު


vnews - Rah thakaai falhuthah dhin massala akee dhaulathuge maaliyyaain koffaivaa bodu vakkameh: Ibu\nއެމްއެމްޕީއާރްސީން ރަށްތަކާއި ފަޅުތައްދިން މައްސަލައަކީ ދައުލަތުގެ މާލިއްޔާއިން ކޮށްފައިވާ އެންމެބޮޑު ވައްކަން: އިބޫ\n18 އޯގަސްޓް 2018\nގުޅިފައިވާ އިއްތިހާދުގެ ރިޔާސީ ކެންޑިޑޭޓް އިބްރާހިމް މުހަންމަދު ސޯލިހް (ވ) ވީމީޑިއާއަށް ޚާއްސަ ބަންދީގަތުމެއް ދެއްވަނީ - ފޮޓޯ: ޔޫސުފް ސޮފްވާން (ސޮއްޕެ)\nއެމްއެމްޕީއާރްސީގެ ތެރެއިން އެކިއެކި ފަރާތްތަކަށް ރަށްތަކާއި ފަޅުތައް ދީފައިވާ މައްސަލައަކީ ވަރަށް ބޮޑަށް ރޭވިގެން ދައުލަތުގެ މާލިއްޔާއިން ކޮށްފައިވާ ބޮޑު ވައްކަމެއް ކަމަށާއި، މައްސަލައިގެ އެންމެ ފުންމިނަށްގޮސް، އޭގެ އަސްލު ހޯދައި ރައްޔިތުންނަށް ހާމަކޮށްދެއްވާނެ ކަމަށް، ގުޅިފައިވާ އިއްތިހާދުގެ ރިޔާސީ ކެންޑިޑޭޓް އިބްރާހިމް މުހަންމަދު ސޯލިހް ވިދާޅުވެއްޖެއެވެ.\nވީޓީވީއަށް ދެއްވި ޚާއްސަ ބަންދީގަތުމެއްގައި، ގިނަ އަދަދެއްގެ ރަށްތަކާއި ފަޅުތައް، ރިސޯޓް ހެދުމުގެ ނަމުގައި، ބީލަމަކަށް ނުލައި ނުއަގުގަ އެތައްބަޔަކަށް ދޫކޮށްފައިވާ މައްސަލައާ ގުޅޭގޮތުން ދެންނެވި ސުވާލަށް ޖަވާބު ދެއްވައި ވާހަކަފުޅު ދައްކަވަމުން އިބްރާހިމް މުހަންމަދު ސޯލިހް ވިދާޅުވީ، ރަށްތަކާއި ފަޅުތަކުގެ މައްސަލައަކީ، ވަރަށް ބޮޑަށް ބަލައިހޯދައިގެންނޫނިއްޔާ އޭގެ އަޑިޔަށް ދެވޭވަރަށްވުރެ ބޮޑެތި ކޮރަޕްޝަންތަކަކާއި، ޖަރީމާތަކެއް ހިންގާފައޮތް މައްސަލައެއް ކަމަށެވެ.\nއެހެންކަމުން، އެމަނިކުފާނުގެ ވެރިކަމުގައި އެމައްސަލަ ބައްލަވާނެ ކަމަށާއި، ގާނޫނާ އެއްގޮތަށް ދެވިފަހުރި ރަށްތަކެއް ވެއްޖެއްޔާ އެރަށްތައް އެގޮތަށް ހިނގާނެ ކަމަށާއި، އެހެން ނަމަވެސް ގާނޫނާއި އުސޫލާ ޚިލާފަށް ދެވިފަހުރި ރަށްތަކެއް ވެއްޖެއްޔާ އެއާ ދޭތެރޭ ގާނޫނުގަ އޮންނަގޮތުގެމަތިން ފިޔަވަޅު އަޅުއްވާނެ ކަމަށް އިބްރާހިމް މުހަންމަދު ސޯލިހް ވިދާޅުވިއެވެ.\nއެސެޓް ރިކަވަރީ ޕްރޮގްރާމެއް ހިންގަން ނިންމާފަ އެބައޮތް ކަމަށާއި، އެޕްރޮގްރާމްގެ ތެރެއިން ދައުލަތުން ގެއްލިފައިހުރި މުދަލާއި ފައިސާ ހޯއްދެވުމުގެ މަސައްކަތް ކުރައްވާނެ ކަމަށްވެސް އިބޫ ވިދާޅުވިއެވެ.\n"އެގޮތުން، ރަށެއް ނަގަން ޖެހިއްޖެއްޔާ ގާނޫނީގޮތުން އެކަން ކުރާނީ. އޭގެ ބަދަލު ގާނޫނީގޮތުން ދޭން ޖެހިއްޖެއްޔާ އެ ދޭންޖެހޭނީ އަޅުގަނޑުމެންނަށް. އެހެންނަމަވެސް މީގެ ފުންމިނަށްގޮސް، މިގޮސްފަ ފެތުރިފަ އޮތީ ކިހާވަރަކަށްތޯ ބަލައި މީގެ އަސްލު ހޯދައި ރައްޔިތުންނަށް އެބަ ހާމަކުރަންޖެހޭ. އެކަން އަޅުގަނޑުމެންގެ ވެރިކަމުގަ ކުރާނަން" އިބްރާހިމް މުހަންމަދު ސޯލިހް ވިދާޅުވިއެވެ.\nޓުއަރިޒަމާބެހޭ ގާނޫނުގަ އޮންނަގޮތުން ބިޑަށް ނުލައި ރަށެއް ކުއްޔަށް ނުދެވޭ ކަމަށާއި، އަމިއްލަ ފަރާތަކަށް ރަށެއް ދެވެނީވެސް ސަރުކާރު ހިއްސާވާގޮތަށް ކަމަށް އިބޫ ވިދާޅުވިއެވެ.\nއެހެންނަމަވެސް، އެމްއެމްޕީއާރްސީކިޔާ ކުންފުންޏެއް އުފައްދައި، ޓުއަރިޒަމަށް ތަރައްގީކުރާށޭ ބުނެ ސަރުކާރުގެ ރަށްތަކެއް އެމްއެމްޕީއާރްސީއަށް ދިނީ ކަމަށާއި، އެމްއެމްޕީއަރްސީން އެރަށްތައް ވިއްކައި ނުވަތަ ކުއްޔަށް ދިންއިރުވެސް ކަންތައް ކޮށްފައިވަނީ ރަނގަޅަށް ނޫންކަމަށް އިބޫ ވިދާޅުވިއެވެ.\nއެގޮތުން، އެއްވަރެއްގެ ދެރަށް ބައެއް ފަރާތްތަކަށް ދެލައްކަ ޑޮލަރަށް ރަށެއް ދީފަ، ހަމަ އެވަރުގެ ރަށެއް ތިންމިލިއަން ޑޮލަރަށް ދީފަ އެބަހުރިކަން އިބޫ ފާހަގަކުރެއްވިއެވެ.\nހަމަ އެއާއެކު ސީދާ އެގްރީމެންޓްގަ މިވެނި ރަށެކޭ މިދެނީ ބުނެފަ އޮއްވާ ދީފައޮތް ރަށްނޫން ރަށްވެސް ޑިވެލޮޕްކޮށްފައި އެބަހުރި ކަމަށާއި، އަދި ދީފައޮތް ރަށް އޮތްގޮތަށް އޮއްވާ އެހެން ރަށެއް ޑިވެލޮޕްކޮށް ހަދައި ނިންމަމުންގެންދާ ކަމަށްވެސް ވިދާޅުވިއެވެ.\n"އަނެއްބައި މުއާމަލާތްތަކުގަ އެބަހުރި އެއްރަށެއް ތިންފަރާތަށް ދީފަ. އަނެއްބައި މުއާމަލާތްތަކުގަ އެބަހުރި އެއް ރަށެއްގެ ނަމުގަ ތިންރަށް ދީފަ. ތިންނަންކިޔާ ތިންރަށް އެއްނަންމަތީ އެކަކަށްދީފަ. މިހެންގޮސް އޮޅުންބޮޅުން އެތައް ބައިވަރު ޖަރީމާތައް މީގަ އެބަހުރި. ސަރުކާރުގެ އެއްވެސް މުއައްސަސާއަކަށް ނޭނގެ ކިހާ ރަށެއްކަމެއް ދެވިގެން މިއުޅެނީ. ކިހާ ފަޅެއްކަމެއް ދެވިގެން މިއުޅެނީ. ކިހާ ގިރިއެއްކަމެއް ދެވިގެން މިއުޅެނީ. އަންދާޒާ މިކުރަނީ 160 ކަމަށް. އެވެސް ނޭނގެ ހަގީގަތެއް" އިބްރާހިމް މުހަންމަދު ސޯލިހް ވިދާޅުވިއެވެ.\nއެމްއެމްޕީއާރްސީން ރަށްތަކާއި ފަޅުތައް ދިން މައްސަލާގައި އެންމެ ފުރަތަމަ އޮޑިޓެއްކޮށް ރައީސުލްޖުމްހޫރިއްޔާއަށް މި މައްސަލަ ހުށަހެޅުއްވީ އޮޑިޓަރ ޖެނެރަލް ކަމަށާއި، އެއަށް ރައީސް ދެއްވި ޖަވާބަކީ "އޮޑިޓަރ ޖެނެރަލް ތި އުޅުއްވަނީ މާޒާތީވެގެންނޭ" ކަމަށް އިބޫ ވިދާޅުވިއެވެ. މިހިސާބުންވެސް މިމައްސަލައިގެ ފުންމިން ގޮސްފައިވާ ހިސާބު އެނގޭ ކަމަށް އިބޫ ވިދާޅުވިއެވެ.\nގްރީން ޓެކުހުގެ ގޮތުގައި ދައުލަތަށް 452.9 މިލިއަން ރުފިޔާ\nމަސްވެރިކަން ތަރައްގީކުރަން ޤައުމީ ޕްލޭނެއް އެކުލަވާލުން މުހިންމު: އާދަމް ޝަރީފު\nމަސްވެރިޔާ ކާޑަށް ބޮޑު ތަރުހީބެއް!\nއެފްއެސްއެމުން ހުޅުމާލޭގައި ޕަމްޕް ސްޓޭޝަނެއް ހުޅުވައިފި\nދިރާގު ރޯޑް ރޭސް ސެޕްޓެމްބަރު 20 ގައި\nއިތުރަށް ފައިސާ ނަގާ މައްސަލާގައި ހަރަމައިންގެ ވެރިންގެ ބަޔާން ނަގަނީ\nތުޅާދޫ ސްކޫލް ތެރޭގައި ހުރި ގަހެއް ކަނޑާލުމަށް ގޮވާލައި އިހުތިޖާޖުކުރަނީ\nކިޑްނީއަކީ ހިތުގެ ތެރޭގައި އޮންނަ އެއްޗެއް: ރައީސް ޓްރަމްޕު\nފެންވެރި ފެން ފުޅިފުޅިއަށް - ފުޅިއެެއް ތިރީސް ޑޮލަރަށް\nނަސާރާއިންގެ ބޮޑު ފައްޅި ވެޓިކަންގައި ވަޅުލެވޭ މައްޔިތުންވެސް ގެއްލެނީ\nއަޒްޔާންގެ ކުއްލި އޮޕަރޭޝަނަކާއި އެކު ކުޅުމާއި ދުރަށް


ގްރީން ބިލްޑިންގ އިމާރާތާއި ގޯޑައުން އިމާރާތުގެ ސެކިއުރިޓީ 1 އަހަރު ދުވަހުގެ މުއްދަތަށް ބަލަހަށްޓާ ދޭނެ ފަރާތެއް ހޯދުން\nގްރީންބިލްޑިން އިމާރާތާއި ގޯޑައުން އިމާރާތުގެ ސެކިއުރިޓީ އެއް އަހަރު ދުވަހުގެ މުއްދަތަށް ބަލަހައްޓާދޭނެ ފަރާތެއް ހޯދުމަށް ބޭނުންވާތީ އެކަމަށް ޝައުގުވެރިވެލައްވާ ފަރާތްތަކުން ބީލަން ހުށައެޅުމަށް ފުރުސަތު ހުޅުވާލަމެވެ.\nމި މިސައްކަތުގެ "މައުލޫމާތު ޝީޓު" މި އިޢުލާނާއެކު ޑައުންލޯޑް ކުރެވޭގޮތަށް އެޓޭޗް ކޮށްފައި ހުންނާނެއެވެ. އަދި މި މިނިސްޓްރީގެ ވެބްސައިޓް www.environment.gov.mv އިން ޑައުންލޯޑް ކުރެވެންވެސް ހުންނާނެއެވެ. މިކަމާއި ގުޅޭގޮތުން އިތުރު މަޢުލޫމާތު އޮޅުން ފިލުވުމަށް ބޭނުން ވެއްޖެނަމަ ލިޔުމުން މި މިނިސްޓްރީއަށް ހުށަހެޅުއްވުން އެދެމެވެ.\nބީލަން ކާމިޔާބުކުރާ ފަރާތެއް ހޮވުމުގައި ބަލާނީ، މައުލޫމާތު ޝީޓްގައި ދެވިފައިވާ މިންގަނޑުތަކަށެވެ.\nބިޑު ހުޅުވުމަށް ހަމަޖެހިފައިވަނީ 29 ޖުލައި 2019 ވާ ހޯމަ ދުވަހުގެ 10:30 ގައި މިނިސްޓްރީ އޮފް އެންވަޔަރަންމަންޓްގައި މި މަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ހާޒިރުގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާފަރާތުގެ ނަން ލިޔެވިފައި އޮންނަންވާނެއެވެ.\nމިނިސްޓްރީ އޮފް އެންވަޔަރަމަންޓް ،\nމަޢުލޫމާތު ފުރިހަމަނޫން ބިޑުތައް ބާތިލުކުރުމުގެ ފުރިހަމަ އިޚްތިޔާރު މިނިސްޓްރީ އޮފް އެންވަޔަރަންމަންޓަށް ލިބިގެންވެއެވެ. އަދި ބިޑު ކޮންމެ ވަގުތެއްގައިވެސް ބާތިލުކުރުމުގެ އިޚްތިޔާރު މިނިސްޓްރީ އޮފް އެންވަޔަރަންމަންޓް ލިބިގެންވެއެވެ.\nސުންގަޑި: 29 ޖުލައި 2019 1029


Indian Idol 10 alun Sony TV ah | Mihaaru\n10 މެއި 2020 - 09:48\nމިއީ 2018 ގައި ގެނެސްދިން ޝޯއެކެވެ. އިންޑިއަން އައިޑޮލްގެ 11 ވަނަ ސީޒަން ނިންމައިލީ މިދިޔަ ފެބްރުއަރީ މަހުގެ ތެރޭގަ އެވެ. އެ ޝޯ ކާމިޔާބުކުރީ ސަނީ ހިންދުސްތާނީ އެވެ.\nބެލުންތެރިންގެ ބޮޑު ތަރުހީބެއް ލިބުނު ސީޒަން 10 އަލުން ގެނެސްދޭން ނިންމައި ސޮނީން ކުރި ޓްވީޓެއްގައި ބުނީ ޝޯ އަލުން ދައްކަން ފަށާނީ މާދަމާ ރެއިން ފެށިގެން ކަމަށެވެ. އެއީ ރާއްޖެ ގަޑިން ރޭގަނޑި 8:30 ގަ އެވެ.\nMissed your favourite #IndianIdol10 contestant- #DadiKaDulharaVibhor? We are bringing him and the others back just for you! Relive their #IndianIdol10 journey starting from 11th May at9PM. @VibhorParashar3 pic.twitter.com/i6Oan3sXFi\n— sonytv (@SonyTV) May 8, 2020\n"އިންޑިއަން އައިޑޮލް" ސީޒަން 10 ކާމިޔާބުކުރީ ސަލްމާން އަލީ އެވެ. ޝޯގެ ދެވަނަ އަށް އަންކުޝް ބަރަދްވާޖް ދިޔަ އިރު، ތިން ވަނަ އަކީ ނީލަންޖަނާ ރޭ އެވެ.\nޝޯ ފެށި އިރު ޖަޖުންގެ ގޮތުގައި ތިބީ ނޭހާ ކައްކަރާއި ވިޝާލް ދަދުލާނީގެ އިތުރުން އައްނޫ މަލިކެވެ. ނަމަވެސް ޝޯގެ ތެރޭގައި އައްނޫގެ މައްޗަށް ޖިންސީ ގޯނާގެ ތުހުމަތުތަކެއް ކުރެވި، އޭނާ އަށް ކުރިމަތިވި ޕްރެޝަރުތަކާ ހެދި ޝޯގެ ޖަޖުންގެ ޕެނެލުން ވަކިވާން ޖެހުނެވެ. އޭގެ ފަހުން ޝޯ ކުރިއަށް ގެންދިޔައީ ހަފުތާތަކެއް ވަންދެން ގެސްޓް ޖަޖުންތަކެއް ބައިވެރިކުރުމަށް ފަހު، އެންމެ ފަހުން ލަވަކިޔުންތެރިޔާ ޖާވިދު އަލީ ހިމަނައިގެންނެވެ.\nމިދިޔަ އަހަރު ފެށި "އިންޑިއަން އައިޑޮލް 11" ގެ ޖަޖުންގެ ޕެނެލާ އައްނޫ އަލުން ގުޅުނު ނަމަވެސް އަނެއްކާ ވެސް ސޮނީ އަށް ކުރިމަތިވި ފިއްތުންތަކާ ހުރެ ޖެހުނީ އޭނާ ޝޯ އިން ބޭރުކުރާށެވެ. ދެން ބަދަލުގައި ޖަޖުންގެ ޕެނަލްގައި ނޭހާ އާއި ވިޝާލާ އެކު މަސައްކަތްކުރީ ހިމޭޝް ރޭޝަމިއާ އެވެ.\nއިންޑިއަން އައިޑޮލް 10 ގެ ހޯސްޓަކީ މަނީޝް ޕޯލެވެ. މި ސީޒަން ބެލުންތެރިންގެ މެދުގައި ބޮޑު މަގުބޫލުކަމެއް ހޯދި ސަބަބުތަކުގެ ތެރޭގައި އޭނާގެ މަޖާ އަދި ސަކަ ހަރަކާތްތަކާއި ޖޯކްތައް ހިމެނެ އެވެ.\nSalman Ali Indian Idol 10 kaamiyaabukoffi\nއިތުރު ލިޔުންތައް ބޮލީވުޑް އިންޑިއާ މުމްބާއީ ސޮނީ އެންޓަޓެއިމަންޓް ނެޓްވޯކް ލޮކްޑައުން


Flying School Ge "Himaayathgai" Nufoozgadha Dhivehinthakeh - Vaguthu\nފްލައިން ސްކޫލްގެ "ހިމާޔަތުގައި" ނުފޫޒުގަދަ ދިވެހިންތަކެއް!\nއައްޑޫ ފްލައިންގ ސްކޫލުގެ ނުފެންނަ ފަރާތް ކޮންމެ މައެއް އަދި ބަފައެއްގެވެސް ހުވަފެނަކީ ދަރިންނަށް ރަނގަޅު މުސްތަގުބަލެއް ހޯދައިދިނުމެވެ. މިގޮތުން ފުރަތަމަ އަޅަންޖެހޭ ބިންގަލަކީ ރަނގަޅު ތަޢުލީމެއް ހޯދައިދިނުމެވެ. އެއީ ރަނގަޅު ވަޒީފާއެއް ހޯދާދިނުމުގެ ނިޔަތުގައެވެ. ބުރަ މަސައްކަތުން ލިބޭ ކުޑަ އާމްދަނީއަކުން ފަހަށް ރައްކާކޮށްގެން ނުނީ ދަރަންޏަށް ލޯނު ނަގައިގެން ދަރިންނަށް ރަނގަޅު ތަޢުލީމެއް ހޯދާދިނުމުގައި މަސައްކަތް ނުކުރާނެ އެއްވެސް މައެއް ބަފައެއް ނުހަންނާނެއެވެ. ދަރިން ކިޔަވައިގެން ޑޮކްޓަރުންނަން، އިންޖިނޭރުންނަށް ނޫނީ ޕައިލެޓުންނަށް ވުމަށް ނޭދޭނީ ކާކުހެއްވެ.\nރާއްޖޭގައި ފްލައިންގ ސްކޫލެއް އުފެދުމުން ޕައިލެޓްކަން ކިޔަވަން ރާއްޖޭން ބޭރަށް ދިއުމުގެ ބަދަލުގައި އައްޑޫގައި ޕައިލެޓްކަން ކިޔެވޭގޮތަށް ހަމަޖެހިގެންދިއުމަކީ މައިންބަފައިންގެ ފޮނިއުންމީދުތައް އާވެގެން ދިޔަކަމެކެވެ. މިގޮތުން ދަރިންނަށް ޕައިލެޓްކަން ކިޔަވައިދިނުމަށް ގިނަ އާއިލާތަކަކުން ފާއިތުވި 10 އަހަރެއްހާ ދުވަހު ގެންދިޔައީ މި ފްލައިންގ ސްކޫލުގައި ދަރިން އެންރޯލްކޮށް ކިޔަވައި ދިނުމަށް މަސައްކަތް ކުރަމުންނެވެ.\nނަމަވެސް ކަންހިނގަމުން ދިޔައީ ހީކުރި ގޮތަކަށް ނޫނެވެ. އައްޑޫ ފްލައިންގް ސްކޫލުން 18 މަހުން ކިޔަވައިދޭންބުނާ ޕައިލެޓްކަން އެސްކޫލުން ނިންމާދެނީ ހަތަރު އަހަރު ދިގުދަންމާލައިގެނެވެ. އަދި ކޮންމެ ކުއްޖެއްގެ އަތުން 40 ހާސް އެމެރިކާ ޑޮލަރު ނަގާއިރު4އަހަރު ނިމޭއިރު އާއިލާ އޮންނަނީ އެއްކޮށް ދަރާވިކިފައެވެ. ނޫނީ ސަލާމަތްނުވާ ބޮޑު ލޯނެއް ބޮލުގައި އެޅިފައެވެ.\nމި ސްކޫލުގައި ކިޔަވާ ރާއްޖޭން ބޭރުގެ ދަރިވަރުންނަށާއި ފޯރާފަށުގެ އާއިލާތަކުގެ ދަރިންނަށް އޮންނަނީ ތަފާތު ގޮތްތަކެވެ. އެއީ އިތުރަށް ފައިސާ ދިނުމަކީ އެފަދަ ދަރިވަރުންނަށް އުނދަގޫކަމަކަށް ނުވާތީވެ މުއްސަނދި މީހާއަށް މޮޅުގޮތެވެ. ނިކަމެތި މީހާއަށް ނިކަމެތި ގޮތެވެ. ފްލައިންގ ސްކޫލުގައި ކިޔަވަމުންދާ ދަރިވަރުންނަށް އެސްކޫލުން ކުރިމަތިކުރަމުން ގެންދާ ދުއްތުރާއި ދަތިތަކުގެ އަސަރުގަދަ ވާހަކަތައް ނޫސްތަކުންނާއި ސޯޝަލް މީޑިއާއިން ފެންނަން ހުންނާނެއެވެ.\nމީގެ 10 އަހަރުކުރިން ފެށުނު މިސްކޫލުގެ ޚިދުމަތް ފެށުމަށް ސަރުކާރުން ދީފައިވާ ތަރުހީބަކީ އައްޑޫ އެއަރޕޯޓުގައި ހެނގަރުތަކާ ސްކޫލު ހިންގާނޭ ޢިމާރާތްތައް ރަމްޒީ ކުއްޔަކަށް ހަމަޖައްސައި ދިނުމެވެ. އަދި ސަރުކާރާއެކު ސޮއިކުރެވިފައިވާ އެއްބަސްވުމުގައި ހިމަނާފައިވާ ހުރިހާ ޝަރުތުތައްވެސްވަނީ ލުއިކޮށްދީފައެވެ. ދަރިވަރުންގެ ފްލައިންގ ލެސަންތަކުގައި އައްޑޫން ކައިރި އެއަރޕޯޓުތަކަށް އުދުހުމުގައިވެސް އެއްވެސް ފީއެއް ނުނަގާގޮތަށް އުސޫލެއްނެތި ހަމަޖައްސާދީފައެވެ. ސަބަބަކީ ރާއްޖޭގެ ދަރިވަރުންނަށް ޕައިލެޓްކަން ކިޔެވޭނޭގޮތް ތަނަވަސްކޮށްދިނުމަށް ސްކޫލަށް އެހީވުމެވެ.\nރާއްޖޭގައި ހިންގާ ސްކޫލަކުން ޑޮލަރުން ފީނެގުމަކީ މުޅިން މަނާކަމެއް ކަމުގައި ވީނަމަވެސް ސަރުކާރުންވަނީ ސްކޫލުގެ ޑިމާންޑުތަކާ އެއްގޮތަށް ދަރިވަރުންގެ ފީ ޑޮލަރުން ދެއްކޭނެ އިންތިޒާމް ބޭންކް މެދުވެރިކޮށްވެސް ހަމަޖައްސާދީފައެވެ. ނަމަވެސް ސްކޫލުން ގެންދިޔައީ ގެއްލުންވާ ކަމަށް ބުނެ މިލިއަނުން ފައިދާ ނަގަމުންނެވެ. އަދި މިވަރުން ނުވެގެން ސްކޫލުގައި ކިޔަވާ ދަރިވަރުން އައްޑޫގެ ގޭގެއިން ކޮޓަރި ކުއްޔަށް ހިފައިގެން ތިބިތިބުންވެސް ހުއްޓުވާ އެއަރޕޯޓުން ނުއަގުގައި އިމާރާތްތައް ހޯދާ ކިޔަވާ ކުދިން ބޭއްތިއްބުމުން އައްޑޫ ރައްޔިތުންނަށް ލިބެމުންދިޔަ އެފައިސާވެސް ސްކޫލަށް ލިބޭގޮތް ހަދާ އައްޑޫ ރައްޔިތުންގެ ކަރަށް ފައިން އަރާފައެވެ.\nމި ސްކޫލު ހިންގުމުގައި ސްކޫލުން ބޮޑު އިންވެސްޓްމަންޓެއް ކޮށްފައި ނުވާއިރު މިފަދަ ބޮޑު "ގުރުބާނީއެއް" ސަރުކާރުން ވަމުންދަނީ ކިއްވެބާއެވެ. އަދި މިކަމުގެ ސަބަބުން ދިވެހި އެތައް އާއިލާއަކަށް ހިތްދަތި އަސަރުތަކާ މާލީ ގެއްލުންތައް ލިބެމުންދާއިރު މިކަމާ އަޅާނުލަނީ ކީއްވެބާއެވެ. މިސްކޫލުގައި ކިޔަވަމުންދާ 200 އެއްހާ ދަރިވަރުންގެ އާދޭސްތަކުގެ އަޑު ނާހަނީ ކީއްވެބާއެވެ.\nފްލައިންގ ސްކޫލުގައި ގެންގުޅޭ އެއް އިންޖީނުގެ ސެސްނާ ކުދި މަތިންދާ ބޯޓުތަކަކީ ކެނެޑާއިން 15 ހާސް އެމެރިކާ ޑޮލަރަށް ގަންނަންލިބޭ މަތިންދާބޯޓެވެ. މިސްކޫލުގައި މިހާރު 11 ވަރަކަށް މަތިންދާބޯޓު އޮތްއިރު ރަނގަޅަށް ދުއްވޭ ފެންވަރުގައި އޮންނަނީ ދެތިން ބޯޓެވެ. ގިނަ ބޯޓުތަކަކީ އަބަދުވެސް ބޮޑެތި މަރާމާތު ކުރަންޖެހިފައި އޮންނަ ބޯޓުތަކެކެވެ. ބޯޓުތައް މަރާމާތު ކުރަނީވެސް އިންޓަރނޭޝަނަލް ސްޓޭންޑަޑްތަކާ ޚިލާފަށް ސަޓިފައިޑް އިންޖިނިއަރެއްނެތި އަމިއްލަ އަމިއްލައަށެވެ. ފްލައިންގ ސްކޫލުގެ ސަލާމަތާ ރައްކާތެރި ކަމުގެ މިންވަރު ދަށްވެ މިސްކޫލު ގަވައިދުން އިންސްޕެކްޓް ކުރުމުގައި ސިވިލްއޭވިއޭޝަން އޮތޯރިޓީ ވެސްވަނީ ބޮޑުތަނުން ފެއިލްވެފައެވެ. ބޯޓުތަކުގެ ރައްކާތެރިކަމާއި ސަލާމަތީ ފެންވަރު ކަށަވަރު ކުރެވިފައި ނުވާއިރު ކިޔަވާ ކުދިންނަށް އިންސްޓްރަކްޓަރުން ތިބެންޖެހޭ ރޭޝިއޯވެސް ބެލެހެއްޓިފައެއް ނުވެއެވެ. މީކީ ޓިއުޝަން ކުލާހެއް ނޫނެވެ.\nއޭޝިއަން އެކަޑަމީ އޮފް އޭރޮނޮޓިކްސްގެ ނަމުގައި އައްޑޫގައި ހިންގަމުންދާ ފްލައިންގ ސްކޫލަކީ ސްރީލަންކާގެ ޢާއިލާއަކަށް ނިސްބަތްވާ އަލީ އަކްބަރު ސައިފުއްދީން ޖީވަންޖީ އާއި ނާޒްނީން ޖީވަންޖީ އާއި ފަރިދާ ޖީވަންޖީ އާއި އިމްރާން އަލީ އަކްބަރ ޖީވަންޖީގެ ނަމުގައި ރަޖިސްޓްރީކޮށްފައިވާ ކުންފުންޏަކުން ހިންގާ ސްކޫލެކެވެ. މިއީ ޖީވަންޖީގެ ޢާއިލީ ވިޔަފާރީއެކެވެ.\nމިސްކޫލް އައްޑޫ އެއަރޕޯޓުގައި ގާއިމުކުރުމަށް މަގުފަހިކޮށްދީފައިވަނީ އައްޑޫއަށް ނިސްބަތްވާ ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރ އަހުމަދު ޒުހައިރާއި އޭނާގެ ޅިޔަނު އެމްޕީއެލްގެ މެނޭޖިންގ ޑިރެކްޓަރ އަހުމަދު ޝާހިދާއި ސިވިލްއޭވިއޭޝަންގެ ޗީފް އެގްޒެކެޓިވް ހުސައިން ޖަލީލެވެ. މި ކުންފުނި އުފައްދާ ކުންފުނީގެ ސެކްރެޓަރީގެ ގޮތުގައިވެސް ފުރަތަމަ ހަމަޖައްސާފައިވަނީ އަހުމަދު ޝާހިދުއެވެ.\nސްކޫލުގައި ހިންގާ ޖަރީމާތައްކަށް މަގުފަހި ކޮށްދިނުމުގެ ގޮތުން ގޭން އިންޓަރނޭޝަނަލް އެއަރޕޯޓުގެ ޗެއަރމަންކަމަށް ހަމަޖައްސާފައިވަނީ ސްޓޭޓް މިނިސްޓަރ ޒުހައިރުގެ ދޮށީ ދަރިއެވެ. އަދި އެއަރޕޯޓު ކުންފުނީގެ މެނޭޖިންގ ޑިރެކްޓަރ ކަމުގައިވެސް ހަމަޖައްސާފައިވަނީ އޭނާގެ ތިމާގެ ބޭފުޅެކެވެ. މީގެ އިތުރުން ސްޓޭޓް މިނިސްޓަރ ޒުހޭރާއި ދެބަފައިން އިސްކޮށް ތިއްބަވައިގެން ފްލައިންގ ސްކޫލްގެ ބޯޓުތައް ބޭނުންކުރާގޮތަށް ސްކައި ޑައިވް މޯލްޑިވްސްގެ ނަމުގައި އެ ސްކޫލުންވަނީ ވިޔަފާރީއެއްވެސް ރަޖިސްޓްރީ ކޮށްފައެވެ. ވީއިރު މިސްކޫލުގެ ކަންތައްތައް ރަނގަޅުވާނޭ ކަމަށް ވިސްނުމަކީވެސް ބޭކާރު ކަމެކެވެ.\nމި މި ފްލައިން ސްކޫލުން ރާއްޖޭގައި ރަޖިސްޓްރީކޮށް އެކަށީގެންވާ ޚިދުމަތެއް ދެމުންނުދަނީ ކީއްވެގެންބާއޭ މިސުވާލަކީ ކޮންމެ މީހެއްގެ ހިތުގައިވެސް އުފެދޭނެ ސުވާލެކެވެ. ބޮޑު އަދަދުން ޑޮލަރުން ދިވެހި ދަރިންގެ އަތުން ފައިސާ ނަގާ އައްޑޫ އެއަރޕޯޓުގެ ވަސީލަތްތައް ބޭނުން ކުރަމުންދާއިރުވެސް ސްކޫލުގެ ކަންތައްތައް ރަނގަޅު ނުކުރެވެނީ ކީއްވެގެންބާއޭ ސުވާލެއް ނޫފެދޭތޯއެވެ.\nމި ފްލައިންގ ސްކޫލުގެ ހިއްސާދާރެއް ކަމުގައިވާ އިމްރާން އަލީ އަކްބަރު ޖީވަންޖީ އަކީ 2016 ވަނަ އަހަރު ލީކްކޮށްލި މަޝްހޫރު ޕެނަމާ ޕޭޕާރސްގެ ތެރޭގައި ހިމެނޭ އޮފްޝޯރ ކުންފުންޏެއް ކަމުގައިވާ އެއަރލިންކް ވޯރލްޑްގެ ހިއްސާދާރު އަދި ޑައިރެކްޓަރެއްވެސް މެއެވެ. ޕެނެމާ ޕޭޕާރސްގައި ހިމެނީ އޮފްޝޯރ ކުންފުނިތަކަކީ ބޮޑެތި ޖަރީމާތައް ހިންގުމަށް ރަޖިސްޓްރީކޮށްފައިވާ ކުންފުނިތަކެއްކަން މި ޕޭޕަރުތައް ލީކުކުރި ޖަރުމަނުގެ ދެ ލޯޔަރުން ކަމުގައިވާ މޮސަކް އާއި ފޮންސެކާ ތުހުމަތު ކޮށްފައިވެއެވެ.\nމީގެ ތެރޭގައި މަނީ ލޯންޑަރ ކުރުމާއި، ޑްރަގް ޓްރެފިކް ކުރުންފަދަ ބޮޑެތި ޖަރީމާތައް ހިމެނެއެވެ. ޕެނަމާ ޕޭޕާރސްގެ ތެރޭގައި ހިމެނޭ ކުންފުންޏެއްގެ ހިއްސާދާރަކު ގެއްލުން ވަމުންދާ ފްލައިންގެ ސްކޫލެއް ރާއްޖޭގައި ހިންގުމުގައި މިހާ ވަރުގަދަޔަށް ފައި ހިއްޕާލައިގެން ހަރަކާތެރި ވަމުންދަނީ ކީއްވެބާއޭ ހިތަށް އަރައެވެ. އަދި ސްޓޭޓް މިނިސްޓަރ އަހުމަދު ޒުހައިރުގެ ކޮންޓްރޯލްގައި މިއޮންނަންޖެހެނީ ކީއްވެގެން ބާއޭ ސުވާލެއް ނުއުފެދޭތޯއެވެ.\nނެޓްފްލިކްސްގެ މަޝްހޫރު ސީރީޒްތަކުގެ ތެރޭގައި ހިމެނޭ ކޮލޮމްބިއަން ޑްރަގް ލޯޑް ޕަބްލޯ އެސްކޮބާ ފަދަ ނޫނީ މެކްސިކަން ޑްރަގްލޯޑް އެލްޗާޕޯ ފަދަ ސީރީޒްތައް ނޫނީ ޓޮމް ކުރޫޒްގެ އެމެރިކަން މޭޑް ބަލައިލުމުން ކޮންމެވެސް ދިމާލަކަށް މިކަން މިސްރާބު ޖަހާހެން ހިއެއް ނުވޭތޯއެވެ. މި ސީރީޒްތަކުގައި ކާމިޔާބު ކަމާއެކު ޑްރަގް ޓްރެފިކް ކުރަނީ އަމިއްލަ އެއަރޕޯޓާއި އަމިއްލަ މަތިންދާބޯޓުތަކުގައެވެ. ސްޓޭޓް މިނިސްޓަރ ޒުހައިރުގެ ދެބަފައިން ލެއިޝަރ ކާގޯގެ ނަމުގައި ކުންފުންޏެއް ރަޖިސްޓީކޮށް ފިޔަފާރި ކުރަމުން ދިއުމަކީވެސް އިއްތިފާގަކަށްވެދާނެއެވެ.\nކަށަވަރުކަމާއިއެކު އެނގޭ ކަމަކީ ބާރުގަދަ ފްލައިން ސްކޫލެއް ބޭރު ބަޔަކު އައިސް ރާއްޖޭގައި ހިންގައި، އެތައް ދަރިވަރުންގެ ޙައްޤުތަކަށް އަރައި ގަންނަމުންދާއިރު ފިޔަވަޅެއް ނޭޅޭނީ ގައުމު ފޮރުވިފައިވާ "ބާރުތަކެއް" އޮވެގެންނެވެ.\nއައްޑޫ ފްލައިން ސްކޫލުގެ ޓްރެއިނިން ހެޑްގެ ހުއްދަ ބާތިލް ކޮށްފި\nޖެނުއަރީ 12, 2021 11:40\nރައްޔިތުން ނިކުމެ ތިތަން ހަމައަކަށް އަޅުވާލަން ހިނގާ މި ސަރުކާރުން ކޮންމެ ކަމެއްގައިވެސް ހިންގަނީ ޖަރީމާ....\nޖެނުއަރީ 12, 2021 12:25\nވަރަށް ފުރިހަމަ ރިޕޯޓެއް، ނޫސްވެރިޔާވެސް އެހާމެ ހިތްވަރު ގަދަ\nޖެނުއަރީ 12, 2021 12:56\nޒީރޯ ޓޮލަރެންސް އެހެންނޫންތޯ؟\nޖެނުއަރީ 12, 2021 13:53\nއައްޑު ގަ ތިބީ ގަމާރުން..... އަމިލްޔަ އިސްތިހާރު ވެގެން އުޅޭ ގަމާރުން ތަކެއް..... މާމޮޅެތި ބަޔެއް އުޅޭ ކަމަ ވެގެން އިސްތިހާރު ކުރުން ނޫކަމެއް ވެޖެއް؟\nޖެނުއަރީ 12, 2021 14:01\nމިސްކޫލް އައްޑޫ އެއަރޕޯޓުގައި ގާއިމުކުރުމަށް މަގުފަހިކޮށްދީފައިވަނީ\n1 އައްޑޫއަށް ނިސްބަތްވާ ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރ އަހުމަދު ޒުހައިރު 2އެމްޕީއެލްގެ މެނޭޖިންގ ޑިރެކްޓަރ އަހުމަދު ޝާހިދާއި\n3 ސިވިލްއޭވިއޭޝަންގެ ޗީފް އެގްޒެކެޓިވް ހުސައިން ޖަލީލެވެ.\nދެން ކިޔާދީބާލަ ގައުމުގެ ވައްކަމުން ސަލާމަށް ވާނެގޮތެއް\nކޮންމެ ބަޔަކުވެސް ވެރިކަމަށް އަންނަނީ ކޮންކަމެއް ކުރަންކަން ރައްޔިތުން ދެނެގަންނާކަށް ނުވޭތޯ\nޖެނުއަރީ 12, 2021 14:05\nސާބަހޭ ނޫސްވެރިޔާއަށް. ސަނާކިޔާ ނޫސްތަކުން މިވާހަކަ ނުލިޔާނެ\nޖެނުއަރީ 12, 2021 14:09\nމި ލި އުމުގަ އިވާ މަޢުލޫމާތު ސަ އްޚަ އެއ އް ނޫން. އެމްޕީ އެލްގަ އި އއަހުމަދު ޝާހިދު ކިޔާ މީހެ އް ދުވަހަކުވެސް ނޫޅޭ.\nޖެނުއަރީ 12, 2021 16:54\nތީބޮޑުވަގެއް. ހަދާ ބުހުތާން ދޮގު ބަލާބަލަ. ފްލައިން ސްކޫލުގެ ދަރިވަރުން އެބައުޅޭ ޓެކްސީ ދުއްވަންވެސް. މީ އެކުދިންގެ ހާލަކީވެސް. ކޯސް ނިމޭނީ ކޮންއިރަކުންބާ؟ ރައްޔިތުން ނިކުމެ ވަގުންތައް ހަނާ އަރުވާލަނިކޮށް ހުންނާނެ ރާކަނި މަސް ކެވިފަ\nޖެނުއަރީ 12, 2021 14:24\nކަ އުންސިލުވެސްދީ މޮޔަ އިންނަ އްވާނީ ތިހެން އަދިވެސް ޔާމީނަ އްބަވާ އޭރުން ހަ އްގުލިބޭނެ ތާހިރު ދިރި އުޅުންތީ\nޖެނުއަރީ 12, 2021 14:37\nރޯޔަލް ފްލައިއިންގ ސްކޫލްތަ\nޖެނުއަރީ 12, 2021 15:13\nވޭތިވެދިޔަ އެއްވެސް ސަރުކާރަކުން އައްޑޫ ރައްޔިތުންގެ ކުރިއެރުމަށް ފަރުވާލެއް ނުބަހައްޓާ ކަމަށް އަބަދާ އަބަދު އެސޓީގެ ވެރިން ތާއަބަދު ޝަކްވާކުރާ ކަމެއް ކޮށްދޭނީ ކިހިނެއް؟ ސަރުކާރަކުން މިފަދަ ފައިދާ ހުރި ކަމެއް ފަށާއިރަށް އެކަމެއް ހަލާކުކޮށްލާ އަމިއްލަ ފައިދާއަށް ޓަކައި ކޮރަޕްޝަނުގެ ހާއްޔަކަށް ހަދައިގެން މިތިބެނީ ހަމަ އައްޑޫގެ ރީނދޫ ލަޝްކަރެއް! ތިކަން މިސަރުކާރަކަށް ހަމައަކަށް ނޭޅުވޭނެ!!!\nޖެނުއަރީ 12, 2021 15:39\nޖީވަން ޖީ މެން އަހަރުމެން ދިވެހީންގެ ޒުވާން ދަރީންގެ މުސްތަޤްބަލްގެ ހުވަފެންތަ އް ފެނަށް ހަދާލި އަ ދީގެން ނުވާނެ ،😠\n. ވަގުތު ޓީމުން ހާދަބޮޑު ހެޔޮ ކަމެކޭ ތި ކޮށްދިނީ ، މީގެ އަޑީގަ ތިބީ ޖީވަން މެންކަން ފަޅާ އަރުވާލީ ،. އޭޝިޢަން އެރޯނޮޓިކްސް ޖަހައިގެން ޖީވަން މެން ހިންގާ ބޮޑު ޖަރީމާ އެ އއް މީ\nޖެނުއަރީ 12, 2021 15:42\n"ކޮންމެ ކުއްޖެއްގެ އަތުން 40 ހާސް އެމެރިކާ ޑޮލަރު" އޭ..؟! ސުބުޙާނަﷲ..! އެންމެ ގިނަވެގެން 18 މަސް ދުވަހުން ނިމޭނެކަމުގެ ޔަގީންކަން ދީގެން މަގޭ ދަރި ތިތަނަކަށް ވެއްދީ.4އަހަރު ވާން ކައިރިވެފަ ހުއްޓާ ކޯސް ނިމުނުއިރު ކޯސް ފީއަށް އެކަނިވެސް 58،000 ޑޮލަރު ދައްކަން ޖެހުނު. އެވެސް އެއް "ރޭޓިން" މަދުކޮށް. އަނެސްކާ އެޖަހަން އިތުރަށް 4،000 ޑޮލަރު ދައްކައިގެން ގޮސް 1 ހަފުތާއިން ނިންމަ ދޭނެކަމަށް ބުނެ ނިމުނީ3މަސް ދުވަހުން. އައްޑޫގަ ދަރި ބަހައްޓަން މަހަކު 10،000 ރުފިޔާ ވަރު ހޭދަކުރަން ޖެހުނު. ދަރީގެ ކޯސް ނިމުނު އިރު މުޅި ޢާއިލާ ބަނޑަށް ޖެހޭ ހިސާބުގަ މިތިބީ. ނުވިތާކަށް އަހަރު ވީއިރުވެސް ކޮވިޑާ ހެދި ދަރިއަށް ވަޒީފާއެއްވެސް އަދި ނުލިބޭ. ވިއްކާލާކަށް މާމަގެ ފައްޓަރު ބައެއްވެސް ނެތް..! ):\nޖެނުއަރީ 12, 2021 16:42\nޔާމީން ސަރުކާރު ދޯ. އުހުން ކުރީ ސަރުކާރު-- ދެން ހުރިހާ ކަމެއް ވަރިހަމަވީ\nޖެނުއަރީ 12, 2021 17:08\nއައްޑޫ މަރުމޯލުން ތިބޭނެ އަތްޖަހަން\nޖެނުއަރީ 12, 2021 17:32\nފާއިޒުގެ ކޮމެންޓަށް މަވެސް ތާއީދު\nޖެނުއަރީ 12, 2021 17:49\nއެބުނާހެން !!!!!! ގެއްލުންވާ ސްކޫލެއް ހިންގުމުގައި މިވެރިން މިވަރަށް ފައިވިއްދާފައި ވާކަމަކީ ހަމަ ސުވާލު އުފެދޭ ކަމެކެވެ. ދަރިވަރުން ފެލައިގެން ހިންގަނީ ހަމަ ގެއްލުމުގައި ތޯއެވެ.؟؟؟؟\nޖެނުއަރީ 12, 2021 18:36\nމިފެންނަނީ އަނދިރު ފަރާތެވެ. ސޯސަލް މީޑިޔާގަ ފޮރި ހިއްޕާލަން ވީ އެވެ.\nގަން ފެވްދޫ ހަޗާ\nޖެނުއަރީ 12, 2021 18:48\nތީ ޖީ ވަން ޖީ އިން ހިންގާ ޖަރީމާ އެކަޑަމީ އެއް ދޯ؟\nޖެނުއަރީ 12, 2021 19:11\nފުލައިން ސްކޫލް ކަންތަށްވެސް ހައްލުވާނީ ކައުންސިލްގެ ފުލް މެޖޯރިޓީ އެމް.ޑީ.ޕީއަށް ލިބިގެންކަން އައްޑޫ އުރިހާ ރައްޔިތުން ޤަބޫލުކުރާނެ. އަޅުގަނޑު މެންނަށް ވޯޓް އަޅާ ފޮށިތަށް ފުރާލައްވާ. ޕާޓީގެ ބޮޑުންނަށް އިނގޭ އައްޑޫ ރައްޔިތުން ވަރަށް ގަމާރު ވާނެކަން. ޝުކުރިއްޔާ\nޖެނުއަރީ 12, 2021 19:54\nވާރުގޭން ވާރުނަގަނީ ދެއްތޯ؟\nޖެނުއަރީ 12, 2021 20:37\nއައްޑުއަށް ދިމާވެފައިވާ އެންމެ ބޮޑު މައްސަލައަކީ ސީދާ އައްޑޫގެ ރައްޔިތުންގެ ތެރެއިން ބައެއްމީހުން އެމީހުންގެ އަމިއްލާޖީބު ބޮޑުކުރަން ނުވަތަ އެމީހުންގެ ބާރު ދަމަހައްޓަން އުޅެގެން ދިމާވެގެންއުޅޭ މައްސަލައެއް. އިހްލާސްތެރިކަމާއިއެކު ކުރިއެރުމާއި ތަރައްގީއާއި ފާގަތިކަން ހޯދުމަށް އައްޑޫގެ އެއްވެސް އިސްވެރިޔަކު ނުވިސްނާ. ދެމީހަކު އެއްވިޔަސް މިކިޔާ އެއްޗަކީ ގަންއިންޓަނޭޝަނަލް އެއަރޕޯޓް، ގަމަށް ބޮޑެތި ބޯޓުނުޖައްސައޭ، އައްޑުއަށް ބޮޑެތި އާގުބޯޓު ސީދާ ބޭރުން ނާދެޔޭ ކީއްކުރާ ބަނދަރެއްހެއްޔޭ ދެން މިކަހަވާހަކަތަކެއް.\nހަގީގަތަކީ ބޭރުން ބޮއިން 777 ގެ ފްލައިޓެއް ގަމަށް ޖެއްސިއަކަށް ފުރިހަމަކޮށް ހިދުމަތް ދެވޭކަށެއްނެތްކަން، އާގުބޯޓެއް އައްޑޫގެ ޕޯޓަށް އަޔަސް ރަނގަޅު ހިދުމަތެއް ނުދެވޭކަން. މިސާލަކަށް އިއްޔެރޭގައި އައްޑޫ އިންޓަނޭޝަނަލް ބަދަނރަށް އެއޮތީ ގާތްކޮށްފައި އިންޑިޔާއިން ކާގޯ ހިފައިގެން އައި އެސްޓީއޯގެ ބޯޓު. މުދާބޭލުމުގައި އެތަކެއް ތަކުލީފުތަކެއް އުފުލަން މުދަލުގެ ވެރިފަރާތަށް އެބަޖެހޭ. 24 ގަޑިއިރު ހަމަވެގެންދާއިރުވެސް ޖުމްލަ އަދަދު ސަތޭކަޓަނު ހަމަނުވާ ކަރާ، އަލުވި، ފިޔާ، ބިސް މިކަހަލަ އަވަހަށް ހަލާކުވާ މުދާކޮޅެއް އެއުޅެނީ ފާލަމަށް ގާތްކޮށްފައިވާ ބޯޓުން ޕޯޓަށް ނުބޭލިގެން. އިރުއޮއްސުމުން ކަނުއަނދިރީގައި. ދެން މިކަހަލަގޮތަކަށް ކަންކަން ކުރަން މިޖެހެނީ.\nއެހެންކަމުން ފުރަތަމަ ގެންނަންވީ އާގުބޯޓާއި ބޮއިން 777 އެއްނޫން، ފުރަތަމަ އައްޑޫގައި ޖެހެނީ މީހުން ތަމްރީނުކޮށް ތަންތަން ހިންގަން އިހްލާސްތެރި މީހުން ގެންނަން. އެމީހުންނަށް އެނގެން އެބަޖެހޭ ތިމަންނަމެން މިތަންތަނުގައި މިތިބީ ހިދުމަތް ހޯދަން އަންނަމީހުންނަށް ހިތުން ރުހުމުން ހިދުމަތް ދިނުމަތްކަމަށް. މީހުންނާއި ހިދުމަތް ރަނގަޅުކޮށްގެން ރަނގަޅު ތަރައްގީއާއި ކުރިއެރުން ލިބޭނީ.\nޖެނުއަރީ 13, 2021 01:19\nޔުނިވާސަލް /މަންޓާ އެއާ ގެ ސަންޖޭ މަނިކު އަކީވެސް ޕެނަމާ ޕޭޕާރސް ގަ ހިމެނޭ މީހެށް. ދެން ކޮބާ މައްސަލަ އަކީ؟\nޖެނުއަރީ 13, 2021 07:37\nޖުޒީ އެބުނީ ރަނގަޅަށް. ވާރުގޭން ވާރު ނަަގަނީ. އަބަދުވެސް ވާކަމެއް. ދިރާގުންވެސް އެވަރަށް ނެގި.\nޖެނުއަރީ 13, 2021 09:22\nތިޔަކަންކަމާ ބުއްޅަ ކޮފެރާ ނުސީދާނު އާއި ގުޅުން ވަރަށް ބުޑުކަމަށްފެނޭ. އަދި ކެނެރީގެ ނަޝީދު އައްޑުއަށް މާބޮޑެތި ކަންކަން ކޮށްދޭނެކަމަށް އެބުނާބުނުން ވެސް ތިޔަކަމާ ގުޅުން ވާނެ.\nޖެނުއަރީ 15, 2021 00:50\nއެމްޓީޑީސީ އަށް ކަމެއް ނުވެގެން އުޅެނީ ކީއްވެތޯވެސް އާޓިކަލެއްޖަހަން ވަގުތު ނޫހަށް ކެރޭނެތޯ؟ ރިސޯޓް ވިޔަފާރިން އާންމު ފަރުދުންނަށް އެންމެ ލޯލާރިއެއްވެސް ދޭން ބޭނުންނުވަނީ ކޮންބަޔަކު އަޑީގައި ތިބެގެންތޯ އެންމެނަށް އަންގާލަދެއްވާ؟ ސަރުކާރުތަށް އަދި ސިޔާސީ މީހުންތައް ކިހާވަރަކަށް ވިކުނީމަތޯ އަންގާލަދެއްވާ. އަދި އިތުރުކޮށްދެއްވާތި : މިރާއްޖޭގައި ހުރި ހުރިހާ ރިސޯޓެއް ސަރުކާރުން ހިންގާނެނަމަ ދައުލަތަށް ވަންނާނެ ފައިސާގެ މިންވަރުވެސް. ކޮންމެ ދިވެއްސަކަށް ކޮންމެ ކަމެއް ކުރާނެހާ ފައިސާތޯވެސް؟


Male' gai alah kiyavaidheyn fashaa Izzudheen School ah principal eh hoadhan iulaan koffi | Mihaaru\nއިއްޒުއްދީންގެ ނަމުގައި ކިޔަވައިދޭން ފަށާ އެމްއީއެސްގެ ކުރީގެ އިމާރާތް.--\nމާލޭގައި އަލަށް ކިޔަވައިދޭން ފަށާ އިއްޒުއްދީން ސްކޫލަށް ޕްރިންސިޕަލަކު ހޯދަން އިއުލާނުކޮށްފި\n09 ނޮވެމްބަރ 2019 - 12:28 26 comments\nއެ ސްކޫލްގެ ޕްރިންސިޕަލަކަށް ވާން ބޭނުންވާ ބޭފުޅުން އެކަމަށް އެދި ހުށަހެޅުމުގެ އެންމެ ފަހު ތާރީޚަކީ އެޑިއުކޭޝަން މިނިސްޓްރީން ބުނިގޮތުގައި މި މަހުގެ 20 އެވެ. އޭގެ އިތުރުން އިއްޒުންދީން ސްކޫލަށް ޑެޕިއުޓީ ޕްރިންސިޕަލަކާއި އެޑްމިނިސްޓްރޭޓަރަކު ހޯދަން ވެސް ވަނީ ހުޅުވާލައިފަ އެވެ.\nއެޑިއުކޭޝަން މިނިސްޓްރީގެ ޑިރެކްޓާ ޖެނެރަލް އިބްރާހިމް ރަޝީދު ވިދާޅުވީ އިއްޒުއްދީން ސްކޫލަށް ބޭނުންވާ އެކި ވަޒީފާތަކަށް ފުރުސަތު ހުޅުވައިލަމުން އަންނަ ކަމަށެވެ. ސްކޫލްގެ ކިޔެވުން ފެށެންވާ އިރަށް ހުރިހާ މަގާމަކަށް މީހުން ނަގައި ހަމަވާނެ ކަމަށް އޭނާ ވިދާޅުވި އެވެ.\nޕްރިންސިޕަލުންގެ މުސާރަ ތަފާތު އެކި ރޭންކުތަކަށް ކަނޑައަޅާފައިވަނީ އެކި ވަރަށެވެ. އެންމެ މަދުން ލިބެނީ އެމްއެސް2އަށެވެ. މުސާރައިގެ ގޮތުގައި 6،295ރ. އަދި ސާވިސް އެލަވަންސްގެ ގޮތުގައި 2،500ރ. ހިމަނާފައި ވެ އެވެ. އެންމެ ބޮޑު މުސާރަ އީއެކްސް6އަށް ކަނޑައަޅާފައިވާއިރު އެ ރޭންކަށް މުސާރައިގެ ގޮތުގައި 15،560 އަދި އެލަވަންސް އަށް 2،500ރ. ލިބޭނެ އެވެ.\nއިއްޒުއްދީން ސްކޫލުގައި އެންމެ ފުރަތަމަ ކިޔަވައިދޭން ފަށާނީ ގްރޭޑު 1-6 އަށެވެ. އެ އަށް ފަހު ކޮންމެ އަހަރަކު ގްރޭޑެއް ތައާރަފް ކުރަމުން ގްރޭޑް 10އާ ހަމައަށް ކިޔަވައިދޭނެ އެވެ.\nއެއްދަންފަޅި އަށް ކިޔަވައިދޭ އެ ސްކޫލުން ޖާގަ ހޯދަން މިހާރު ވަނީ ހުޅުވާލައިފަ އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ޕްރިންސިޕަލުން މާލެ އިއްޒުއްދީން ސްކޫލް


އާއިލާ Archives - Albayaan\nއެސްފީނާ، ޙަސަދަވެރިކަން އަދި މީހުންގެ ނުބައިކަމުން ރައްކާތެރިވުން ވާނީ ކިހިނެއްތޯއެވެ؟ ޖަވާބު ދެއްވީ: އުސްތާޛް أبو أنس محمد حسن (حفظه الله) بسم الله الرحمن الرحيم ، الحمد لله رب العالمين، و الصلاة و السلام على رسول الله – صلوات الله و سلامه عليه- وعلى آله و صحبه أجمعين. أما بعد: އަޚާއެވެ! އެސްފީނާ، ޙަސަދަވެރިކަން އަދި […]\nމަންމަ މަރުވިއިރު ޤަޟާކުރަންޖެހޭ ރޯދަތަކެއް ހުރެ އެހެނަސް އެ ރޯދަތައް ޤަޟާ ނުކުރެވި ދުނިޔެ ދޫކޮށްފިހިނދު ޢަމަލު ކުރާނީ ކިހިނެއް؟\n7 February 2021 البَيَان 0\nމަންމަ މަރުވިއިރު ޤަޟާކުރަންޖެހޭ ރޯދަތަކެއް ހުރެ އެހެނަސް އެ ރޯދަތައް ޤަޟާ ނުކުރެވި ދުނިޔެ ދޫކޮށްފިހިނދު ޢަމަލު ކުރާނީ ކިހިނެއް؟ ޖަވާބު ދެއްވީ: އުސްތާޛް أبو أنس محمد حسن (حفظه الله) بسم الله الرحمن الرحيم ، الحمد لله رب العالمين، و الصلاة و السلام على رسول الله -صلوات الله و سلامه عليه- وعلى آله و صحبه أجمعين. […]